ഇതെന്റെ ബിയനാലെ. | niraksharan (നിരക്ഷരൻ)\nMar 5, 2013 @ 18:42 കലകലManoj Ravindran\n“ ബിയനാലെയിൽ എന്തൊക്കെ കാണണം, എവിടൊക്കെ പോകണം, ഒരു രൂപരേഖ തരാമോ“ ….. എന്ന് ചോദിച്ച് നിരവധി പേർ ഫോണിലും ഇ-മെയിലിലുമൊക്കെ ബന്ധപ്പെട്ടിട്ടുണ്ട്. കൊച്ചി-മുസരീസ് ബിയനാലെ 2012, അവസാന ആഴ്ച്ചയിലേക്ക് കടക്കുമ്പോളും അന്വേഷണങ്ങൾ തുടർന്നുകൊണ്ടിരിക്കുന്നു. മെയിൽ വഴി അന്വേഷണം നടത്തിയ ഒരു സുഹൃത്തിനെഴുതിയ മറുപടിക്കത്ത് ഒന്നുകൂടെ പൊലിപ്പിച്ച് ഒരു പോസ്റ്റാക്കി ഇടുന്നു. ആർക്കെങ്കിലും പ്രയോജനപ്പെട്ടെന്നറിഞ്ഞാൽ പെരുത്ത് സന്തോഷം.\nരാവിലെ 10 മുതൽ വൈകീട്ട്6വരെ ബിയനാലെയ്ക്ക് വേണ്ടി ചിലവഴിക്കാമെങ്കിൽ താങ്കൾ കരുതിവെച്ചിട്ടുള്ള രണ്ട് ദിവസം കൊണ്ട് ഒരുവിധം എല്ലാം ഭംഗിയായി കണ്ടു തീർക്കാം. പക്ഷെ, ഇനിയുള്ള ദിവസങ്ങളിൽ നല്ല തിരക്കുണ്ടെന്നാണ് റിപ്പോർട്ടുകൾ സൂചിപ്പിക്കുന്നത്. ഇതുവരെ കാണാത്തവർ തള്ളിക്കയറി വന്നുകൊണ്ടിരിക്കുകയാണ്, ഈ അവസാന നാളുകളിൽ. മാർച്ച് 13ന് കൊച്ചി ബിയനാലെ 2012 അവസാനിക്കുകയാണെന്ന് അറിയാമല്ലോ? അതുകാരണമുള്ള തിരക്ക് എങ്ങനെ താങ്കളെ ബാധിക്കും എന്ന് പറയാൻ പറ്റില്ല. സത്യം പറഞ്ഞാൽ പല പ്രാവശ്യം പോയെങ്കിലും ഇനിയും പലതും എനിക്കവിടെ കാണാൻ ബാക്കി കിടക്കുന്നുണ്ട്.\nആസ്പിൻ വാൾ – കായലിൽ നിന്നുള്ള ദൃശ്യം.\nആസ്പിൻ വാളിലെ എല്ലാ ഇസ്റ്റലേഷൻസും പെയിന്റിങ്ങുകളുമൊക്കെ ആദ്യം കാണുക. ടിക്കറ്റ് ഏടുക്കേണ്ടതും അവിടന്ന് തന്നെയാണ്. വീഡിയോ ഇൻസ്റ്റലേഷൻ കാണാൻ ആദ്യം തന്നെ സമയം നീക്കിവെക്കരുത്. പിന്നീട് സമയം കിട്ടുന്നതനുസരിച്ച് മാത്രം വീഡിയോകളിലേക്ക് കടക്കുക. പക്ഷെ, രണ്ടുദിവസമുണ്ടെങ്കിൽ വീഡിയോകളും കാ‍ണാൻ സമയം കിട്ടും. എന്നിരുന്നാലും വിവാൻ സുന്ദരത്തിന്റെ മുസരീസ് വർക്കും അതുപയോഗിച്ച് ഷൂട്ട് ചെയ്ത്, നിലത്ത് പ്രദർശിപ്പിക്കുന്ന വീഡിയോയും ഒരിക്കലും കാണാതെ പോകരുത്. മണ്ണടിഞ്ഞുപോയ മുസരീസിന്റെ കഥയാണത് പറയുന്നത്. വിവേക് വിലാസിനിയുടേയും, രഘുനാഥന്റേയും, സാങ്ങ് എൻ‌ലിയുടേയും, സുമേധ് രാജേന്ദ്രന്റേയും, സിജി കൃഷ്ണന്റേയും, പ്രസാദ് രാഘവന്റേയും, പി.എസ്.ജലജയുടേയും, ജ്യോതി ബാസുവിന്റേയും, സുബോധ് ഗുപ്തയുടേയും, ആൽഫ്രഡോ ജാറിന്റേയും, ടി.വെങ്കണ്ണയുടേയും, അമർ കൻ‌വറിന്റേയും, എൽ.എൻ.തല്ലൂരിന്റേയും, ഡൈലൻ മാർട്ടോലസ്സിന്റേയും, ശ്രീനിവാസ പ്രസാദിന്റേയും, ജസ്റ്റിൻ പൊൻ‌മണിയുടേയും, ഷീല ഗൌഡയുടേയും, സുബോധ് ഗുപ്തയുടെയും, പി.എസ്.ജലജയുടേയും, അതുൽ ധോദിയയുടേയും, വത്സൻ കൊല്ലേരിയുടേയുമൊക്കെ അടക്കം ആസ്‌പിൻ വാളിലുള്ള വർക്കുകൾ ഓരോന്നും എടുത്ത് പറയാൻ ഞാനുദ്ദേശിക്കുന്നില്ല. നേരിൽ കാണുക. ആസ്വദിക്കുക. എല്ലാ ഇൻസ്റ്റലേഷനെപ്പറ്റിയും വിശദമായി എഴുതി വെച്ചിട്ടുണ്ട് അവിടെ. അതുകൂടെ വായിച്ച് മനസ്സിലാക്കാൻ സന്മനസ്സും താൽ‌പ്പര്യവും കാണിച്ചാൽ വർക്കുകൾ ഓരോന്നും കൂടുതൽ ആസ്വാദ്യകരമാകും.\nശ്രീനിവാസ പ്രസാദിന്റെ ഇൻസ്റ്റലേഷൻ\nപിന്നീട് ആസ്‌പിൻ വാൾ-2 ലേക്ക് പോകുക. അവിടെ അധികം സമയമെടുക്കില്ല. ഓരോ വ്യക്തിയുടേയും താൽ‌പ്പര്യമനുസരിച്ച് 10 മുതൽ 20 മിനിറ്റ് വരെ മതിയാകും. അതിന്റെ വശത്തുള്ള മതിലുകളിൽ ചെയ്തിരിക്കുന്ന ഗ്രാഫിറ്റി പെയിന്റിങ്ങുകൾ മനോഹരമാണ്. പിന്നെ പെപ്പർ ഹൌസിലേക്ക് നടക്കുക. റൂട്ട് മാപ്പ് ടിക്കറ്റിനൊപ്പം കിട്ടുന്നതാണ്. പെപ്പർ ഹൌസിൽ ഒന്നോ രണ്ടോ മണിക്കൂർ ചിലവായെന്ന് വരും. അനിതാ ദുബേയുടേയും, കെ.പി.രജിയുടേയും, ഒക്കെ വർക്കുകൾ അവിടെയാണുള്ളത്. പെപ്പർ ഹൌസിന്റെ പിന്നാമ്പുറത്ത്, കായലിനോട് ചേർന്ന ചുവരിലുമുണ്ട് ഒരു ഗ്രാഫിറ്റി.\nപെപ്പർ ഹൌസിന്റെ പിന്നിലെ ഗ്രാഫിറ്റി.\nപെപ്പർ ഹൌസിലെ വീഡിയോ അടക്കം എല്ലാം കാണുക. എന്നിട്ട് മൊയ്തു ഹെറിറ്റേജിലേക്ക് പോകുക. അവിടെ ഒന്നാം നിലയിൽ നാല് ചുമരുകളിലായി പ്രദർശിപ്പിക്കുന്ന മ്യൂസിക്ക് ഇസ്റ്റലേഷൻ ഒരിക്കലും മിസ്സാക്കരുത്. ഇരുട്ടുമുറിയിൽ നിലത്തുവിരിച്ച് പായയിൽ ഇരുന്ന് അത് കാണുന്നത് ഒരനുഭവമാണ്. മനസ്സിൽ അൽ‌പ്പം സംഗീതവും കലയോടുള്ള അഭിനിവേശവും ഉള്ള ഏതൊരാളും ഇഷ്ടപ്പെടുന്ന വീഡിയോ ഇൻസ്റ്റലേഷനാണത്.\nമൊയ്തു ഹെറിറ്റേജിലെ വീഡയോ ഇൻസ്റ്റലേഷൻ.\nഅവിടന്ന് കാൽ‌വത്തി ജെട്ടിയിലേക്ക് നടന്നാൽ മൂന്ന് ഇൻസ്റ്റലേഷൻ കൂടെ കണ്ട് മടങ്ങാം. പിന്നീടുള്ളത് കൊച്ചിൻ ക്ലബ്ബിന്റെ മതിലിന് മുകളിൾ പിടിപ്പിച്ചിട്ടുള്ള അർജന്റീനിയക്കാരനായ ഏരിയർ ഹസ്സന്റെ വർക്കുകളാണ്. അത് പകൽ സമയത്ത് ഒരു പ്രാവശ്യം കാണണം. പിന്നീട് ഇരുട്ടാകുമ്പോൾ ലൈറ്റ് അപ്പ് ചെയ്തതിന് ശേഷം ഒന്നൂടെ ആ വഴിക്ക് പോയി നോക്കണം. അപ്പോളാണ് അതിന്റെ ഭംഗി കൂടുതലായി മനസ്സിലാക്കാൻ പറ്റുക. ഫോർട്ട് കൊച്ചി ജെട്ടിക്കരികിൽ കൊച്ചി-കാർണിവലിന്റെ ഓഫീസിന്റെ മതിലിൽ കരി കൊണ്ട് വരച്ചിരിക്കുന്ന തട്ടുകടക്കാരൻ അച്ചുവിന്റെ മുഖം കാണാൻ മറക്കരുത്. അതോടൊപ്പം മറ്റൊരു മുഖം കൂടെ വന്നിട്ടുണ്ട് ഇപ്പോൾ. കൂടാത അപ്പുറത്തുള്ള മതിലിൽ കുറേയധികം മുഖങ്ങൾ വേറേയും വന്നിട്ടുണ്ട്. അച്ചുവിന്റെ ചിത്രം ചില ആന്റി-ബിയനാലെക്കാർ മോശമാക്കിയതിന്റെ വാശിയിൽ കലാകാരൻ ഡാനിയൽ കോണൽ കൂടുതൽ മുഖങ്ങൾ വരയ്ക്കുകയായിരുന്നു.\nവികൃതമാക്കപ്പെട്ട സൃഷ്ടിയെ പുനഃർജ്ജീവിപ്പിക്കുന്നകലാകാരൻ.\nഇനി ബാക്കിയുള്ളത് ഡേവിഡ് ഹാളിലെ പ്രദർശനങ്ങളും കാശിയിലെ പ്രദർശനങ്ങളുമാണ്. അത്രയധികം സമയമെടുക്കില്ലെങ്കിലും അവിടേയും പോകേണ്ടത് തന്നെയാണ്. അക്കൂട്ടത്തിൽ ബീച്ചിൽ ഈയടുത്ത ദിവസം കണ്ണൂരിലെ ബ്രഷ്‌മാൻ ഇൻസ്റ്റിട്ട്യൂട്ടിലെ കലാകാരന്മാർ വരച്ച് ത്രീഡി ചിത്രം കാണാൻ മറക്കരുത്. അതിനുമുകളിലൂടെ ജനങ്ങൾ നടന്നുനടന്ന് അത് മാഞ്ഞുതുടങ്ങിയിരിക്കുന്നു. ഇതിനിടയ്ക്ക് കമ്പ്രൽ യാർഡിലെ ഇസ്റ്റലേഷൻ കൂടെ കാണാൻ വിട്ടുപോകരുത്.\nഫോർട്ട് കൊച്ചി ബീച്ചിലെ ത്രീ ഡീ ചിത്രം.\nദർബാർ ഹാൾ മാത്രമാണ് ഫോർട്ടുകൊച്ചിയിൽ നിന്ന് വിട്ടുമാറിയുള്ള ഏക പ്രദർശനയിടം. അത് എറണാകുളം സൌത്തിലാണ്. അവിടെ കൂടുതലും പെയിന്റുങ്ങുകളും ഫോട്ടോഗ്രാഫുകളുമാണ്. തറയിൽ ഇട്ടിരിക്കുന്ന മുഷിഞ്ഞതാണെന്ന് തോന്നിക്കുന്ന കാർപ്പറ്റുകൾ ഓരോരോ ഇസ്റ്റലേഷനുകളാണ്. മുസരീസിലെ ജ്യൂതമതസ്ഥരുമായി ബന്ധപ്പെട്ട ചില ചിത്രങ്ങൾ എനിക്ക് വളരെ പ്രാധാന്യമുള്ളതായിരുന്നു.\nമരിച്ചുപോയ മത്സ്യത്തൊഴിലാളികളുടെ ഓർമ്മയ്ക്ക്…\nഇസ്റ്റലേഷനുകൾ ദിനം പ്രതി കൂടിക്കൂടി വന്നുകൊണ്ടിരുന്നു ബിയനാലെയിൽ. ഇന്ന് ഫോർട്ട് കൊച്ചിയിലെ മരിച്ചുപോയ മത്സ്യത്തൊഴിലാളികളുടെ സ്മരണയ്ക്കായി കാറ്റിലിളകുകയും മണിമുഴക്കുകയും ചെയ്യുന്ന ഒരു വാട്ടൻ ഇൻസ്റ്റലേഷൻ കൂടെ പുതുതായി വന്നിണ്ടുണ്ടെന്ന് അറിയാൻ കഴിഞ്ഞു. സ്കൂൾ കുട്ടികൾ പോലും ബിയനാലെയുടെ ഭാഗമായി. എന്റെ മകൾ നേഹ പഠിക്കുന്ന സ്കൂളിലെ കുട്ടികൾ ചെയ്ത ബിയനാലെ വർക്കുകൾ അവർ കൊണ്ടുപോയി ബിയനാലെ ക്യൂറേറ്റർ‌മാരായ ശ്രീ. റിയാസ് കോമുവിനും, ശ്രീ. ബോസ് കൃഷ്ണമാചാരിക്കും സമ്മാനിച്ചു. നേഹയും പോയിരുന്നു അത് നൽകാനായി. അത് ആസ്പിൻ വാളിൽ പ്രദർശിപ്പിച്ചിട്ടുണ്ട്.\nകുട്ടികളുടെ പങ്കാളിത്തം ബിയനാലെയിൽ…\nസത്യത്തിൽ കലയെ സ്നേഹിക്കുന്നവർ എല്ലാവരും, ഇങ്ങനൊരു മാമാങ്കം കേരളത്തിലേക്ക് കൊണ്ടുവന്നതിന് ഈ രണ്ട് കലാകാരന്മാരേയും മനസ്സുകൊണ്ടെങ്കിലും ഒന്ന് വണങ്ങേണ്ടതാണ്.\nറിയാസ് കോമു, ആഷാ സേത്, ബോസ് കൃഷ്ണമാചാരി.\nബിയനാലെ മുഴുവനായി മനസ്സിരുത്തി കാണണമെങ്കിൽ 23 ദിവസമെങ്കിലും വേണമെന്നാണ് സംഘാടകർ അവകാശപ്പെട്ടിരുന്നത്. അതിൽ കുറേയൊക്കെ സത്യമുണ്ട്. സാധാരണ ഗതിയിൽ, ഒറ്റയടിക്ക് എല്ലാം കണ്ടുതീർത്ത് മടങ്ങാനാവില്ല. കൊച്ചി മുസരീസ് ബിയനാലെ എന്നാൽ ഈ പറയുന്ന ഇൻസ്റ്റലേഷനുകളും പെയിന്റിങ്ങുകളും ശബ്ദവും മണവും കേൾവിയുമൊക്കെ ചേർന്നുള്ള പ്രദർശനങ്ങൾ മാത്രമല്ല. ഈ കഴിഞ്ഞ ദിവസങ്ങളിലെല്ലാം നടത്തപ്പെട്ട തീയറ്റർ സ്കെച്ചസ്, തിറ, കളമെഴുത്തും പാട്ടും, മെഹബൂബ് സന്ധ്യ, വിപ്ലവ വീര്യമുള്ളതും മറക്കാൻ തുടങ്ങിക്കഴിഞ്ഞതുമായ പഴയ ഗാനങ്ങളുടെ ആലാപനം, വാദ്യോപകരണ സംഗീത സന്ധ്യകൾ, പോളണ്ടിൽ നിന്നുള്ള നാടകം, മ്യൂസിക് കൺസെർട്ടുകൾ, ആർട്ടും യോഗയും, ചവിട്ടുനാടകം, ചലച്ചിത്രോത്സവം, എന്നിങ്ങനെ എണ്ണിപ്പറഞ്ഞാൽ തീരാത്ത ഒട്ടനവധി കലാപരിപാടികളും കലാകാരന്മാരുമായുള്ള സംവാദവും ഒക്കെ ചേർന്ന കലയുടെ ഒരു ഉത്സവം തന്നെയായിരുന്നു ബിയനാലെ. സമയം കിട്ടിയതിനനുസരിച്ച് ഇതിൽ പല പരിപാടികളിലും ഞാനും പങ്കുകൊണ്ടിരുന്നു. കാണാനാകാതെ പോയതെല്ലാം വലിയ നഷ്ടമായിരുന്നെന്നും എനിക്കറിയാം.\nബിയനാലെ വേദികളിലെ ‘ചക്ക‘ എന്ന നാടകത്തിൽ നിന്ന്…\nബിയനാലെയെ എതിർക്കുകയും അതിന്റെ പേരിൽ വാഗ്വാദങ്ങൾ നടത്തുകയും ചെയ്തിരുന്ന ഒരാൾ ഈയടുത്ത ദിവസം വിളിച്ചിരുന്നു. ബിയനാലെ തീരുന്നതിന് മുൻപ് മനോജിനൊപ്പം ഒരു ദിവസം പോകണമെന്നാണ് കരുതിയിരിക്കുന്നത് എന്ന് പറഞ്ഞപ്പോൾ, എതിർക്കുന്നവർ പോലും കാണാൻ ആഗ്രഹം പ്രകടിപ്പിക്കുന്നതിന്റെ സന്തോഷമാണ് ഉള്ളിൽ നിറഞ്ഞത്.\nപോകപ്പോകെ, ഞാൻ ബിയനാലെയുടെ സംഘാടകനോ അതുമായി ബന്ധപ്പെട്ട ആരെങ്കിലും ആണോ എന്നുവരെ ജനം സംശയിച്ചിട്ടുണ്ടെന്ന് തോന്നുന്നു. “എങ്ങനെ പോകുന്നു ബിയനാലെ ? “ എന്ന് പലരും ചോദിക്കുന്നത് ഫേസ്ബുക്കിൽ ഞാൻ ഇടുന്ന ബിയനാലെ അപ്‌ഡേറ്റുകൾ കണ്ടിട്ടാകാം. അല്ലെങ്കിൽ ചിലപ്പോൾ കളിയാക്കാനാവാം. കളിയാക്കൽ പോലും ഒരു അംഗീകാരമായിട്ടെടുക്കുന്നു ഞാൻ. കലാകാരന്മാരോട് എനിക്കെന്നും മുഴുത്ത അസൂയയാണ്. ഇക്കഴിഞ്ഞ ദിവസം ഒരു ഫേസ്ബുക്ക് സുഹൃത്ത് ചോദിച്ചു, താങ്കളുടെ എന്തെങ്കിലും വർക്ക് ബിയനാലെയിൽ പ്രദർശിപ്പിച്ചിട്ടുണ്ടോ എന്ന്. വല്ലാത്ത സന്തോഷം തോന്നി അത് കേട്ടപ്പോൾ. ഒരു കലാകാരനാണെന്ന് എന്നെ ആരെങ്കിലുമൊക്കെ തെറ്റിദ്ധരിക്കുകയെങ്കിലും ചെയ്തല്ലോ ? കൂടുതലെന്ത് വേണം !\nകൊച്ചിൻ ക്ലബ്ബിലെ, ഏരിയൽ ഹസ്സൻ സൃഷ്ടിയ്ക്ക് മുന്നിൽ.\n(ചിത്രം:- വേണു ഗോപാലകൃഷ്ണൻ)\nതാങ്കളടക്കം ഒരുപാട് പേർ ബിയനാലെയിൽ എന്തൊക്കെ കാണാനുണ്ട്, മിസ്സാക്കാൻ പാടില്ലാത്ത വർക്കുകൾ എന്തൊക്കെയാണ്, ഏത് ഓർഡറിൽ കാണണം എന്നൊക്കെ ചോദിച്ച് വിളിക്കുകയും മെയിൽ അയക്കുകയുമൊക്കെ ചെയ്തിട്ടുണ്ട്. എന്നാലാവുന്ന വിധം എല്ലാവർക്കും പറഞ്ഞുകൊടുത്തിട്ടുമുണ്ട്. ഇതുവരെ നേരിൽ‌പ്പോലും കാണാത്തവരും മെയിലൂടെയോ ഫോണിലൂടെയോ സംവദിക്കാത്തവർ പോലും ബിയനാലെയുടെ കാര്യത്തിനായി ബന്ധപ്പെട്ടത് വളരെയധികം സന്തോഷം തന്നു. അതിൽ എടുത്ത് പറയേണ്ടതൊന്ന്, യു.എ.ഇ.യിലുള്ള ഇതുവരെ പരസ്പരം കാണാത്ത അടുത്ത സുഹൃത്തും യാത്രികനുമായ വിനീത് എടത്തിൽ ഈ മാസം രണ്ടു ദിവസം ബിയനാലെ കാണാനായി സ്വന്തം ചിലവിൽ കൊച്ചിയിലേക്ക് വരുന്നു. ഒരാൾക്ക് ബിയനാലെ കാണണമെന്നുള്ള അടക്കാനാവാത്ത ആഗ്രഹത്തിന്റെ ഏറ്റവും വലിയ ഉദാഹരണമാണത്. വിനീതിനൊപ്പം ആ ദിവസം മുഴുവൻ ബിയനാലെയിൽ ചിലവഴിക്കാനാണ് ഞാനുദ്ദേശിക്കുന്നത്.\nപല പല താൽ‌പ്പര്യങ്ങളുള്ള സുഹൃത്തുക്കൾക്കൊപ്പം പത്ത് പതിനഞ്ച് പ്രാവശ്യമെങ്കിലും ഞാൻ ബിയനാലെ നഗരികളിലൊക്കെ കറങ്ങിക്കഴിഞ്ഞു ഇതിനകം. ബിയനാലെ ഔദ്യോഗികമായി ആരംഭിക്കുന്നതിന് മുൻപ് ഞങ്ങൾ കുറേ ബ്ലോഗേർസിന് ആസ്‌പിൻ വാളിനകത്ത് കയറി തയ്യാറെടുപ്പുകൾ കാണാൻ സംഘാടകർ അവസരം ഒരുക്കിത്തന്നിരുന്നു. അന്ന് ഞങ്ങൾ കണ്ട ബിയനാലെ നഗരികളല്ല ഇന്നുള്ളത്. പല വ്യക്തികളുമായി ഈ വേദികളിൽ പോകുമ്പോൾ ഉള്ള ഗുണമെന്താണെന്ന് വെച്ചാൽ, നമുക്ക് പൂർണ്ണമായും മനസ്സിലാകാത്ത പല വർക്കുകളും അവർക്ക് വളരെ നന്നായി മനസ്സിലാക്കാനും പറഞ്ഞ് തരാനും പറ്റുന്നുണ്ട് എന്നതാണ്. മോഹന വീണ കലാകാരനായ പോളി വർഗ്ഗീസിനൊപ്പം പോയപ്പോൾ പോളിയുടെ ആസ്വാദനത്തിലെ പ്രത്യേകതകൾ അടുത്തറിയാനായി. ഒരു ഫോട്ടോഗ്രാഫറായ വേണുവിനൊപ്പം പോയപ്പോൾ മറ്റൊരനുഭവമാണ് ബിയനാലെ നൽകിയത്. നല്ലൊരു ചിത്രകാരനായ വിനീതിനൊപ്പം പോകുമ്പോൾ ഇനിയും വ്യത്യസ്തമായ വേറൊരു അനുഭവമാണ് ഞാൻ പ്രതീക്ഷിക്കുന്നത്.\nപോളിക്കും ഈവിനുമൊപ്പം മൊയ്തു ഹെറിറ്റേജിൽ.\nകൊച്ചി-മുസരീസ് ബിയനാലെയിൽ എന്നല്ല, മറ്റേതൊരു കലാപ്രദർശനത്തിന് പോയാലും എല്ലാം മനസ്സിലാക്കി മടങ്ങാമെന്ന് ആരും കരുതരുത്. നമുക്ക് മനസ്സിലാകാത്തതെല്ലാം മോശമാണെന്ന് കൊട്ടിഘോഷിച്ച് സ്വയം വിഡ്ഢികളാകുകയും ചെയ്യരുത്. ഉന്നത നിലവാരത്തിലാണ് കലാകാരന്റെ ചിന്തകൾ പറന്നുനടക്കുന്നതും പരന്നുകിടക്കുന്നതും. അതിപ്പോൾ കൊച്ചി ബിയനാലെയുടെ കാര്യം മാത്രമല്ല. ജെനീവയിയോ പാരീസിലോ ലോകത്തിന്റെ മറ്റേത് കോണിലോ പോയി കലാസൃഷ്ടികൾ കണ്ടാലും എല്ലാം നമുക്ക് മനസ്സിലായിക്കൊള്ളണമെന്നില്ല. പലപ്രാവശ്യമായി കാണാൻ ശ്രമിക്കുക, പല മൂഡിൽ കാണാൻ ശ്രമിക്കുക, പലരുമായി കാണാൻ ശ്രമിക്കുക. മെല്ലെ മെല്ലെ ഇത്തരം കലകൾ ആസ്വദിക്കാനുള്ള ഒരു നിലവാരത്തിലേക്ക് സാധാരണക്കാരനും സ്വയം ഉയർത്തപ്പെടും. നമ്മുടെ വീട്ടുമുറ്റത്ത് ഇങ്ങനൊന്ന് കാണാൻ അവസരം ഒത്തുവന്നപ്പോൾ എത്രപേർ അത് ഉപയോഗപ്പെടുത്തി എന്നത് ഓരോരുത്തരും സ്വയം ചോദിക്കേണ്ടത്.\nവിവാൻ സുന്ദരത്തിന്റെ മുസരീസ് സൃഷ്ടി.\nമേൽ‌പ്പറഞ്ഞ കാര്യങ്ങൾക്കുമൊക്കെ അപ്പുറം വെറേയും പലതുണ്ട് ബിയനാലെയുമായി എന്നെ കൂട്ടിയിണക്കുന്നത്. ചെറുപ്പം മുതൽ ഫെറിയിൽ ഇരുന്ന് കാണുന്ന കെട്ടിടമാണ് ആസ്‌പിൻ വാൾ. അതൊരു പഴയ കമ്പനിയുടെ പേരാണ് എന്നൊന്നും അക്കാലത്ത് അറിയില്ലായിരുന്നു. എത്രയോ നാളായി അടച്ചുപൂട്ടി കിടക്കുന്ന ഒരുപാട് ചരിത്രമുറങ്ങുന്ന ആ കെട്ടിടത്തിനകത്തേക്ക് ഇപ്പോഴെങ്കിലും കാലെടുത്ത് കുത്താനായത് ബിയനാലെ വന്നതുകൊണ്ട് മാത്രമാണ്. പെപ്പർ ഹൌസും, മൊയ്തു ഹെറിറ്റേജുമൊക്കെ അതേ ശ്രേണിയിൽ‌പ്പടുന്ന കെട്ടിടങ്ങൾ തന്നെ. പഴഞ്ചൻ കാര്യങ്ങൾ എവിടെ കണ്ടാലും കണ്ണുമിഴിച്ച് നിൽക്കുന്ന എനിക്ക് ആ കെട്ടിടങ്ങളിലൊക്കെ കയറാൻ പറ്റിയത് തന്നെ മഹാഭാഗ്യം.\nഗാനഗന്ധർവ്വൻ ശ്രീ.കെ.ജെ.യേശുദാസ് ബിയനാലെ സന്ദർശിച്ചപ്പോൾ പറഞ്ഞതും സമാനമായ കാര്യമാണ്. അദ്ദേഹത്തിന്റെ പിതാവ് ആസ്‌പിൻ വാളിനകത്ത് ജോലി ചെയ്തിരുന്നെങ്കിലും ഒരിക്കലും അതിനകം കാണാൻ അദ്ദേഹത്തിന് കഴിഞ്ഞിരുന്നില്ല. ഇപ്പോൾ ബിയനാലെ കാരണം ആസ്‌പിൻ വാളിനകത്ത് കയറിയപ്പോൾ രോമാഞ്ചമുണ്ടായി എന്നാണദ്ദേഹം പറഞ്ഞത്.\nഗാനഗന്ധർവ്വൻ ബിയനാലെയിൽ ലയിച്ച്….\nകേരളത്തിന്റെ ടൂറിസം മാപ്പിൽ ബിയനാലെ വളരെ വലിയ മാറ്റമാണ് വരുത്തിയതെന്ന് കഴിഞ്ഞ മാസങ്ങളിൽ ഫോർട്ട് കൊച്ചി ഭാഗത്ത് പോയവരോടോ ഫോർട്ടുകൊച്ചിക്കാരാടോ ചോദിച്ചാൽ മനസ്സിലാക്കാനാവും. ഔദ്യോഗികമായി ടൂറിസം ഡിപ്പാർട്ട്‌മെന്റ് അതിന്റെ കണക്കുകൾ പുറത്തുവിടുമ്പോൾ ആ വിലയിരുത്തൽ ആധികാരികമായിത്തന്നെ നമുക്ക് ഉൾക്കൊള്ളാനാവും.\nഈ കലാസ്വാദകന് പറ്റുമെങ്കിൽ നിങ്ങൾക്കും പറ്റും.\nഇതെന്റെ ബിയനാലെ ആയിരുന്നു. ഒരു കലാപ്രകടനവുമായി ബന്ധപ്പെട്ട് ഇത്രയേറെ പ്രാവശ്യം, ഇത്രയേറെ സമയം, ഇതുവരെയുള്ള ജീവിതത്തിൽ ഞാനെങ്ങും ചിലവഴിച്ചിട്ടില്ല. ഈ മാസം 13ന് ബിയനാലെ തീരാൻ പോകുകയാണെന്നത്, എന്തോ നഷ്ടപ്പെടാൻ പോകുകയാണല്ലോ എന്ന നിലയ്ക്കുള്ള വികാരമാണ് എന്നിലുളവാക്കുന്നത്. ഇനിയൊരു ബിയനാലെ കാണാൻ രണ്ട് കൊല്ലം കൂടെ കാത്തിരിക്കേണ്ടി വരുമെന്നറിയാം. പക്ഷെ, വിവാദങ്ങളൊക്കെ അവസാനിപ്പിച്ച് അടുത്ത ബിയനാലെ ഇതിനേക്കാൾ കേമമാക്കാൻ മലയാളികൾക്ക് കഴിയും എന്നുള്ള പ്രതീക്ഷയും എനിക്കുണ്ട്. നല്ലൊരു ബിയനാലെ അനുഭവം നേർന്നുകൊണ്ട്…..\nചിത്രങ്ങൾക്ക് കടപ്പാട്:- കൊച്ചി ബിയനാലെ ഫൌണ്ടേഷനോട്.\nഎന്റെ മറ്റ് ബിയനാലെ ലേഖനങ്ങൾ….\n1. ബിയനാലെ (Biennale)\n2. ബിയനാലെ ഇന്ന് തുടങ്ങുന്നു.\n← ബ്രഹ്മപുരത്ത് മാലിന്യ തീ അണഞ്ഞിട്ടില്ല.\t കള്ളനോട്ടും ബാങ്കുകളും. →\n16 thoughts on “ ഇതെന്റെ ബിയനാലെ.”\nകാണാന് സാധിക്കാത്തതില് വിഷമം ഉണ്ട്… പക്ഷെ ഇത് എഴുതിയതു വായിക്കാന് സാധിച്ചല്ലോ.. നമ്മുടെ നാട്ടിലും ഇത്തരം നല്ല കാര്യങ്ങള് ഉണ്ടാകുന്നുണ്ടല്ലോ…\nകാണാന് കഴിഞ്ഞില്ല. എങ്കിലും വിശദമായ ഈ കുറിപ്പിന് നന്ദി… ഒരുപാട്….\nബിയനാലെ എന്ത് എന്ന് ഒരു ഐഡിയ തന്നത് താങ്കളുടെ ആ പഴയ പോസ്റ്റ് ആണ് ,പിന്നീടു പലയിടത്ത് നിന്നും വായിച്ചറിഞ്ഞു …പലരുടെയും സൃഷ്ടികളുടെ ഫോട്ടോസ് മറ്റും ഫെസ് ബൂകിലൂടെയും മറ്റും കാണാനും സാധിച്ചു ..എങ്കിലും നമ്മുടെ നാട്ടില് വന്ന ഈ കലാ സങ്കമം കാണാന് സാധിക്കാത്തത് ഒരു നഷ്ടം തന്നെ എന്ന് എനിക്കറിയാം ..താങ്കള് പറഞ്ഞപോലെ അടുത്ത ബിയനാലെ ഇതിലുംകേമം ആകാനും അതില് ഈ തവണ സന്ദര്ശിക്കാന് സാധിക്കാത്തവര്‍ക്ക് ,എത്തിപ്പെടാനും പറ്റട്ടെ എന്നും ആശംസിക്കുന്നു ..\nബിനാലെ ഇത്ര വലിയ സംഭവമാണെന്ന് അറിഞ്ഞിരുന്നില്ല.\nനമ്മുടെ നാട്ടില് ഇങ്ങനെ ഒരവസരം വന്നിട്ടും കാണാന് സാധിക്കാഞ്ഞതില് അതിയായ ദുഃഖം\nഎന്തൊക്കെ കാണാന് പറ്റിയില്ല എന്ന് മനസ്സിലായി. നഷ്ടബോധം!\nഈ ലേഖനം ഒരാഴ്ച മുൻപ് വായിച്ചിരുന്നെങ്കിൽ…..എറണാകുളത്ത് വെറുതെ തങ്ങിയ രണ്ടു ദിവസങ്ങൾ ഈ കാഴ്ചകൾക്കായി മാറ്റി വച്ചേനെ…ശ്ശ്യേ…നീരു…വല്ലാത്ത ഒരു നഷ്ട ബോധം എന്നെ പിടികൂടിയിരിക്കുന്നു….ബിനാലെ…ബിനാലെ…എന്നു ഒരു പാടു കേട്ടിരുന്നു എങ്കിലും അതെന്താണെന്ന് ഒരു വിവരവും ഇല്ലായിരുന്നു….ഒരു സാദാ എക്സിബിഷൻ എന്നതിനപ്പുറം ഇത്ര വലിയ സംഭവമാണെന്നു കരുതിയതേയില്ല….\nഈശ്വരാ…..പോയ ബുദ്ധി ആനപിടിച്ചാൽ കിട്ടുമൊ…?\nഇത് വായിച്ചപ്പോൾ ബിയനാലേ കാണാൻ കമ്പംകേറി. ഈ മാസം 12-ന് ഇത്തവണത്തേത് അവസാനിക്കുകയാണെന്ന് വായിച്ചതോടെ വാടിപ്പോയി. 20-നാണ് എന്റെ അടുത്ത ലീവിന്റെ ആരംഭം പ്രസാദാത്മകമായ ഈ കുറിപ്പിന് നന്ദി മനോജ്.\nഈ ഗൈഡ് ലൈന് ഏറെ ഉപയൊഗപ്രദം. ബിനാലെയോടൊപ്പം ഏറെ പ്രീയപ്പെട്ട നിരക്ഷരനെ ആദ്യമായി കാണും എന്നതും ഒരു പാട് സന്തോഷിപ്പിക്കുന്നു …….. സസ്നേഹം\nbiennaleye ithra nannayi thiricharinj aadyam muthal parichayappeduthi thannathinu manojettanodu orupaad nandiyund….dooreyirunnanenkilum thankalude vaakkukaliloodeyenkilum ithaswadikkan kazhiyunna oru cheriya santhosham…oppam oru paadu nashtabodhavum….Muziris installationte video link kittumo???\nവീഡിയോ ലിങ്ക് ബിയനാലെ കഴിയാതെ പുറത്ത് വിടാൻ സാദ്ധ്യതയില്ല. മാത്രമല്ല പൊട്ടിയ ഓടുകൾ കൊണ്ടുള്ള വർക്ക് കണ്ടതിനുശേഷം വീഡിയോ കണ്ടാല്ലേ അതിന്റെ ആസ്വാദനം പൂർണ്ണതയിലെത്തൂ.\nആഫ്രികയിലേക്ക് പോകാന് റെഡിയായ ദിവസങ്ങളില് ആണ് ബിനലെ തുടങ്ങിയത്. അതുകൊണ്ട് വലിയ ഒരു അവസരം നഷ്ടപ്പെട്ടു. ഉം, ഇനി അടുത്ത തവണ നോക്കാം, നടക്കാതെ പോയ ആഗ്രഹങ്ങളില് ഇനി ഇതും കൂട്ടി വെയ്ക്കാം.\nഇത്തരത്തിലൊരു “Biennale for Dummies” ആരുന്നു ഞാന് ആഗ്രഹിച്ചത്. ധാരാളം ഫോട്ടോസ് കണ്ടു, പല പ്രോമോ വിദെഒസ് കണ്ടു, പല സ്റ്റുസുകളും വായിച്ചു. ഒഫീഷ്യല് സൈറ്റില് പോയി പരതി.\nഎങ്കിലും എല്ലാം കൂടി ഒന്ന് കൂട്ടിവായിച്ചു, ഒരു പ്ലാന് ഉണ്ടാക്കി, തൊട്ടടുത്ത് കിടക്കണ കോട്ടയതുന്നു വണ്ടി കേറി പോയി കാണാന് സാധിച്ചില്ല.\nഉണ്ട്, നല്ല നഷ്ടബോധം ഉണ്ട്.\nഇങ്ങനെ ഒരെണ്ണം – ഒരു “real life account” – അത് വളരെ നേരത്തെ ആവശ്യമായിരുന്നു.\nപരിപാടിയുടെ മേന്മയെപ്പറ്റി ഒരു സംശയവുനം ഉണ്ടായിരുന്നില്ല. പക്ഷെ എങ്ങനെ ഇത്ര വലിയ ഒന്നിനെ സമീപിക്കണം എന്ന പരിഭ്രാന്തി ആയിരുന്നു പ്രശ്നം.\nഇനിയും6ദിവസം ഉണ്ട്. ഇടിയും തിരക്കും സഹിച്ചാണെങ്കിലും, മിക്കവാറും ഞാന് പോകും. പോകണമേ എന്നാണു എന്റെ പ്രാര്‍ത്ഥന.\nഇപ്പോഴെങ്കിലും ഇത് വായിക്കാന് സാധിച്ചതില് ഞാന് ക്രിതാര്തനാണ്.\nനിങ്ങള്ക്ക് നല്ലത് മാത്രം വരട്ടെ.\narun bhaskaran says:\nഈ കത്തുകൂടി വായിച്ചതോടെ ബിനാലെയ്ക്ക് പോവാതിരിക്കാന് വയ്യെന്ന അവസ്ഥയിലായി. ഇന്ന് നാല് മണികൂര് അവിടെ കറങ്ങാന് പറ്റി. ആസ്പിന് വാള് വേദികളും പെപ്പര് ഹൗസും മൊയ്തു ഹെറിറ്റേജും മാത്രം കണ്ട് മടങ്ങേണ്ടിവന്നു. ഒട്ടും കാണാത്തതിലും ഭേദമാണല്ലോ അല്‍പമെങ്കിലും കാണുന്നത്.\nഎല്ലാ കലാസൃഷ്ടികളും ഇഷ്ടമായെന്ന് പറയാനാവില്ലെങ്കിലും മിക്കവയും എന്നെ ആകര്‍ഷിക്കുക തന്നെ ചെയ്തു. ഗ്രാഫിറ്റികളും മനോഹരമായിരുന്നു. മൂന്നാല് ദിവസമെങ്കിലും ബിനാലെക്കായി മാറ്റിവെയ്ക്കേണ്ടതായിരുന്നെന്ന് ഇപ്പൊഴാണ് മനസ്സിലാവുന്നത്.\nതാങ്കളുടെ ബിയനാലെയെക്കുറിച്ചുള്ള പോസ്റ്റുകള് കണ്ടപ്പോള് ഞാനും വിചാരിച്ചിരുന്നത് ബിയനാലെ നടത്തിപ്പുുകാരനാണ് എന്നാണ്.അവിടെ സന്ദര്‍ശകനായ് വന്ന ഒരാളോട് മനോജ് രവീന്ദ്രനാണോ എന്ന് ചോദിക്കുക പോലുമുണ്ടായി\nLast 24 hours: 2,796\nLast7days: 24,173\nLast 30 days: 87,589


സാങ്കേതികവിദ്യ: സെർവറുകൾ, ബാൻഡ്‌വിഡ്ത്ത്, പരിരക്ഷണം, വികസനം. വിക്കിപീഡിയ ലോകത്തെ അഞ്ചാംസ്ഥാനത്തുള്ള വെബ്സൈറ്റാണെങ്കിലും മറ്റു മുൻനിര വെബ്സൈറ്റുകളെ അപേക്ഷിച്ച് തുച്ഛമായ തുകയാണ് ഞങ്ങൾ ഇക്കാര്യങ്ങൾക്കായി ചെലവഴിക്കുന്നത്.\nജീവനക്കാർ: മുൻനിരയിലുള്ള മറ്റു പത്തു വെബ്സൈറ്റുകൾക്ക്, ആയിരക്കണക്കിന് ജീവനക്കാരുണ്ട്. ഞങ്ങൾക്കിത് നൂറിൽത്താഴെ മാത്രമായതുകൊണ്ട്, അതീവകാര്യക്ഷമവും ലാഭേച്ഛാരഹിതവുമായ ഞങ്ങളുടെ സംഘടനക്ക് താങ്കൾ നൽകുന്ന സംഭാവനക്ക് വർദ്ധിതമൂല്യമാണുള്ളത്.\nസംഭാവന ചെയ്യുന്നതിലൂടെ, വിക്കിപീഡിയയും മറ്റു വിക്കിമീഡിയ പദ്ധതികളും പ്രവർത്തിപ്പിക്കുന്ന ലാഭരഹിതസംഘടനയായ വിക്കിമീഡിയ ഫൗണ്ടേഷനുമായും അമേരിക്കൻ ഐക്യനാടുകളിലോ മറ്റെവിടെയെങ്കിലോ ഉള്ള അതിന്റെ സേവനദാതാക്കളുമായും താങ്കൾ പങ്കുവെക്കുന്ന താങ്കളുടെ വ്യക്തിവിവരങ്ങൾ ഞങ്ങളുടെ ദാതാക്കളുടെ സ്വകാര്യതാനയമനുസരിച്ചാണ് ശേഖരിക്കപ്പെടുന്നത്. ഈ വിവരങ്ങൾ ഞങ്ങൾ വ്യാപാരത്തിനു വേണ്ടി ഉപയോഗിക്കുകയോ ആർക്കും വിൽക്കുകയോ ചെയ്യുന്നതല്ല. കൂടുതൽ വിവരങ്ങൾക്ക് ദയവായി ഞങ്ങളുടെ ദാതാക്കളെ സംബന്ധിക്കുന്ന നയം വായിക്കുക.\nസംഭാവന നൽകുന്നതിൽ എന്തെങ്കിലും പ്രശ്നങ്ങളുണ്ടോ?സംഭാവനക്കുള്ള മറ്റുമാർഗ്ഗങ്ങൾപതിവുചോദ്യങ്ങൾ


പാലിയേക്കര ടോള്‍പ്ലാസയിലെ സമാന്തരപാത അടച്ചതില് പ്രതിഷേധം\nസ്വര്‍ണം റെക്കോര്‍ഡ് തിരുത്തി\nSaturday 18th August 2012 11:29am\nSaturday 18th August 2012 11:17am\nതൃശൂര്: മണ്ണുത്തി-ഇടപ്പള്ളി ദേശീയപാതയില് പാലിയേക്കര ടോള് പ്ലാസയ്ക്ക് സമാന്തരമായി മണ്ണുത്തി-ഇടപ്പള്ളി ദേശീയപാതയില് നിര്‍മ്മിച്ച പാത അടച്ചതില് പ്രതിഷേധം. ചെറിയ വാഹനങ്ങള് ടോളില് നിന്ന് ഒഴിവാകാനായി നിര്‍മിച്ച പാതയാണിത്.\nവാഹനങ്ങള് സമാന്തരപാതയെ ആശ്രയിക്കുന്നതിനാല് ടോള് വരുമാനം കുറയുന്നുവെന്ന് കാണിച്ച് കരാര് ഏറ്റ കമ്പനി ഹൈക്കോടതിയില് പരാതി നല്‍കിയിരുന്നു. ഇതിനെ തുടര്‍ന്ന് പാത അടയ്ക്കാന് കോടതി ഉത്തരവിടുകയും ചെയ്തിരുന്നു.\nപാത അടയ്ക്കാന് കഴിഞ്ഞ ആഴ്ച റവന്യൂ അധികൃതരും പോലീസും ശ്രമിച്ചിരുന്നെങ്കിലും നാട്ടുകാരുടെയും രാഷ്ട്രീയ പാര്‍ട്ടികളുടെയും പ്രതിഷേധം മൂലം നടന്നിരുന്നില്ല. തുടര്‍ന്നാണ് ഇന്ന് രാവിലെ നാട്ടുകാരെ അറിയിക്കാതെ അധികൃതര് പാത അടച്ചത്.\nഇരുമ്പുതൂണുകള് നാട്ടി വാഹനങ്ങള്‍ക്ക് കടക്കാനാകാത്ത രീതിയിലാണ് പാത അടച്ചിരിക്കുന്നത്. സംഭവമറിഞ്ഞ് വിവിധ രാഷ്ട്രീയ പാര്‍ട്ടികള് പ്രതിഷേധവുമായി രംഗത്തെത്തിയിട്ടുണ്ട്.\nസംഭവത്തില് സി.പി.ഐ പ്രവര്‍ത്തകര് ദേശീയ പാത ഉപരോധിച്ചു. സംഘര്‍ഷസാധ്യത കണക്കിലെടുത്ത് കൂടുതല് പോലീസിനെയും സ്ഥലത്ത് വിന്യസിച്ചിട്ടുണ്ട്.


വീട്ടമ്മമാരെ ശ്രദ്ധിക്കൂ...! മോഷണം മാത്രമല്ല നിങ്ങളുടെ ജീവന് തന്നെ ഭീഷണിയായേക്കാം ഇവര് വീട്ടമ്മമാരെ ശ്രദ്ധിക്കൂ...! മോഷണം മാത്രമല്ല നിങ്ങളുടെ ജീവന് തന്നെ ഭീഷണിയായേക്കാം ഇവര്\nവീട്ടമ്മമാരെ ശ്രദ്ധിക്കൂ...! മോഷണം മാത്ര....\nPublished on August 14, 2017 at 6:57 pm\nവീട്ടമ്മമാരെ ശ്രദ്ധിക്കൂ…! മോഷണം മാത്രമല്ല നിങ്ങളുടെ ജീവന് തന്നെ ഭീഷണിയായേക്കാം ഇവര്\nഏറ്റവും കൂടുതല് കബളിപ്പിക്കപ്പെടാന് സാധ്യതയുള്ളത് വീട്ടമ്മമാര് ആണെന്നത് നിസ്സംശയം സമ്മതിക്കാവുന്ന കാര്യമാണ്. നമ്മുടെ കൊച്ചുകേരളത്തില് ദിനവും ഒരുപാട് വീട്ടമ്മമാര് പല രീതിയിലുള്ള പല തരം തട്ടിപ്പുകള്‍ക്കിടയാകുന്നുണ്ട്.\nഅതില് പലരും മാനഹാനി ഭയന്ന് മിണ്ടാതിരിക്കുന്നു. ചിലര് പ്രതികരിക്കുന്നുമുണ്ട്. എങ്ങനെയൊക്കെയായാലും ഇത്തരം തട്ടിപ്പുകള് ഇന്നും യഥേഷ്ടം തുടരുന്നു. അത്തരം ഒരു പുതിയ തട്ടിപ്പിനെ കുറിച്ചാണ് ഇവിടെ പറയാന് പോകുന്നത്.\nകോഴിക്കോട് ജില്ലയില് ഒരു സ്ഥലത്ത് കഴിഞ്ഞ ആഴ്ച നടന്ന ഒരു സംഭവം പറയാം. ഒരു വീട്ടിലേക്ക് ഒരു ദിവസം ഒരാള് ഒരു ബാഗും തൂക്കി കയറി വന്നു. വീട്ടില് ഒരു സ്ത്രീ മാത്രമേ ഉള്ളൂ. ഭര്‍ത്താവ് ജോലിക്ക് പോയിരിക്കുന്നു. മകന് സ്‌കൂളിലും. പുല്‍ത്തൈലം ആണ് അയാള് വില്‍ക്കാന് കൊണ്ട് വന്നത് എന്ന് വീട്ടമ്മയോട് പറഞ്ഞു. വീട്ടമ്മ ഇവിടെ ഇപ്പോള് ആവശ്യമില്ല എന്ന് പറഞ്ഞു അയാളെ പറഞ്ഞയക്കാന് ശ്രമിച്ചെങ്കിലും അയാള് പോയില്ല.\nഒന്ന് മണപ്പിച്ചു നോക്കൂ, ഇഷ്ടമായാല് മാത്രം എടുത്താല് മതി എന്ന് അയാള് പറഞ്ഞപ്പോള് വേറൊന്നും ചിന്തിക്കാതെ ആ വീട്ടമ്മ സാധനം വാണി മൂക്കില് വെച്ച് മണപ്പിച്ചു. പിന്നെയൊന്നും ആ സ്ത്രീക്ക് ഓര്‍മ്മയില്ല.\nപിന്നെ ബോധം വന്നപ്പോള് വീട്ടിലെ അലമാരയിലെ 8 പവന് സ്വര്‍ണം, രണ്ടു മൊബൈല് ഫോണ്, ടാബ്, ലാപ്‌ടോപ്പ്, തുടങ്ങി വിലപിടിപ്പുള്ള പല സാധനങ്ങളും അപഹരിക്കപ്പെട്ടിരിക്കുന്നു. ഭാഗ്യത്തിന് മാനം പോയിട്ടില്ല.\nഭര്‍ത്താവിനെ വിളിക്കാന് ഫോണില്ല. നേരെ തൊട്ടടുത്ത വീട്ടിലേക്കോടിയ അവര് അയല്‍വാസികളെ കാര്യങ്ങള് പറഞ്ഞു ധരിപ്പിച്ചു. ആര്‍ക്കും ഒന്നും ചെയ്യാന് പറ്റിയില്ല. പോകാനുള്ളത് പോയി. നടക്കാനുള്ളത് നടന്നു. പുല്‍ത്തൈലം എന്ന് പറഞ്ഞു എന്തോ ബോധം കെടുത്തുന്ന സാധനം മണപ്പിച്ചായിരുന്നു മോഷണം നടത്തിയത്. ഒരുപക്ഷെ വന്ന ആളുടെ കൂടെ വേറെയും ആളുകള് ഉണ്ടായേക്കാം. അല്‍പം ദൂരെ മാറി ഇയാളുടെ സിഗ്‌നലിനായി കാത്തു നിന്നിട്ടുണ്ടാവും.\nഎന്തായാലും ഈ വീട്ടമ്മ കാര്യങ്ങള് തുറന്നു പറഞ്ഞതോടെ ആളുകള്‍ക്ക് അറിയാനായി. പിന്നീട് പോലീസില് പരാതി കൊടുത്തെങ്കിലും ഇതുവരെ കാര്യത്തില് ഒരു തുമ്പുണ്ടായില്ല.\nഇതൊരു ഉദാഹരണം മാത്രമാണ്. നമ്മുടെ നാട്ടില് പകല് സമയത്ത് അധികം ആളുകള് ഇല്ലാത്ത വീടുകള് കേന്ദ്രീകരിച്ചു നടക്കുന്ന തട്ടിപ്പുകളില് ഒന്ന് മാത്രം. പ്രത്യേകിച്ച് യാതൊരു ശ്രദ്ധയുമില്ലാത്ത വീട്ടമ്മമാരെ സംബന്ധിച്ചെടുത്തോളം അല്‍പം ഗൗരവത്തോടെ എടുക്കേണ്ട ഒരു കാര്യം. ഇത്തരത്തിലുള്ള ഒട്ടനവധി സംഭവങ്ങള് നാട്ടില് നടമാടിക്കൊണ്ടിരിക്കവേ സ്ത്രീകള്, പ്രത്യേകിച്ച് വീട്ടമ്മമാര് ഇത്തരം സംഭവങ്ങള് ഒക്കെ ഒരു പാഠമായി എടുക്കേണ്ടതുണ്ട്. ഈ സ്ത്രീയെ സംബന്ധിച്ചെടുത്തോളം മോഷണം മാത്രമേ നടന്നിട്ടുള്ളൂ. അതെ സമയം പെണ്ണിന്റെ മാനം വരെ കളയുന്ന രീതിയിലേക്ക് ഇത്തരം കാര്യങ്ങള് എത്താന് വലിയ ബുദ്ധിമുട്ടില്ല.


‘ക്യാപ്റ്റനായപ്പോൾ സഹ താരങ്ങളോട് പറഞ്ഞത് ഇതാണ്‘- വെളിപ്പെടുത്തി രോഹിത് - Samakalika Malayalam\n‘ക്യാപ്റ്റനായപ്പോൾ സഹ താരങ്ങളോട് പറഞ്ഞത് ഇതാണ്‘- വെളിപ്പെടുത്തി രോഹിത്\nBy സമകാലിക മലയാളം ഡെസ്‌ക് | Published: 22nd November 2021 02:15 PM |\nLast Updated: 22nd November 2021 02:15 PM | A+A A- |\nകൊൽക്കത്ത: ഏറ്റവും മികച്ച പ്രകടനം പുറത്തെടുക്കാൻ ക്യാപ്റ്റനെന്ന നിലയിൽ സഹ താരങ്ങളെ പ്രചോദിപ്പിച്ചത് എങ്ങനെയെന്ന് വെളിപ്പെടുത്തി ഇന്ത്യൻ നായകൻ രോഹിത് ശർമ. ന്യൂസിലൻഡിനെതിരായ ടി20 പരമ്പരയിൽ സമ്പൂർണ വിജയം നേടിയതിനു പിന്നാലെയാണ് വെളിപ്പെടുത്തലുമായി രോഹിത് രംഗത്തെത്തിയത്. പരമ്പരയ്ക്കു മുന്നോടിയായി ക്യാപ്റ്റൻ സ്ഥാനം ഏറ്റെടുത്ത് ആദ്യമായി നടത്തിയ ടീം മീറ്റിങ്ങിൽ താരങ്ങൾക്ക് നൽകിയൊരു ഉറപ്പിനെക്കുറിച്ചാണ് പരമ്പര വിജയത്തിനു പിന്നാലെ രോഹിത് വെളിപ്പെടുത്തിയത്.\nസമ്മർദ്ദവും വെല്ലുവിളിയും ഏറ്റെടുത്ത് ടീമിനായി ചെയ്യുന്ന ഒരു കാര്യവും ശ്രദ്ധിക്കപ്പെടാതെ പോകില്ലെന്ന ഉറപ്പാണ് രോഹിത് സഹ താരങ്ങൾക്ക് നൽകിയത്. ക്യാപ്റ്റനെന്ന നിലയിൽ സഹ താരങ്ങൾക്ക് പിന്തുണ ഉറപ്പാക്കേണ്ടത് തന്റെ കടമയാണെന്നും രോഹിത് ചൂണ്ടിക്കാട്ടി.\n‘സഹ താരങ്ങൾക്ക് പിന്തുണ ഉറപ്പാക്കേണ്ടത് കടമ‘\n‘ആദ്യത്തെ ടീം മീറ്റിങ്ങിൽ വളരെ വ്യക്തമായി ഒരു കാര്യം ഞാൻ ടീമംഗങ്ങളോട് പറഞ്ഞിരുന്നു. ടീമിനായി നിങ്ങൾ ചെയ്യുന്ന ഒരു കാര്യവും ശ്രദ്ധിക്കപ്പെടാതെ പോകില്ലെന്ന് ഞാൻ അവർക്ക് ഉറപ്പു നൽകി. ടീം സമ്മർദ്ദത്തിൽ നൽക്കുന്ന സമയത്ത് സമ്മർദ്ദം അയയ്ക്കുന്നതിനായി എന്തു വെല്ലുവിളി സ്വയം ഏറ്റെടുത്താലും അതിന് അർഹിക്കുന്ന പരിഗണന ഉറപ്പു നൽകി’.\n‘ഇത് ഒരു ക്യാപ്റ്റന്റെയും പരിശീലകന്റെയും ചുമതലയാണെന്ന് ഞാൻ കരുതുന്നു. ടീമിനായി നിങ്ങൾ ചെയ്യുന്ന കാര്യങ്ങൾ തീർച്ചയായും അംഗീകരിക്കപ്പെടുമെന്നും നിങ്ങളുടെ സ്വാഭാവികമായി കളി പുറത്തെടുക്കാനും ടീമംഗങ്ങളോട് പറയുന്നത് വളരെ പ്രധാനപ്പെട്ട കാര്യമല്ലേ?’.\n‘ചിലപ്പോൾ നിങ്ങൾ റിസ്ക് എടുക്കുമ്പോൾ വിജയിച്ചേക്കാം. മറ്റു ചിലപ്പോൾ പരാജയപ്പെട്ടേക്കാം. എന്തു സംഭവിച്ചാലും ഞങ്ങൾ നിങ്ങളെ പൂർണമായും പിന്തുണയ്ക്കും. കാരണം, നിങ്ങൾ അതു ചെയ്യുന്നത് ടീമിനു വേണ്ടിയാണ്. അത് നല്ല കാര്യമാണ്. ഇക്കാര്യത്തിൽ ഭാവിയിലും ഇതു തന്നെയായിരിക്കും ഞങ്ങളുടെ നിലപാട്’.\nപ്രതിഭാധനരായ ഒട്ടേറെ താരങ്ങളുള്ള ഇന്ത്യയിൽ നിന്ന് 11 കളിക്കാരെ തിരഞ്ഞെടുക്കാനുള്ള ബുദ്ധിമുട്ടുകളും രോഹിത് ചൂണ്ടിക്കാട്ടി. ടീമിനു പുറത്തിരിക്കുന്നവരും ഏറ്റവും മികച്ച പ്രകടനം പുറത്തെടുത്ത് കഴിവു തെളിയിച്ചിട്ടുള്ളവരാണെന്ന് രോഹിത് പറഞ്ഞു.\n‘ഇന്ത്യ പോലെ പ്രതിഭാധരനായ ഒട്ടേറെ ക്രിക്കറ്റ് താരങ്ങളുള്ള ഒരു രാജ്യത്തുനിന്ന് 11 താരങ്ങളെ തിരഞ്ഞെടുക്കുന്നത് എളുപ്പമല്ല. നമുക്കു മുന്നിൽ ഓരോ സ്ഥാനത്തേക്കും ഒട്ടേറെ സാധ്യതകളാണുള്ളത്. ടീമിനു പുറത്തിരിക്കുന്നവരും ഏറ്റവും മികച്ച പ്രകടനം പുറത്തെടുത്തവരാണ്. എല്ലാവരേയും ടീമിൽ ഉൾപ്പെടുത്തണമെന്ന് ആഗ്രഹിച്ചാലും 11 പേർക്കു മാത്രമേ അവസരം നൽകാനാകൂ. ആ തിരഞ്ഞെടുപ്പ് വളരെ ബുദ്ധിമുട്ടേറിയതാണ്. അനാവശ്യ സമ്മർദ്ദമൊന്നും കൂടാതെയാണ് താരങ്ങൾ കളത്തിലിറങ്ങുന്നതെന്ന് ഞങ്ങൾ ഉറപ്പാക്കും’.\nന്യൂസിലൻഡിനെതിരായ മൂന്ന് ടി20 മത്സരങ്ങൾ ഇന്ത്യ തൂത്തുവാരിയിരുന്നു. കൊൽക്കത്ത ഈഡൻ ഗാർഡൻസിൽ നടന്ന മൂന്നാം മത്സരത്തിൽ 73 റൺസിന്റെ കൂറ്റൻ വിജയം നേടിയാണ് ഇന്ത്യ പരമ്പര വിജയം പൂർത്തിയാക്കിയത്.\nജയത്തെ യാഥാർഥ്യബോധത്തോടെ വിലയിരുത്ത‌ണം; കാലുനിലത്ത് ഉറപ്പിച്ചുനിർത്തണമെന്ന് രാഹുൽ ദ്രാവിഡ്\nപന്ത് കൊണ്ടത് ഹെൽമറ്റിൽ; വിൻഡിസ് അരങ്ങേറ്റക്കാരൻ സൊളോസാനോയുടെ പരിക്ക് ഗുരുതരമല്ല\nഇന്ത്യൻ നായകൻ രോഹിത് ശർമ ടി20 പരമ്പര ക്യാപ്റ്റൻ Cricket news Sports News kaayika vaarthakal Latest News Rohit Sharma maiden team meeting captain


സ്വാശ്രയം...സര്‍ക്കാരും മാനേജ്‌മെന്റും കുറ്റക്കാര്!! രൂക്ഷവിമര്‍ശനവുമായി കോടതി | High court criticize High court and management - Malayalam Oneindia\nPublished: August 21 2017, 12:56 [IST]\nകൊച്ചി: സ്വാശ്രയ വിഷയത്തില് സര്‍ക്കാരിനും മാനേജ്‌മെന്റിനും ഹൈക്കോടതിയുടെ രൂക്ഷവിമര്‍ശനം. വളരെ ലളിതമായി പരിക്കാവുന്ന വിഷയമായിരുന്നു സ്വാശ്രയ പ്രവേശനമെന്നും സര്‍ക്കാര് കൃത്യമായ നടപടികള് സ്വീകരിച്ചില്ലെന്നും കോടതി ചൂണ്ടിക്കാട്ടി. സ്വാശ്രയ പ്രവേശനം ഇപ്പോള് കുഴഞ്ഞു മറിഞ്ഞിരിക്കാന് കാരണം സര്‍ക്കാരിന്റെ ഈ വീഴ്ചയാണെന്നും കോടതി നിരീക്ഷിച്ചു.\nകുട്ടികളുടെ ഭാവിയും രക്ഷിതാക്കളുടെ അവസ്ഥയും ആരും പരിഗണിക്കുന്നില്ലെന്ന് കോടതി പറഞ്ഞു. അവരുടെ ഭാവി പരിഗണിക്കാതെയാണ് ഫീസിന്റെ കാര്യത്തില് മാത്രമുള്ള പ്രശ്‌നങ്ങളെതുടര്‍ന്നു പ്രവേശനം നീണ്ടു പോവുന്നതെന്നും കോടതി വിലയിരുത്തി.\nസ്വാശ്രയ പ്രവേശനവുമായി ബന്ധപ്പെട്ട് വിശദമായ റിപ്പോര്‍ട്ട് നല്‍കാന് കോടതി നിര്‍ദേശിച്ചു. നാളെയാണ് സ്വാശ്രയ വിഷയത്തില് വിശദമായി വാദം കേള്‍ക്കുകയെന്ന് കോടതി അറിയിച്ചു. നാളെ ഇതു സംബന്ധിച്ച് കൃത്യമായ നിലപാട് അറിയിക്കണമെന്നും കോടതി നിര്‍ദേശം നല്‍കി.\nപിണറായി നട്ടാല്‍കുരുക്കാത്ത നുണ പറയുന്നു; മന്ത്രി ഷൈലജയെ അപമാനിച്ചതിന് 30 പേര് സാക്ഷി !\nself finance high court govt management kerala സ്വാശ്രയം ഹൈക്കോടതി സര്‍ക്കാര് കേരളം\nHigh court criticize govt and management in self finanacing issue.\nStory first published: Monday, August 21, 2017, 12:56 [IST]


Main.ml/GeneralQuestions - gNewSense GNU/Linux\nഗ്ന്യൂസെന്‍സ് ഒരു ഗ്നു/ലിനക്സ് സംരംഭമാണു്. ഉബുന്ദു-വില് നിന്നും ഡെബിയനില് നിന്നും സ്വതന്ത്രമല്ലാത്ത സോഫ്റ്റ്‌വെയറുകള് നീക്കം ചെയ്തു് 100% സ്വതന്ത്ര സോഫ്റ്റ്‌വെയറായ ഒരു വിതരണം നിര്‍മ്മിക്കുക എന്നതാണു് ഗ്ന്യൂസെന്‍സിന്റെ ലക്ഷ്യം. 100% സ്വാതന്ത്ര്യത്തിനു് ഞങ്ങള് ഇത്രമാത്രം പ്രാധാന്യം കൊടുക്കാന് കാരണമെന്താണെന്നറിയാന് എന്തുകൊണ്ടു് സ്വതന്ത്ര സോഫ്റ്റ്‌വെയര് എന്ന ലേഖനം കാണുക.\nചില തിരച്ചിത്രങ്ങള് കണ്ടുനോക്കു.\nഎന്തുകൊണ്ടു് സ്വതന്ത്ര സോഫ്റ്റ്‌വെയര് ?\nഎന്തുകൊണ്ടാണു് സ്വതന്ത്ര സോഫ്റ്റ്‌വെയറിനിത്ര പ്രാധാന്യം..\nMain.ml/GeneralQuestions (last edited 2013-09-04 18:50:32 by FelipeLopez)


സ്‌പെയിനിനെ കീഴടക്കി ഒളിമ്പിക് ഫുട്‌ബോള് സ്വര്‍ണം നിലനിര്‍ത്തി ബ്രസീൽ\nHomeBrazilസ്‌പെയിനിനെ കീഴടക്കി ഒളിമ്പിക് ഫുട്‌ബോള് സ്വര്‍ണം നിലനിര്‍ത്തി ബ്രസീൽ\nടോക്യോ: ടോക്യോ ഒളിമ്പിക്സിലെ പുരുഷ വിഭാഗം ഫുട്ബോളിൽ സ്വർണം സ്വന്തമാക്കി ബ്രസീൽ. ആവേശകരമായ മത്സരത്തിൽ സ്പെയിനിനെ ഒന്നിനെതിരേ രണ്ട് ഗോളുകൾക്കാണ് ബ്രസീൽ കീഴടക്കിയത്. എക്സ്ട്രാ ടൈം വരെ നീണ്ട മത്സരത്തിൽ മാൽക്കോമാണ് ബ്രസീലിന്റെ വിജയഗോൾ നേടിയത്.\n2016 റിയോ ഒളിമ്പിക്സിലും ബ്രസീൽ തന്നെയാണ് സ്വർണം നേടിയത്. ഒളിമ്പിക്സ് ഫുട്ബോളിൽ ബ്രസീൽ നേടുന്ന രണ്ടാം സ്വർണമാണിത്.\nബ്രസീലിന് വേണ്ടി മാൽക്കോമും മത്തേയൂസ് കുന്യയും സ്കോർ ചെയ്തപ്പോൾ നായകൻ മിക്കേൽ ഒയാർസബാൽ സ്പെയിനിനായി ഗോൾവല ചലിപ്പിച്ചു. മികച്ച പ്രകടനം നടത്തിയിട്ടും സ്പെയിനിന് വിജയം സ്വന്തമാക്കാൻ സാധിച്ചില്ല.\nആദ്യപകുതിയുടെ ഇൻജുറി ടൈമിൽ മത്തേയൂസ് കുന്യയിലൂടെ ബ്രസീലാണ് മത്സരത്തിൽ ലീഡെടുത്തത്. നായകൻ ഡാനി ആൽവസ് എടുത്ത കോർണർ കിക്ക് സ്വീകരിച്ച കുന്യ പന്ത് കൃത്യമായി വലയിലെത്തിച്ച് നിലവിലെ ഒളിമ്പിക് ചാമ്പ്യന്മാർക്ക് ലീഡ് സമ്മാനിച്ചു. ആദ്യ പകുതി അവസാനിക്കുമ്പോൾ ആ ലീഡ് നിലനിർത്താനും ബ്രസീലിന് സാധിച്ചു. ആദ്യപകുതിയിൽ റിച്ചാലിസൺ പെനാൽട്ടി പാഴാക്കിയത് ബ്രസീലിന് തിരിച്ചടിയായി.\nഎന്നാൽ രണ്ടാം പകുതിയിൽ കളി മാറി. ഉണർന്നുകളിച്ച സ്പെയിൻ സംഘം 61-ാം മിനിട്ടിൽ ലക്ഷ്യം കണ്ടു. മുന്നേറ്റതാരവും നായകനുമായ മിക്കേൽ ഒയാർസബാലാണ് സ്പാനിഷ് സംഘത്തിന് സമനില ഗോൾ സമ്മാനിച്ചത്. കാർലോസ് സോളറുടെ തകർപ്പൻ പാസ് സ്വീകരിച്ച ഒയാർസബാൽ പന്ത് കാനറികളുടെ പോസ്റ്റിലേക്ക് അടിച്ചുകയറ്റി.\nകളി സമനിലയിലായതോടെ വിജയഗോളിനായി ഇരുടീമുകളും ആക്രമിച്ചുകളിച്ചു. 88-ാം മിനിട്ടിൽ സ്പെയിൻ ഗോൾ നേടി എന്ന് തോന്നിച്ചെങ്കിലും ബ്രയാൻ ഗില്ലിന്റെ തകർപ്പൻ ഷോട്ട് ബ്രസീൽ ക്രോസ് ബാറിൽ തട്ടിത്തെറിച്ചു. വൈകാതെ നിശ്ചിത സമയം അവസാനിച്ചു. മത്സരം എക്സ്ട്രാ ടൈമിലേക്ക് നീണ്ടു.\nഎക്സ്ട്രാ ടൈമിന്റെ ആദ്യ പകുതിയിൽ ഇരുടീമുകളും ഒപ്പത്തിനൊപ്പം നിന്നെങ്കിലും രണ്ടാം പകുതിയിൽ ബ്രസീൽ മത്സരത്തിൽ ലീഡെടുത്തു. 108-ാം മിനിട്ടിൽ യുവതാരം മാൽക്കോമാണ് ഗോൾ നേടിയത്. പന്തുമായി ഒറ്റയ്ക്ക് മുന്നേറിയ താരം സ്പെയിൻ ഗോൾകീപ്പർ ഉനായ് സിമോണിനെ കബിളിപ്പിച്ച് പന്ത് വലയിലെത്തിച്ചു. ഇതോടെ ബ്രസീൽ വിജയമുറപ്പിച്ചു.\nAnonymous August 7, 2021 at 10:44 AM\nC.K.AYAMU. August 8, 2021 at 7:04 AM\nബ്രസീലും സ്പെയിനും അർജെന്റീനയും ജർമനിയും ഒക്കെത്തന്നെയല്ലേ കാല്പന്തുകളിയിലെ രാജാക്കന്മാർ . അത്ഭുതപ്പെടാനൊന്നുമില്ല. ഇവരെയാരെയെങ്കിലും തോൽപിച്ചു വേറെയാരെങ്കിലും സ്വർണം കൊണ്ടുപോകുമ്പോഴേ അതൊരു വാർത്തയാകുന്നുള്ളൂ. മനുഷ്യൻ പട്ടിയെ കടിക്കുമ്പോഴാണ് അതൊരു വാർത്തയാകുന്നത് . പട്ടി മനുഷ്യനെ കടിക്കുന്നതെന്തു വാർത്ത . ഇത് വെറുമൊരു സാദാ ചരിത്രരേഖ മാത്രം.


This is what happened to Krishnapriya who was killed in Kozhikode due to love despair | മുടികെട്ടാനും ഫോണ്‍ചെയ്യാനും വിലക്ക്; നിബന്ധന എതിര്‍ത്തതോടെ കൊലപാതകം; കൃഷ്ണപ്രിയക്ക് സംഭവിച്ചത് - Malayalam Oneindia\n24 min ago 'എന്തുകൊണ്ട് തഴയപ്പെട്ടു, മികച്ച രണ്ടാമത്തെ നടി മഞ്ജു പിള്ളയാണ്'; പുരസ്‌കാര വിവാദത്തില് എംഎ നിഷാദ്\n30 min ago പോപ്പുലര് ഫ്രണ്ട് റാലിയിലെ മുദ്രാവാക്യം: കുട്ടിയുടെ പിതാവ് കസ്റ്റഡിയില്, പ്രതിഷേധവുമായി പോപ്പുലര് ഫ്രണ്ട്\n36 min ago 11 കോണ്‍ഗ്രസ് നേതാക്കള് രാജ്യസഭയിലേക്ക്; ബിജെപിക്ക് 20 സീറ്റുകള്... തിരഞ്ഞെടുപ്പ് ചിത്രം തെളിയുന്നു\nMovies ക്യാപ്റ്റനായ സുചിത്രയുടെ ആദ്യത്തെ പണി ബ്ലെസ്ലിക്ക്, തന്റെ മനസ്സിലുളളത് അഖിലിനോട് വെളിപ്പെടുത്തി നടി\nമുടികെട്ടാനും ഫോണ്‍ചെയ്യാനും വിലക്ക്; നിബന്ധന എതിര്‍ത്തതോടെ കൊലപാതകം; കൃഷ്ണപ്രിയക്ക് സംഭവിച്ചത്\nPublished: December 18 2021, 9:45 [IST]\nകോഴിക്കോട്: കേരളത്തെ അക്ഷരാര്‍ത്ഥത്തില് ഞെട്ടിച്ച ഒരു വാര്‍ത്തയാണ് ഇന്നലെ കോഴിക്കോട് സംഭവിച്ചത്. കണ്ണൂരിലെ മാനസക്ക് ശേഷം വീണ്ടും പ്രണയ നൈരാശ്യത്തിന്റെ പേരില് ഒരു കൊലപാതകം കൂടിയാണ് ഇന്നലെ കോഴിക്കോട് റിപ്പോര്‍ട്ട് ചെയ്തത്.\n"75 -വയസ്സുളള പലരും പാർട്ടിയുണ്ട്, എന്നിട്ടും താൻ പുറത്ത്, ബോധപൂർവമുള്ള അജൻഡയാണ്" -പി.എൻ. ബാലകൃഷ്ണൻ\n22 കാരിയായ കോഴിക്കോട് സ്വദേശിനി കൃഷ്ണപ്രിയയാണ് സുഹൃത്ത് നന്ദകുമാറിന്റെ കത്തിക്കും പെട്രോളിനും ഇരയായി മാറിയത്. തിക്കോടി പഞ്ചായത്തില് കരാര് അടിസ്ഥാനത്തില് ജോലിക്ക് കയറിയിട്ട് കൃഷ്ണപ്രിയ ദിവസങ്ങള് മാത്രമേ ആയിട്ടുള്ളു. അതിനിടയിലാണ് നന്ദകുമാറിന്റെ ഈ ചെയ്തി.\nകൃഷ്ണപ്രിയയെ കൊലപ്പെടുത്തിയ ശേഷം ആത്മഹത്യക്ക് ശ്രമിച്ച ഇയാളും ഇന്ന് രാവിലെ മരണപ്പെടുകയായിരുന്നു. സമീപകാലത്ത് പ്രണയത്തില് നിന്ന് പിന്മാറുകയോ നിരസിക്കുകയോ ചെയ്യുന്ന പെണ്‍കുട്ടികളെ കൊലപ്പെടുത്തുന്നതും അവര്‍ക്കുനേരെ അക്രമം അഴിച്ചുവിടുന്നതുമായ സംഭവങ്ങള് വര്‍ധിക്കുകയാണെന്നാണ് പൊലീസ് പറയുന്നത്. മാനസ, നിതിന എന്നീ പെണ്‍കുട്ടിയുടെ കൊലപാതകത്തിന്റെ ഞെട്ടല് മാറും മുമ്പാണ് കൃഷ്ണപ്രിയയുടെ കൊലപാതകവും കേരളത്തില് നടന്നിരിക്കുന്നത്.\nയുവതിയെ തീകൊളുത്തി കൊലപ്പെടുത്തിയ സംഭവം; ആത്മഹത്യക്ക് ശ്രമിച്ച യുവാവും മരിച്ചു\nഡാറ്റാ എന്‍ട്രി ഓപ്പറേറ്ററയാണ് കൃഷ്ണപ്രിയജോലിക്ക് തിക്കോടി പഞ്ചായത്ത് ഓഫീസിലേക്ക പോയി തുടങ്ങിയത്. ബിരുദാനന്തര ബിരുദം നേടിയ വിദ്യാര്‍ത്ഥിനിയാണ് കൃഷ്ണപ്രിയ. കൃഷ്ണപ്രിയയുടെ അമ്മ പൊതുപ്രവര്‍ത്തകയുമാണ്്. കുറച്ചുകാലമായി കൃഷ്ണപ്രിയയും നന്ദുവും സുഹൃത്തുക്കളായിരുന്നു. എന്നാല് അടുപ്പത്തിന്റെ പേരില് ഇയാള് കൃഷ്ണപ്രിയയുടെ കാര്യങ്ങളില് ഇടപെടാന് തുടങ്ങി. മുടി കെട്ടുന്നതില് പോലും ഇയാള് ഇടപെട്ടുവെന്നാണ് കുടുംബം പറയുന്നത്. ഭംഗിയില് ഒരുങ്ങി നടക്കാന് പാടില്ല, താന് പറയുന്നയാളെയേ ഫോണ് ചെയ്യാന് പാടുള്ളൂ എന്നുള്ള ഇയാളുടെ നിബന്ധന കൃഷ്ണപ്രിയ എതിര്‍ത്തതോടെ ഇയാള് ആക്രമാസക്തനായി പെണ്‍കുട്ടിയെ തെറിവിളിക്കാനും മാനസികമായി ഉപദ്രവിക്കാനും തുടങ്ങിയെന്നും ബന്ധുക്കള് പറഞ്ഞു.\nഅക്രമത്തിന് രണ്ട് ദിവസം മുമ്പ് ജോലിക്ക് പോവുന്നതിനിടെ കൃഷ്ണയുടെ ഫോണ് ബലമായി പിടിച്ചു വാങ്ങി താന് കൃഷ്ണയെ കല്യാണം കഴിക്കുമെന്ന് വോയ്സ് മെസേജും നന്ദകുമാര് അയച്ചിരുന്നു. പിന്നീട് ഫോണ് തിരിച്ചേല്‍പ്പിക്കാനെന്ന പേരില് നന്ദുവും സുഹൃത്തും കൃഷ്ണയുടെ വീട്ടിലെത്തുകയായിരുന്നു. മകളെ കല്യാണം കഴിച്ച് തരണമെന്ന് കൃഷ്ണപ്രിയയുടെ അച്ഛനോടാവശ്യപ്പെടുകയും ചെയ്തു. എന്നാല് മകള്‍ക്ക് വിവാഹ പ്രായമായിട്ടില്ലെന്നായിരുന്നു അച്ഛന് പറഞ്ഞത്. കല്യാണം കഴിച്ച് തന്നില്ലെങ്കില് അവളെ കൊന്നുകളയുമെന്ന് പറഞ്ഞാണ് നന്ദകുമാര് കൃഷ്ണപ്രിയയുടെ വീട്ടില് നിന്നിറങ്ങിയത്.\nമൂന്ന് ഡോസ് വാക്‌സിന് സ്വീകരിച്ചയാള്‍ക്കും ഒമൈക്രോണ്; യുപിയില് ആദ്യ കേസ് റിപ്പോര്‍ട്ട് ചെയ്തു\nപെയിന്റിംഗ് തൊഴിലാളിയായ കൃഷ്ണപ്രിയയുടെ അച്ഛന് ഹൃദ്രോഗിയായതിന് ശേഷം പലപ്പോഴും പണിക്ക് പോകാന് സാധിച്ചിരുന്നില്ല. അച്ഛനെ സഹായിക്കാനാണ് പഞ്ചായത്തില് ഡാറ്റ എന്‍ട്രി ജോലിക്കായി കൃഷ്ണ പ്രിയ പോകാന് തുടങ്ങിയത്. ഒരാഴ്ച മുമ്പാണ് ജോലിയില് പ്രവേശിച്ചത്. ഒരു ദിവസം നന്ദുവിനെ പേടിച്ച് ജോലിക്ക് പോയിട്ടുമില്ലെന്നും കുടുംബം പറഞ്ഞു. ഒടുവില് ജോലിക്ക് പോയ അന്ന് പഞ്ചായത്ത് ഓഫീസിന്റെ ഗെയിറ്റിന് മുന്നില് കാത്തിരുന്ന നന്ദു കൃഷ്ണയെ കുത്തി വീഴ്ത്തി പെട്രോളൊഴിച്ച് തീ കൊളുത്തുകയായിരുന്നു. കൃഷ്ണപ്രിയയുടെ പാതി കത്തിയ ബാഗില് ഉച്ചക്കുള്ള ചോറ്റു പാത്രവും ഉരുകിത്തുടങ്ങിയ ഒരു പ്ലാസ്റ്റിക് പാത്രത്തില് കുറച്ച് കറിയും മാത്രമാണുണ്ടായിരുന്നത്.\nഇന്നലെ രാവിലെയാണ് കോഴിക്കോട് തിക്കോടി പഞ്ചായത്ത് ഓഫീസിന് മുന്നില് കൃഷ്ണപ്രിയക്ക് നേരെ നന്ദകുമാര് കുത്തിയതും പെട്രോളൊഴിച്ച് തീപിടിപ്പിച്ച് കൊലപ്പെടുത്തിയതും. ശേഷം നന്ദുവും ആത്മഹത്യക്ക് ശ്രമിക്കുകയായിരുന്നു. കൃഷ്ണപ്രിയ പഞ്ചായത്ത് ഓഫീസിലേക്ക് ജോലിക്ക് കയറാനൊരുങ്ങുമ്പോഴാണ് നന്ദു തടഞ്ഞു നിര്‍ത്തി പെട്രോള് ഒഴിച്ച് തീ കൊളുത്തിയത്. നിലവിളി കേട്ടെത്തിയ ജീവനക്കാരും നാട്ടുകാരും ചേര്‍ന്ന് തീ അണയ്ക്കുകയായിരുന്നു. ആത്മഹത്യക്ക് ശ്രമിച്ച നന്ദുവിന് 90 ശതമാനം പൊള്ളലേറ്റിരുന്നു. തുടര്‍ന്ന് ഇന്ന് പുലര്‍ച്ചെയോടെയാണ് നന്ദു കോഴിക്കോട് മെഡിക്കല് കോളജില് മരണപ്പെട്ടത്. ഉടനടി ഇരുവരെയും കൊയിലാണ്ടി താലൂക്ക് ആശുപത്രിയിലെത്തിക്കുകയായിരുന്നു. തുടര്‍ന്ന് വിദ്ഗദ്ധ ചികില്‍സയ്ക്കായി കോഴിക്കോട് മെഡിക്കല് കോളജ് ആശുപത്രിയിലേക്ക് മാറ്റിയെങ്കിലും വൈകീട്ട് അഞ്ച് മണിയോടെ കൃഷ്ണപ്രിയ മരിക്കുകയായിരുന്നു.\nഭാര്യയെ പേനക്കത്തികൊണ്ടു കുത്തിക്കൊലപ്പെടുത്താന് ശ്രമിച്ച കേസില് ഭര്‍ത്താവ് റിമാന്‍ഡില്\nkozhikode love murder news kerala കോഴിക്കോട് വാര്‍ത്ത\nStory first published: Saturday, December 18, 2021, 9:45 [IST]


തിരുമ്പി വന്തിട്ടേൻ! പബ്‌ജി ഇന്ത്യ കമ്പനിക്ക് കേന്ദ്ര സർക്കാർ അംഗീകാരം നൽകി; ഗെയിം ഉടൻ മടങ്ങിയെത്തും - BIG14NEWS\nHome All News തിരുമ്പി വന്തിട്ടേൻ! പബ്‌ജി ഇന്ത്യ കമ്പനിക്ക് കേന്ദ്ര സർക്കാർ അംഗീകാരം നൽകി; ഗെയിം ഉടൻ മടങ്ങിയെത്തും\nനിരോധിച്ച വീഡിയോ ഗെയിം പബ്‌ജിയുടെ ഇന്ത്യൻ കമ്പനിക്ക് കേന്ദ്ര സർക്കാർ അംഗീകാരം നൽകി, ഇതോടെ ഗെയിം ഉടൻ വിപണിയിൽ എത്തുമെന്ന് ഉറപ്പായി. കുമാർ കൃഷ്ണയ്യർ, ഹുനിൽ സോഹൻ എന്നിവരാണ് കമ്പനിയുടെ ഡയറക്ടർമാരായി രെജിസ്റ്റർ ചെയ്തിരിക്കുന്നത്. ആദ്യഘട്ടത്തിൽ ആൻഡ്രോയിഡ് പ്ലാറ്റ്‌ഫോമിൽ മാത്രമാവും ഗെയിം ലഭ്യമാവുക.\nപബ്‌ജി തിരിച്ച് വരുമ്പോൾ കൂടുതൽ മാറ്റങ്ങളോട് കൂടെയാവും എത്തുക, ഇന്ത്യൻ മാർക്കറ്റിന് അനുസൃതമായ മാറ്റങ്ങൾ വരുത്തുമെന്ന് കമ്പനി വൃത്തങ്ങൾ അറിയിച്ചു, കൊറിയൻ കമ്പനിയുടെ കീഴിലുണ്ടായിരുന്ന ഗെയിമിന്റെ ചൈനീസ് ബന്ധവും ഡേറ്റ ചോരണവും ചൂണ്ടിക്കാട്ടിയാണ് കേന്ദ്ര സർക്കാർ ഗെയിമിന് നിരോധനം ഏർപ്പെടുത്തിയത്, ഒട്ടേറെ ആരാധകരുണ്ടായിരുന്ന ഗെയിം നിരോധനം ഏർപ്പെടുത്തിയതിലൂടെ കോടികളുടെ നഷ്ടമാണ് കമ്പനിക്ക് ഉണ്ടായത്.\nPrevious articleമതപരിവർത്തനം തടയുന്ന ബില്ലിന് യുപി മന്ത്രിസഭയുടെ അംഗീകാരം\nNext articleടൈമിന് പിന്നാലെ ബിബിസിയുടെ പട്ടികയിലും ഇടംപിടിച്ച് ഷാഹീൻബാഗ് സമരനായിക ബിൽകീസ് ബാനു


സങ്കടത്തോടെയല്ലാതെ കുവിയെ നമുക്ക് ഓർക്കാൻ പറ്റില്ല: വേദനയോടെ ഡോക്ടറുടെ കുറിപ്പ് | Trainer Adopts Dog That Waited For Its Humans After Idukki Landslide\nമനോരമ ലേഖകൻ August 22, 2020 02:37 PM IST\nകുവിയുടെ സ്നേഹബന്ധം കണ്ണുനനയാതെ നമുക്ക് വായിക്കാനാവില്ല\nകുവി എന്ന വളർത്തുനായയാണ് ഇപ്പോൾ ചർച്ചാവിഷയം. പെട്ടിമുടി ദുരന്തത്തിൽ എട്ടു ദിവസത്തിനുശേഷം തന്റെ കളിക്കൂട്ടുകാരിയുടെ ജീവനറ്റ ശരീരം കണ്ടെത്തിയതോടെയാണ് കുവി എന്ന വളർത്തുനായ ലോകശ്രദ്ധ നേടിയത്. തന്നെ സംരക്ഷിച്ചവർ ഇനി ഇല്ല എന്ന കാര്യം കുവി മനസിലാക്കിയിരിക്കണം. അതുതന്നെയാണ് വിശപ്പും ദാഹവും ഇല്ലാതെ മരവിച്ച മനസുമായി ദുരന്ത ഭൂമിയിൽ ഒരിടത്ത് മാറിയിരുന്നത്. ഇന്ന് കുവി കേരള പോലീസിന്റെ ഭാഗമാണ്. കുവിയെക്കുറിച്ച് ഡോ. പ്രസാദ് പങ്കുവച്ച മനസിനെ പിടിച്ചുലയ്ക്കുന്ന കുറിപ്പ് വായിക്കാം.\nസങ്കടത്തോടെയല്ലാതെ കുവിയെ നമുക്ക് ഓർക്കാൻ പറ്റില്ല. കുവിയെപ്പറ്റി ഇതിവിടെ എഴുതാതിരിക്കാൻ പറ്റില്ല. പെട്ടിമുടി ഉരുൾപൊട്ടൽ ദുരന്തത്തിൽ കാണാതായ തന്റെ കളിക്കൂട്ടുകാരി രണ്ടുവയസുകാരി ധനുഷ്കയെ തിരഞ്ഞു കുവി നടന്നത് 8 ദിവസമാണ്. മനുഷ്യനും വളർത്തുനായയും തമ്മിലുള്ള അഭേദ്യമായ സ്നേഹബന്ധത്തിന്റെ ഈ സംഭവം കണ്ണുനനയാതെ നമുക്ക് വായിക്കാനാവില്ല. അത്രയും വൈകാരികമായ അന്തഃസംഘർഷവും കൊണ്ടാണ് കുവി തന്റെ കുഞ്ഞു കൂട്ടുകാരിയെ തിരഞ്ഞു ദുരന്തഭൂമിയിൽ 8 ദിവസം കണ്ണീരുമായി അലഞ്ഞത്.\nഅവസാനം എട്ടാം നാൾ ഉച്ചയ്ക്ക് 11 മണിയോടുകൂടി കുവി തന്റെ കുഞ്ഞു കൂട്ടുകാരിയുടെ ചേതനയറ്റ ശരീരം കുത്തൊഴുക്കിലെ മരത്തടിയിൽ തടഞ്ഞിരിക്കുന്നതു കണ്ടു ചങ്കുപൊട്ടിക്കരഞ്ഞുകൊണ്ടാണ് രക്ഷാപ്രവർത്തകരെ വിളിച്ചറിയിച്ചത്. പിന്നീടവൾ ജലപാനം പോലും കഴിക്കാതെ അവിടുന്ന് കുറച്ച് മാറി ഒരു ലയത്തിന്റ അവിടെ ക്ഷീണിച്ചു കരഞ്ഞുകലങ്ങിയ കണ്ണുമായി ദുഖത്താൽ മരവിച്ചമനസ്സുമായി കിടക്കുകയായിരുന്നു. അപ്പോഴാണ് അവളെ തിരഞ്ഞ് ജില്ലാ കെ9 ഡോഗ് സ്‌ക്വാഡിലെ ട്രെയ്നറും സിവിൽ പോലീസ് ഓഫീസറുമായ അജിത് മാധവൻ വരുന്നതും ഭക്ഷണമുപേക്ഷിച്ചു ക്ഷീണിച്ചു കരഞ്ഞു കലങ്ങിയ കണ്ണുമായി കിടക്കുന്ന അവളെ വാരിയെടുത്ത് കൊണ്ട് ശിശ്രുഷിച്ചു ഭക്ഷണം കൊടുത്തെങ്കിലും ആദ്യമൊക്കെ കുവി അത് നിഷേധിച്ചു. പിന്നീട് അജിത് മാധവൻ സാറിന്റെ സ്നേഹത്തിനു മുൻപിൽ അവൾ ഭക്ഷണം കഴിച്ചുതുടങ്ങി. തന്റെ പുതിയ യജമാനനുമായി സൗഹൃദത്തിലാവുകയും പിന്നീട് സംസ്ഥാന പോലീസിന്റെ കെ9 ഡോഗ് സ്‌ക്വാഡിലേക്കു കുവിയെ റിക്രൂട്ട് ചെയ്യുകയും ചെയ്തു.\nകുവി എന്ന വളർത്തു നായയുടെ സ്നേഹം കണ്ട് ഇന്ന് കേരളക്കരയാകെ കുവിയുടെ ആരാധകരായിരിക്കുകയാണ്. മനുഷ്യനും വളർത്തു നായയും തമ്മിലുള്ള ഹൃദയസ്പർശിയായ ഒരു സംഭവം കൂടി... ഓർക്കുക വളർത്തുമൃഗങ്ങൾക്കും മനസും ഹൃദയവും വികാരങ്ങളും മനുഷ്യനേക്കാൾ കൂടുതലുണ്ട്. അവർക്കു സ്നേഹിക്കാൻ മാത്രമേ അറിയൂ. കുഞ്ഞു ധനുവിന് കണ്ണീർപൂക്കൾ അർപ്പിക്കുന്നു. ഒപ്പം അവളുടെ കുവിക്കു ഒരായിരം സ്നേഹപ്പൂക്കൾ... കുവിയുടെ പുതിയ ദൗത്യം മഹത്വമുള്ളതായി തീരട്ടെ... Big salute to you KUVI @K9 squad....and Big salute to officer Ajith Madhavan for his special effort to protect KUVI..\nEnglish summary: Trainer Adopts Dog That Waited For Its Humans After Idukki Landslide


ലോ അക്കാദമി സര്‍ക്കാര് ഏറ്റെടുക്കണം:'വി മുരളീധരന്\nഅഴിമതിയും വിദ്യാര്‍ത്ഥിപീഡനവും നടത്തുന്ന മാനേജ്‌മെന്റില് നിന്ന് ലോഅക്കാദമി ലോ കോളേജ് സംസ്ഥാന സര്‍ക്കാര് ഏറ്റെടുക്കണമെന്ന് ബിജെപി ദേശീയ നിര്‍വ്വാഹക സമിതി അംഗം വി. മുരളീധരന് ആവശ്യപ്പെട്ടു. സര്‍ക്കാര് നിയന്ത്രണത്തില് കൊണ്ടു വന്ന് ഇതിനെ ഒരു മികവിന്റെ കേന്ദ്രമാക്കി മാറ്റുകയാണ് വേണ്ടത്. ലോ അക്കാദമിയിലെ വിദ്യാര്‍ത്ഥികളുടെ നിരാഹാര സമരത്തെ പിന്തുണച്ചുള്ള ഉപവാസം തുടങ്ങിക്കൊണ്ട് സംസാരിക്കുകയായിരുന്നു അദ്ദേഹം.\nവിദ്യാര്‍ത്ഥി സമരം തോറ്റ ചരിത്രം കേട്ടിട്ടില്ല എന്ന മുദ്രാവാക്യം ശാശ്വതമാക്കാന് കൂടിയാണ് താനും സമരത്തിനിറങ്ങിയതെന്ന് മുരളീധരന് പറഞ്ഞു. ലോ അക്കാദമിയിലെ വിദ്യാര്‍ത്ഥികളുടെ സമരം പൊതു സമൂഹം ഏറ്റെടുക്കുകയാണ്. മറ്റ് സ്വാശ്രയകോളേജുകള്‍ക്കില്ലാത്ത പരിഗണനയാണ് അക്കാദമിക്ക് നല്‍കുന്നത്. സര്‍ക്കാര് ഗ്രാന്റ് നല്‍കുന്നു. അക്കാദമിക് കൗണ്‍സിലിലും സെനറ്റിലും പ്രാതിനിധ്യം നല്‍കുന്നു. ഇതെന്തിനാണെന്ന് ചോദിച്ചാല് മറുപടിയില്ല. കോളേജ് ട്രസ്റ്റ് അനധികൃതമായി കൈവശം വച്ച 11.5 ഏക്കര് സ്ഥലത്തെക്കുറിച്ച് ചോദിച്ചാല് വിവരാവകാശത്തിനും മറുപടികൊടുക്കില്ല. ഇവിടത്തെ പ്രിന്‍സിപ്പലിന്റെ പിഎച്ച്ഡിയുടെ തിസീസ് മാത്രം ലൈബ്രറിയില് കാണില്ല. മിടുക്കരായ വിദ്യാര്‍ത്ഥികള്‍ക്ക് ഇന്റേണല് മാര്‍ക്ക് നിഷേധിക്കുമ്പോള് ക്‌ളാസില് ഹാജരാകാതിരുന്ന, മുഖ്യമന്ത്രിയുടെ പേഴ്‌സണല് സ്റ്റാഫില് പെട്ട ജോണ് ബ്രിട്ടാസിന് അധികമാര്‍ക്ക് കൊടുക്കുന്നു. ലോ യൂണിവേഴ്‌സിറ്റിയില് അഴിമതി നടത്തിയെന്ന് ചീഫ് ജസ്റ്റിസ് തന്നെ കുറ്റപ്പെടുത്തിയ എന്.കെ. ജയകുമാര് മുഖ്യമന്ത്രിയുടെ ഓഫീസിലിരുന്നു ലോ അക്കാദമി പ്രിന്‍സിപ്പലിന് അനുകൂലമായി നീക്കം നടത്തുകയാണ്. നേരത്തെ ഗവര്‍ണറും മുഖ്യമന്ത്രിയുമൊക്കെയായിരുന്നു കോളേജ് ഭരണസമിതിയുടെ തലപ്പത്തുണ്ടായത്. ഇതെപ്പോഴാണ് മാറ്റിയതെന്ന് മുരളീധരന് ചോദിച്ചു. ഇപ്പോള് കോളേജിന്റെ പ്രവര്‍ത്തനം ദുരൂഹമാണ്. അക്കാദമിയിലെ മാനേജ്‌മെന്റിന്റെ ഏറാന്‍മൂളികളായ വിദ്യാര്‍ത്ഥികള്‍ക്ക് മാത്രം നല്ല മാര്‍ക്ക് ലഭിക്കുന്നു. മറ്റ് ലോ കോളേജുകളിലുള്ള വിദ്യാര്‍ത്ഥികള്‍ക്കും ഈ പരാതി ഉണ്ടെന്ന് വി. മുരളീധരന് പറഞ്ഞു.\nജെഎന്‍യുവിലേയും ഹൈദരാബാദിലേയും വിദ്യാര്‍ത്ഥികളുടെ സമരത്തെ പിന്‍തുണയ്ക്കാന് അവിടെ വരെ പോയ പല യുവനേതാക്കളും തങ്ങളുടെ സ്വന്തം നാട്ടില് മാനേജ്‌മെന്റിന്റെ ക്രൂരതക്കിരയാവുന്ന വിദ്യാര്‍ത്ഥികളുടെ സമരത്തെ കണ്ടില്ലെന്ന് നടിക്കുകയാണെന്ന് ബിജെപി സംസ്ഥാന ജനറല് സെക്രട്ടറി കെ.സുരേന്ദ്രന് പറഞ്ഞു. പ്രതിപക്ഷത്തിരിക്കുമ്പോള് സ്വാശ്രയ കോളേജുകള്‍ക്കെതിരെ നിലപാടെടുത്തവര് ഇപ്പോള് മൗനം പാലിക്കുകയാണെന്നും സുരേന്ദ്രന് കുറ്റപ്പെടുത്തി.


ഇടമലയാറില് ജലനിരപ്പ് ഉയരുന്നു,ഒരു ഷട്ടര് കൂടി തുറന്നു; ഇടുക്കിയില് ജലനിരപ്പ് കുറയുന്നു, ജലനിരപ്പ് - Samakalika Malayalam\nഇടമലയാറില് ജലനിരപ്പ് ഉയരുന്നു,ഒരു ഷട്ടര് കൂടി തുറന്നു; ഇടുക്കിയില് ജലനിരപ്പ് കുറയുന്നു, 2400.26 അടി\nBy സമകാലികമലയാളം ഡെസ്‌ക് | Published: 11th August 2018 09:25 PM |\nLast Updated: 11th August 2018 09:26 PM | A+A A- |\nതൊടുപുഴ: നീരൊഴുക്ക് ശക്തമായതിനെ തുടര്‍ന്ന് ഇടമലയാര് ഡാമിലെ ഒരു ഷട്ടര് കൂടി തുറന്നു. കനത്ത മഴയില് അണക്കെട്ടിലെ ജലനിരപ്പ് 168.99 മീറ്ററായി ഉയര്‍ന്ന പശ്ചാത്തലത്തിലാണ് ഷട്ടര് തുറന്നത്. നിലവില് രണ്ടു ഷട്ടറുകള് ഒരു മീറ്റര് തുറന്നുവെച്ചാണ് വെളളം ഒഴുക്കിവിടുന്നത്. 169 മീറ്ററാണ് ഡാമിന്റെ പരമാവധി സംഭരണശേഷി.\nഅതേസമയം ഇടുക്കി ചെറുതോണി അണക്കെട്ടിലെ ജലനിരപ്പ് കുറയുന്നുണ്ടെങ്കിലും വൃഷ്ടിപ്രദേശത്ത് മഴ തുടരുന്നു. നിലവില് 2400.26 അടിയാണ് അണക്കെട്ടിലെ ജലനിരപ്പ്. ജലനിരപ്പ് 2400 അടിയില് എത്തിയാലും തത്കാലം ഷട്ടര് അടയ്ക്കില്ല. എന്നാല് പുറത്തേയ്ക്ക ഒഴുക്കുന്ന വെളളത്തിന്റെ അളവ് കുറയ്ക്കുന്നതിന്റെ സാധ്യത പരിശോധിച്ചുവരുകയാണ്.\nനിലവില് 5,76,000 ലിറ്റര് വെള്ളമാണ് ഇടുക്കി അണക്കെട്ടിലേക്ക് ഒഴുകിയെത്തുന്നത്. തുറന്ന അഞ്ചു ഷട്ടറുകള് വഴി 7,50,000 ലിറ്റര് വെള്ളം പുറത്തേക്ക് വിടുന്നുണ്ട്. 1,15,000 ലിറ്റര് വെള്ളം വൈദ്യുതി ഉല്‍പ്പാദിപ്പിക്കാനും ഉപയോഗിക്കുന്നു. നീരൊഴുക്ക് 120 ക്യുമെക്‌സ് എത്തുന്നതുവരെ അണക്കെട്ട് തുറക്കുന്നതിനാണു നിലവില് തീരുമാനം. കനത്ത മഴ ഇനി ഉണ്ടായില്ലെങ്കില് നാലോ അഞ്ചോ ദിവസത്തിനകം സാഹചര്യങ്ങള് പൂര്‍വ സ്ഥിതിയിലാകുമെന്നാണു പ്രതീക്ഷ.\nചരിത്രത്തിലെ ഏറ്റവും ഉയര്‍ന്ന അളവായ 2401.76 അടിയില് വെള്ളമെത്തിയ ശേഷം ജലനിരപ്പ് കുറയുകയാണ്. ഒഴുകിയെത്തുന്നതിനേക്കാള് കൂടുതല് വെളളം പുറത്തേക്കു കൊണ്ടുപോവുന്നുണ്ട്. ജലനിരപ്പ് കുറഞ്ഞെങ്കിലും മഴയടക്കം സാഹചര്യങ്ങള് വിലയിരുത്തിയ ശേഷമേ ഷട്ടര് അടക്കുന്ന കാര്യം തീരുമാനിക്കൂ. ചെറുതോണി ബസ് സ്റ്റാന്റിനും പാലത്തിനുമുണ്ടായ നാശങ്ങളൊഴിച്ചാല് മറ്റ് അനിഷ്ട സംഭവങ്ങളില്ല.


Euro cup Semi final France Wins over Germany - Malayalam MyKhel\n» ഗ്രീസ്മാന് ഗോളടിച്ചു; ലോക ചാമ്പ്യന്‍മാരെ തറപറ്റിച്ച് ഫ്രാന്‍സ് യൂറോ കപ്പ് ഫൈനലില്...\nഗ്രീസ്മാന് ഗോളടിച്ചു; ലോക ചാമ്പ്യന്‍മാരെ തറപറ്റിച്ച് ഫ്രാന്‍സ് യൂറോ കപ്പ് ഫൈനലില്...\nUpdated: Friday, July 8, 2016, 13:29 [IST]\nമാഴ്‌സല്ലേ: ലോക ചാംപ്യന്‍മാരെന്ന മേനിയുമായാണ് ജര്‍മ്മനി യൂറോ കപ്പ് സെമിഫൈനലില് എത്തിയത്. എന്നാല് പരിക്ക് വില്ലനായതോടെ ജര്‍മ്മനിയുചെ വമ്പൊടിച്ച് ഫ്രഞ്ച് പട യൂറോകപ്പില് ഫൈനലിലേക്ക് മാര്‍ച്ച് ചെയ്തു. എതിരില്ലാത്ത രണ്ട് ഗോളുകള്‍ക്കാണ് ഫ്രാന്‍സ് ജര്‍മ്മനിയെ തകര്‍ത്തത്. അന്റോണിയോ ഗ്രിസ്മാന് നേടിയ ഇരട്ട ഗോളാണ് ഫ്രാന്‍സിനെ സ്വന്തം ജനതയ്ക്കു മുന്നില് തലയുയര്‍ത്തിപ്പിടിച്ച് നിര്‍ത്തിയത്. ഫൈനലില് ഫ്രാന്‍സ് പോര്‍ച്ചുഗലിനെ നേരിടും.\nകളിച്ചത് ജര്‍മ്മിനിയായിരുന്നു. ആദ്യപകുതി അവസാനിക്കുന്നത് വരെ പന്ത് ജര്‍മ്മനിയുടെ കാലില്. എന്നാല് ഫിനിഷ് ചെയ്യാന് ജര്‍മ്മന് പടയ്ക്കായില്ല. ഐസ്‌ലന്‍ഡിനോട് ഏറ്റുമുട്ടിയ അതേ ആവേശത്തോടെയാണ് ഫ്രാന്‍സ് പട കളത്തിലിറങ്ങിയത്. അക്രമിച്ചും പ്രതിരോധത്തിലൂന്നിയും കളിച്ച ഫ്രാന്‍സ് തങ്ങള്‍ക്ക് കിട്ടിയ അവസരം പാഴാക്കാതെ ഗോള് ലക്ഷ്യം കണ്ടു.\nആദ്യപകുതിയുടെ അവാസാന മിനിറ്റിലായിരുന്നു ജര്‍മ്മനിയെ ഞെട്ടിച്ച ഗോള് പിറന്നത്. 47-ാം മിനിറ്റില് ജര്‍മ്മന് വലയ്ക്കുമുന്നില് പന്ത് കൈ കൊണ്ട് തടഞ്ഞിട്ട് പെനാല്‍റ്റി ക്ഷണിച്ച് വരുത്തിയത് ക്യാപ്റ്റന് ഷെയ്ന്‍സ്റ്റീഗര്. മഞ്ഞക്കാടുയര്‍ത്തി റഫറി പെനാല്‍റ്റിക്ക് വിസില് വിളിച്ചു. പെനാര്‍റ്റി തൊടുത്ത ഗ്രിസ്മാന് ലക്ഷ്യം തെറ്റിയില്ല.\nകളി അവസാനിക്കാന് പതിനെട്ട് മിനിറ്റ് ബാക്കി നില്‍ക്കെ ജര്‍മ്മന് പ്രതിരോധത്തിലെ പിഴവ് മുതലെടുത്ത് ഗ്രിസ്മാന് വീണ്ടും ജര്‍മ്മന് വലയിലേക്ക് ഗോളുതിര്‍ത്തു. പ്രതിരോധ നിരയെ കബളിപ്പിച്ച് മൈതാനത്തിന്റെ മധ്യഭാഗത്ത് നിന്നുമെത്തിയ പന്ത് വന്ന് വീണത് ഗ്രിസ്മാന്റെ കാലുകളില്. ജര്‍മ്മന് ഗോളിയെ നോക്കുകുത്തിയാക്കി ഗ്രിസ്മാന് പന്ത് വലയിലേക്ക് പറത്തി. രണ്ട് ഗോള് നേടിയ ഗ്രിസ്മാന് യൂറോയില് ഏറ്റവും കൂടുതല് ഗോള് നേടുന്ന രണ്ടാമത്തെ താരമെന്ന നേട്ടത്തിലെത്തി. ആറ് ഗോളുകളാണ് ടൂര്‍ണമെന്റില് നേടിയത്. ഒന്‍പത് ഗോള് നേടിയ പ്ലാറ്റിയാണ് ഒന്നാമന്.\nപരിക്കിന്റെ പിടിയിലായ സ്‌ട്രൈക്കര് മരിയോ ഗോമസ്, മിഡ് ഫീല്‍ഡര് സാമി ഖദീര, മഞ്ഞക്കാര്‍ഡ് കണ്ട് പുറത്തായ മാറ്റ് ഹമ്മല്‍സുമില്ലാതെയാണ് ജര്‍മ്മനി കളത്തിലിറങ്ങിയിത്. താരങ്ങളുടെ പരിക്കും വില്ലനായതോടെ പൊരുതി കളിച്ചെങ്കിലും ഗോള് ഫിനിഷ് ചെയ്യാനാകാതെ ജര്‍മ്മനി തളര്‍ന്നു. ഗോള്‍കീപ്പര് നൂയര് മികച്ച പ്രകടനമാണ് കാഴ്ച വച്ചത്. കൈയ്യില് ഫ്രാന്‍സിന്റെ പല ഷോട്ടുകളും ജര്‍മ്മന് ഗോളിയുടെ കൈയ്യിലൊതുങ്ങിയതിനാല് ചാംപ്യന്‍മാര്‍ക്ക് നാണം കെട്ട തോല്‍വിയുണ്ടായില്ല. പ്രധാന താരം തോമസ് മുള്ളറടക്കമുള്ളവരുടെ നിഴലാണ് ഗ്രൗണ്ടിലുണ്ടായിരുന്നതെന്നാണ് ആരാധകര് പറയുന്നത്.\nയൂറോകപ്പ്... ബെല്‍ജിയത്തെ തകര്‍ത്ത് വെയില്‍സ് സെമിയില്!!!\nRead more about: euro cup euro cup 2016 final france portugal germany യൂറോകപ്പ് യൂറോ കപ്പ് 2016 ഫൈനല് ഫ്രാന്‍സ് പോര്‍ച്ചുഗല് ജര്‍മ്മനി\nStory first published: Friday, July 8, 2016, 9:44 [IST]


കോതമംഗലം മണ്ഡലത്തിലെ 15 റോഡുകളുടെ നവീകരണത്തിനായി4കോടി 80 ലക്ഷം രൂപ അനുവദിച്ചു: ആൻ്റണി ജോൺ എം എൽ എ. - Kothamangalam News\nകോതമംഗലം: കോതമംഗലം മണ്ഡലത്തിലെ 15 റോഡുകളുടെ നവീകരണത്തിനായി4കോടി 80 ലക്ഷം രൂപ അനുവദിച്ചതായി ആൻ്റണി ജോൺ എം എൽ എ അറിയിച്ചു. ചെറുവട്ടൂർ – കക്ഷായപ്പടി – കാട്ടാംകുഴി റോഡ് – 26 ലക്ഷം, ഊഞ്ഞാപ്പാറ – നാടുകാണി – ഊന്നുകൽ റോഡ് – 34 ലക്ഷം, പുതുപ്പാടി – ഇരുമലപ്പടി റോഡ് (കൾവേർട്ട്) – 30 ലക്ഷം, കീരംപാറ – ഭൂതത്താൻകെട്ട് – പൂച്ചക്കുത്ത് റോഡ് – 50 ലക്ഷം, ആലുവ – മൂന്നാർ റോഡ് – 50 ലക്ഷം, കോതമംഗലം ബൈപ്പാസ് റോഡ് – 40 ലക്ഷം, തൃക്കാരിയൂർ – നെല്ലിക്കുഴി റോഡ് – 30 ലക്ഷം, ചാത്തമറ്റം – ഊരംകുഴി റോഡ് (ഇഞ്ചൂർ പള്ളി – മാതിരപ്പിള്ളി പളളി) – 40 ലക്ഷം, തലക്കോട് – ചുള്ളിക്കണ്ടം – മുള്ളരിങ്ങാട് റോഡ് – 40 ലക്ഷം, വാരപ്പെട്ടി എട്ടാം മൈൽ കണിയാംകുടി കടവ് റോഡ് – 15 ലക്ഷം,തൃക്കാരിയൂർ – വെറ്റിലപ്പാറ – കുളങ്ങാട്ടുകുഴി – പടിപ്പാറ റോഡ് – 17 ലക്ഷം, നേര്യമംഗലം – ഇഞ്ചത്തൊട്ടി റോഡ് – 18 ലക്ഷം,ഭൂതത്താൻകെട്ട് – വടാട്ടുപാറ – ആനക്കയം റോഡ് – 15 ലക്ഷം,പുതുപ്പാടി – ഇരുമലപ്പടി റോഡ് – 25 ലക്ഷം,വാഴക്കുളം – കോതമംഗലം റോഡ് – 50 ലക്ഷം എന്നിങ്ങനെ 15 റോഡുകളുടെ നവീകരണ പ്രവർത്തനങ്ങൾക്കാണ്4കോടി 80 ലക്ഷം രൂപ അനുവദിച്ചിട്ടുള്ളത്. ടെൻഡർ നടപടികൾ പൂർത്തീകരിച്ച് നവീകരണ പ്രവർത്തികൾ വേഗത്തിൽ ആരംഭിക്കുമെന്നും\nഎം എൽ എ പറഞ്ഞു.\nട്രാഫിക് വാണിങ്ങ് ലൈറ്റിന്റെ സ്വിച്ച് ഓൺ കർമ്മം ആൻ്റണി ജോൺ എംഎൽഎ നിർവ്വഹിച്ചു.\nനെല്ലിക്കുഴി പഞ്ചായത്തിൽ അനുവദിച്ച ആംബുലൻസിൻ്റെ ഫ്ലാഗ് ഓഫ് ആന്റണി ജോൺ എംഎൽഎ നിർവ്വഹിച്ചു.\nഹൈടെക് നഴ്സറിയും, നിരവധി പദ്ധതികളുടെ നിർമ്മാണോദ്ഘാടനവും കൃഷി മന്ത്രി നിർവ്വഹിച്ചു.\nപതിറ്റാണ്ടുകളുടെ കാത്തിരിപ്പിന് വിരാമമായി; കോതമംഗലം താലൂക്കിൽ ആദ്യമായി കർഷകന്റെ കൃഷി ഭൂമിയ്ക്ക് പട്ടയം.\nനേര്യമംഗലം പി ഡബ്ല്യൂ ഡി എഞ്ചിനീയേഴ്സ് ട്രെയിനിങ്ങ് സെൻ്ററിലെ റസ്റ്റ് ഹൗസ് ഉദ്ഘാടനം മന്ത്രി ജി സുധാകരൻ നിർവ്വഹിച്ചു.


കൊച്ചി: സ്വര്‍ണക്കടത്ത് കേസില് മുന് പ്രിന്‍സിപ്പല് സെക്രട്ടറി എം. ശിവശങ്കറിന്‍റെ മുന്‍കൂര് ജാമ്യാപേക്ഷ എന്‍ഐഎ കോടതി ഇന്ന് പരിഗണിക്കും. വിവിധ അന്വേഷണ ഏജന്‍സികള് ചോദ്യം ചെയ്ത സാഹചര്യത്തിലാണ് അറസ്റ്റ് ഒഴിവാക്കാനുള്ള ശിവങ്കറിന്‍റെ ഈ നീക്കം. അന്വേഷണത്തോട് പൂര്‍ണമായും സഹകരിച്ചിട്ടുണ്ടെന്നും ഇനിയും ചോദ്യം ചെയ്യലിന് ഹാജരാകാന് തയാറാണെന്നും ജാമ്യ ഹര്‍ജിയില് ശിവശങ്കര് വ്യക്തമാക്കി.\nഅതേസമയം, ശിവശങ്കറിന്‍റെ മുന്‍കൂര് ജാമ്യഹര്‍ജിയെ എന്‍ഐഎ, കോടതിയില് എതിര്‍ക്കും. ഇത് സംബന്ധിച്ച് എന്‍ഐഎ കോടതിയില് റിപ്പോര്‍ട്ട് സമര്‍പ്പിക്കും. കേസില് ശിവശങ്കറിന്‍റെ പങ്കാളിത്തം വ്യക്തമാക്കണമെങ്കില് കൂടുതല് അന്വേഷണം ആവശ്യമാണെന്നും അറസ്റ്റിന് ആവശ്യം വരികയാണെങ്കില് അതിന് തടസമുണ്ടാകരുതെന്നും എന്‍ഐഎ കോടതിയില് ആവശ്യപ്പെട്ടും.\nകൊല്ലം : കോവിഡ് ബാധിച്ച് മരിച്ചയാളുടെ മൃതദേഹം പത്തൊന്‍പത് ദിവസമായിട്ടും സംസ്‌കരിക്കാതെ ആരോഗ്യവകുപ്പ്. കൊല്ലം പത്തനാപുരം മഞ്ചളൂര് സ്വദേശിയായ ദേവരാജന്റെ മൃതദേഹമാണ് തിരുവനന്തപുരം മെഡിക്കല് കോളേജ് ആശുപത്രിയില് സൂക്ഷിച്ചിരിക്കുന്നത്. മഞ്ചളൂരുള്ള ദേവരാജന്റെ വീടിന് പട്ടയമില്ലാത്തതിനാല് മൃതദേഹം സംസ്‌കരിക്കാനാള്ള സൗകര്യം ഉണ്ടായിരുന്നില്ല. മൃതദേഹം ആരോഗ്യവകുപ്പ് ഏറ്റെടുത്ത് കൊല്ലത്ത് സംസ്‌കരിക്കുമെന്നാണ് അറിയിച്ചിരുന്നത്. ഇതിനിടെ ദേവരാജന്റെ ഭാര്യ പുഷ്പയ്ക്ക് കോവിഡ് സ്ഥിരീകരിക്കുകയും വീടിന് പുറത്തിറങ്ങാന് കഴിയാത്ത സാഹചര്യം ഉണ്ടാകുകയും ചെയ്തു. കോവിഡ് നെഗറ്റീവ് ആയ […]


പീഡനക്കേസില് യുവനടന് അറസ്റ്റില്\nപയ്യന്നൂര്: പതിനേഴുകാരിയെ പീഡിപ്പിച്ച കേസില് യുവനടനെ പയ്യന്നൂര് പോലീസ് അറസ്റ്റുചെയ്തു. ചെറുപുഴ മഞ്ഞക്കാട്ടെ പി.എം.അഖിലേഷ്‌മോന് എന്ന വിശാഖ് (19)ആണ് അറസ്റ്റിലായത്. സിനിമയില് അഭിനിയിപ്പിക്കാമെന്ന് പറഞ്ഞ് ചെറുപുഴ പോലീസ് സ്റ്റേഷന് പരിധിയിലെ പതിനേഴുകാരിയെ പീഡിപ്പിച്ച കേസിലാണ് അഖിലേഷിനെ പയ്യന്നൂര് സിഐ അറസ്റ്റുചെയ്തത്. ഉടന് റിലീസാകുന്നചന്ദ്രഗിരി എന്ന സിനിമയിലും ഏതാനും ഷോര്‍ട്ട് ഫിലിമുകളിലും ചെറിയ വേഷങ്ങളിലഭിനയിച്ച അഖിലേഷ് പുതമുഖങ്ങള് അഭിനിയിക്കുന്ന സിനിമയില് അവസരം വാഗ്ദാനം ചെയ്താണ് പതിനേഴുകാരിയെ വിലയിലാക്കിയത്.\nഅഭിനയത്തിന്റെ ശബ്ദപരിശോധനക്കെന്നുപറഞ്ഞ് തൃശ്ശൂരിലെത്തിയാണ് പീഡിപ്പിച്ചത്.പോക്‌സോ കേസില് അറസ്റ്റിലായ യുവനടന് പോലീസ് സ്റ്റേഷനില് കുഴഞ്ഞുവീണതും ഏറെ പരിഭ്രാന്തിക്ക് കാരണമായിരുന്നു. തന്നെ അറസ്റ്റുചെയ്ത വാര്‍ത്ത പത്രത്തില് വായിച്ച ഉടനെയാണ് ഇയാള് തളര്‍ന്നുവീണത്. ഉടന് പയ്യന്നൂര് ആശുപത്രിയിലെത്തിച്ച് പരിശോധന നടത്തി തിരികെ സ്റ്റേഷനിലെത്തിക്കുകയായിരുന്നു.\nപതിനൊന്നുകാരിക്കു നേരെ അതിക്രമം; പ്രതികളെ അറസ്റ്റ് ചെയ്തു\nവാര്‍ഷികാഘോഷവും സര്‍വീസില് നിന്നും വിരമിക്കുന്ന അധ്യാപകര്‍ക്കുള്ള യാത്രയയപ്പും\nദേവനന്ദയ്ക്ക് ആയിരങ്ങളുടെ അശ്രുപൂജ


കൊല്ലത്ത് പൊങ്കൽ വിപണി സജീവം : Deepika.com Nattu Visesham\nകൊല്ലത്ത് പൊങ്കൽ വിപണി സജീവം\nകൊല്ലം: മകരപൊങ്കലിനെ വരവേൽക്കാൻ കൊല്ലം നഗരത്തിലും വിപണി സജീവമായി. പൊങ്കൽ വിഭവങ്ങൾ വാങ്ങാൻ ആൾക്കാരുടെ വൻ തിരക്കുമായിരുന്നു. ചിന്നക്കടയിലെ എസ്എംപി പാലസ് റോഡിലായിരുന്നു പ്രധാന പൊങ്കൽ വിപണി. വർ‌ഷങ്ങളായി ഇവിടെ പൊങ്കൽ കച്ചവടം നടക്കുന്നുണ്ട്.\nതമിഴ്നാട്ടുകാർ ഏറെ താമസിക്കുന്ന പ്രദേശമാണിത്. എസ് എംപി കോളനിയിലും റെയിൽ‌വേ ക്വാർട്ടേഴ്സുകളിലും നിരവധി തമിഴ്നാട്ടുകാർ താമസിക്കുന്നുണ്ട്. റോഡിലെ പച്ചക്കറി ചന്തയുമായി ബന്ധപ്പെട്ട് പ്രവർത്തിക്കുന്നവരിലും നിരവധി തമിഴരുണ്ട്. ഇവരാണ് കൊല്ലത്ത് പൊങ്കൽ ആഘോഷിക്കുന്ന്.\nവിപണിയിലെ പ്രധാന ആകർഷണം കരിന്പ് ആണ്. കരിന്പ് വാങ്ങാൻ എല്ലാവർ‌ഷവും മറ്റിടങ്ങളിൽ നിന്നുപോലും നിരവധി ആൾക്കാർ എത്തുന്നുണ്ട്. രണ്ടുദിവസം മുന്പ് തന്നെ കരിന്പ് ആവശ്യത്തിന് ഇവിടെ എത്തിയിരിന്നു. ഒരു കരിന്പിന് 70 രൂപ മുതലായിരുന്നു വില.\nപനംകിഴങ്ങ്, ഇഞ്ചിയുടെ തൈ, മഞ്ഞൾ തൈ, പച്ചക്കറികൾ, വിവിധയിനം പച്ചക്കറികൾ, പൂക്കൾ എന്നിവയും വിൽപ്പനയ്ക്കുണ്ടായിരുന്നു. വീടുകൾക്ക് മുന്നിൽ കളമെഴുന്നതിന് വിവിധ നിറത്തിലുള്ള പൊടികളും ലഭ്യമായിരുന്നു. ഐശ്വര്യം കടന്നുവരുമെന്ന് പ്രതീക്ഷിച്ച് വീടുകളുടെ വാതിലുകളിൽ തൂക്കിയിടുന്ന പൂച്ചെടിക്കുലകൾക്കും ആവശ്യക്കാർ ഏറെയായിരുന്നു. രാത്രി വൈകിയും വിപണിയിൽ തിരക്കിന് കുറവില്ലായിരുന്നു. ഇന്നാണ് മകര പൊങ്കൽ.\nതമിഴ്നാടുമായി അതിർത്തി പങ്കിടുന്ന പ്രദേശങ്ങളിൽ ഇന്ന് പ്രാദേശിക അവധിയും പ്രഖ്യാപിച്ചിട്ടുണ്ട്.


ബിജെപി നേതാക്കള് ഉള്‍പ്പെട്ട കള്ളനോട്ട് കേസ് ക്രൈംബ്രാഞ്ച് അന്വേഷിക്കും | Malayalam UK\nബിജെപി നേതാക്കള് ഉള്‍പ്പെട്ട കള്ളനോട്ട് കേസ് ക്രൈംബ്രാഞ്ച് അന്വേഷിക്കും\nJune 26 07:35 2017 by News Desk 1\tPrint This Article\nതൃശൂര്: ബിജെപി നേതാക്കള് പ്രതികളായ മതിലകം കള്ളനോട്ടടി കേസ് ക്രൈംബ്രാഞ്ചിന് കൈമാറും. കള്ളനോട്ട് നിര്‍മാണത്തില് കൂടുതല് ആളുകള് ഉള്‍പ്പെട്ടിട്ടുണ്ടോ എന്ന സംശയത്തേത്തുടര്‍ന്നാണ് ക്രൈംബ്രാഞ്ചിനെ അന്വേഷണം ഏല്‍പ്പിക്കാന് തീരുമാനിച്ചത്. ഉന്നതര് ആരെങ്കിലും ഇടപാടുകളില് ഉള്‍പ്പെട്ടിട്ടുണ്ടോ എന്ന് അന്വേഷിക്കും. ലോട്ടറി ടിക്കറ്റുകള് മൊത്തമായി വാങ്ങാന് കള്ളനോട്ടുകള് ഉപയോഗിച്ചതായും സൂചനയുണ്ട്.\nകേസില് രണ്ടാം പ്രതിയായ രാജീവ് ഇന്നലെ പിടിയിലായിരുന്നു. ബിജെപി കയ്പമംഗല നിയോജക മണ്ഡലം ഒബിസി മോര്‍ച്ച സെക്രട്ടറിയാണ് രാജീവ്. മണ്ണൂത്തിയിലെ സുഹൃത്തിന്റെ വീട്ടില് നിന്നാണ് ഇയാള് പിടിയിലായത്. നോട്ടടിക്കാന് ഉപയോഗിച്ച പ്രിന്റര് രാജീവാണ് വാങ്ങിയതെന്ന് വ്യക്തമായിട്ടുണ്ട്. ഈ പ്രിന്റര് ഫോറന്‍സിക് പരിശോധനയ്ക്ക് അയക്കും. യുവമോര്‍ച്ച പ്രവര്‍ത്തകനായ ഒന്നാം പ്രതി രാഗേഷിനെ പോലീസ് നേരത്തേ അറസ്റ്റ് ചെയ്തിരുന്നു.\nമതിലകത്തെ ഇവരുടെ വീട്ടില് നിന്ന് ഒന്നര ലക്ഷം രൂപയുടെ കള്ളനോട്ടുകളാണ് കണ്ടെത്തിയത്. രാകേഷ് പലിശക്ക് പണം നല്‍കുന്നുവെന്ന പരാതിയുടെ അടിസ്ഥാനത്തിലാണ് പൊലീസ് പരിശോധന നടത്തിയത്. പരിശോധനയില് പുതിയ 1000, 500 രൂപ നോട്ടുകള് ഇവര് അച്ചടിച്ചതായി കണ്ടെത്തി. നോട്ട് നിര്‍മിക്കുന്ന കടലാസും പ്രിന്ററും പിടിച്ചെടുത്തിരുന്നു.\nകന്യാസ്ത്രീ പീഡനക്കേസിലെ അനുബന്ധ കേസുകള് ക്രൈംബ്രാഞ്ച് അന്വേഷിക്കും; കോണ്‍ഗ്രിഗേഷന് പി.ആര്.ഒ സിസ്റ്റര് അമലയ്ക്കെതിരെയും അന്വേഷണമുണ്ടാകും


ജെഡിയുവിനും അണ്ണാഡിഎംകെയ്ക്കും ഇടം; ഫഡ്‌നാവിസും കേന്ദ്രത്തിലേക്ക്; മന്ത്രിസഭ വികസനം ഉടന്\n25 Aug 2017 9:40 AM GMT\nകേന്ദ്ര മന്ത്രിസഭ പുനഃസംഘടന ഉടന് ഉണ്ടാകുമെന്ന് സൂചന. ഈ മാസം 26 നും സെപ്തംബര് അഞ്ചിനും ഇടയില് ആയിരിക്കും പുനഃസംഘടന നടക്കുക എന്നറിയുന്നു. പ്രധാനമായും എന്‍ഡിഎയുടെ ഭാഗമായി വീണ്ടുമെത്തിയ നിതീഷ് കുമാറിന്റെ ജെഡിയുവിനും എഐഎഡിഎംകെ(ഇവര് ഔദ്യോഗികമായി എന്‍ഡിഎ പ്രവേശനപ്രഖ്യാപനം നടത്തിയിട്ടില്ല) എന്നിവര്‍ക്ക് മന്ത്രിസഭയില് പ്രധാന്യം നല്‍കുന്നതിനാണ് ഇപ്പോഴത്ത പുനഃസംഘടനയെന്നു ന്യൂസ് 18 റിപ്പോര്‍ട്ട് ചെയ്യുന്നു.\nനിതീഷ് കുമറിന്റെ പ്രതിനിധികള് സ്വതന്ത്ര ചുമതലയുള്ള സഹമന്ത്രിമാരും എ ഐ എ ഡി എം കെ പ്രതിനിധികള് സഹമന്ത്രിമാരും ആകുമെന്നാണ് വിവരം.\nകേന്ദ്ര മന്ത്രിസഭ പുനഃസംഘടനയുടെ ഭാഗമായി നടക്കുന്ന ഏറ്റവും ശ്രദ്ധേയമായ മാറ്റം മഹാരാഷ്ട്ര മുഖ്യമന്ത്രി കസേരയില് നിന്നും കേന്ദ്ര മന്ത്രി പദത്തിലേക്കുള്ള ദേവേന്ദ്ര ഫഡ്‌നാവിസിന്റെ വരവായിരിക്കും. ഫഡ്‌നാവിസിന്റെ പിന്‍ഗാമിയായി സംസ്ഥാന പൊതുമരാമത്ത് വകുപ്പ് മന്ത്രി ചന്ദ്രകാന്ത് പാട്ടില് മുഖ്യമന്ത്രിയാകും.\nഅതേസമയം ഡല്‍ഹിയില് ഇപ്പോള് നടക്കുന്ന ചൂടേറിയ മറ്റൊരു ചര്‍ച്ച ശരദ് പവാറിന്റെ മകള് സുപ്രിയ സുലേയുടെ കേന്ദ്രമന്ത്രിസഭ പ്രവേശനമാണ്. പക്ഷേ എന്‍സിപി ഇപ്പോഴും കോണ്‍ഗ്രസിന്റെ സഖ്യകക്ഷിയാണ്. എന്നാല് ഇരുപാര്‍ട്ടിക്കുമിടയില് വലിയ അകല്‍ച്ചയുമാണ്. പ്രതിപക്ഷ പാര്‍ട്ടികളുടെ സഖ്യത്തില് നിന്നും പവാര് വിട്ടു നില്‍ക്കുകയാണ്. അതേസമയം മോദിയുമായി കൂടുതല് അടുക്കാനും ശരദ് പവാര് ശ്രമിക്കുകയാണ്. ഈ സാഹചര്യത്തിലാണ് എന്‍സിപിയും എന്‍ഡിഎയുടെ ഭാഗമാകുമെന്ന വിലയിരുത്തലും സുപ്രിയയുടെ മന്ത്രിസ്ഥാനവും സംസാരവിഷയമായിരിക്കുന്നത്. എന്നാല് മോദിക്കോ അമിത് ഷായ്‌ക്കോ ഒഴിച്ച് മറ്റാര്‍ക്കും ഇതിനുത്തരം നല്‍കാന് കഴിയില്ലെന്നും എല്ലാവര്‍ക്കും അറിയാം.\nഇതുവരെയുള്ള പ്രകടനം നോക്കി മന്ത്രിമാര്‍ക്ക് സ്ഥാനക്കയറ്റവും ഒഴിവാക്കലും പുനഃസംഘടനയുടെ ഭാഗമായി നടക്കുമെന്നും ശ്രുതിയുണ്ട്. ഊര്‍ജ്ജ മന്ത്രി പിയൂഷ് ഗോയല്, പെട്രോളിയം മന്ത്രി ധര്‍മേന്ദ്ര പ്രധാന് എന്നിവര്‍ക്ക് കാബിനറ്റ് റാങ്ക് കിട്ടിയേക്കും. മുതിര്‍ന്ന ബിജെപി നേതാവ് കല്‍രാജ് മിശ്ര ഒഴിവാക്കപ്പെടും. 75 വയസു കഴിഞ്ഞവര് വേണ്ട എന്ന മോദിയുടെ തീരുമാനമാണ് മന്ത്രിസഭയില് നിന്നും മിശ്രയെ തെറിപ്പിക്കുന്നത്. മറ്റു ചിലരും മുന്‍മന്ത്രിമാരായി മാറാന് സാധ്യതയുണ്ട്.\nഉത്തര്‍പ്രദേശില് നടന്ന രണ്ടു ട്രെയിന് അപകടങ്ങളുടെ പശ്ചാത്തലത്തില് രാജി സന്നദ്ധത അറിയിച്ച റെയില്‍വേ മന്ത്രി സുരേഷ് പ്രഭുവിന് വകുപ്പ് മാറ്റം ഉണ്ടായേക്കാം. എന്നാല് മന്ത്രിസഭയില് നിന്നും തന്റെ വിശ്വസ്തനായ പ്രഭുവിനെ മാറ്റാന് മോദി ആഗ്രഹിക്കുന്നില്ല.\nപ്രഭുവിന്റെ പകരക്കാരനായി മോദി കണ്ടു വച്ചിരിക്കുന്നത് മുന് യുപിഎ കാലത്ത് തൃണമൂല് കോണ്‍ഗ്രസ് പ്രതിനിധിയായി റെയില്‍വേ വകുപ്പ് കൈകാര്യം ചെയ്ത ദിനേഷ് ത്രിവേദിയെ ആണെന്നാണ് കേള്‍ക്കുന്നത്. 2012 ല് മമത മുഖ്യമന്ത്രിയായതോടെ കേന്ദ്രമന്ത്രിസഭയില് അവര് വഹിച്ചിരുന്ന റെയില് വകുപ്പ് ത്രിവേദിക്കു നല്‍കുകയായിരുന്നു. ദിനേഷ് ത്രിവേദി പിന്നീട് തൃണമൂലില് നിന്നും രാജിവച്ചിരുന്നു.\naiadmk centralcabinetministry devendrafadnavis dineshthrivedi jdu modi nithish kumar SharadPawar supriya sule sureshprabhu


മേഘാലയയില് എൻ.പി.പി - ബി ജെ പി സഖ്യം, കോൺറാഡ് സംഗ്മ മുഖ്യമന്ത്രിയാവും, ഗോവയുടെ വഴിയേ മേഘാലയയും കോണ്‍ഗ്രസിന്റെ കൈയില് നിന്നു പോയി | VygaNews\nമേഘാലയയില് എൻ.പി.പി - ബി ജെ പി സഖ്യം, കോൺറാഡ് സംഗ്മ മുഖ്യമന്ത്രിയാവും, ഗോവയുടെ വഴിയേ മേഘാലയയും കോണ്‍ഗ്രസിന്റെ കൈയില് നിന്നു പോയി\nഅഭിനന്ദ് ന്യൂഡല്‍ഹി: ഗോവയില് ഏറ്റവും വലിയ ഒറ്റക്കക്ഷിയായിട്ടും ഭരണം നഷ്ടമായതിനു സമാനമായ സ്ഥിതിയിൽ മേഘാലയയിലും കോണ്‍ഗ്രസിന് ഭരണം ...\nന്യൂഡല്‍ഹി: ഗോവയില് ഏറ്റവും വലിയ ഒറ്റക്കക്ഷിയായിട്ടും ഭരണം നഷ്ടമായതിനു സമാനമായ സ്ഥിതിയിൽ മേഘാലയയിലും\nകോണ്‍ഗ്രസിന് ഭരണം നഷ്ടപ്പെടും. എൻ പി പി തലവൻ കോൺറാഡ് സംഗ്മയെ മുഖ്യമന്ത്രിയാക്കിക്കൊണ്ട്, പിന്നിൽ നിന്നു ഭരിക്കാനുള്ള ബി ജെ പി നീക്കം ഫലം കണ്ടിരിക്കുകയാണ്.\nഅറുപതംഗ സഭയില് 21 സീറ്റു നേടി ഏറ്റവും വലിയ ഒറ്റ കക്ഷിയായിട്ടും കേവലം രണ്ടു സീറ്റുമാത്രമുള്ള ബിജെപി തന്ത്രങ്ങള് മെനഞ്ഞ് കോണ്‍ഗ്രസിനെ ഒതുക്കുകയായിരുന്നു.\nഈ നീക്കത്തിന്റെ ഭാഗമായി 19 സീറ്റുള്ള നാഷണല് പീപ്പിള്‍സ് പാര്‍ട്ടി (എന്‍പിപി)യെയും മറ്റു കക്ഷികളെയും ഒരു കുടക്കീഴില് കൊണ്ടുവരാൻ ബിജെപിക്കായി. മുന് ലോക്സഭാ സ്പീക്കര് പി എ സംഗ്മയുടെ മക്കളാണ് എന്‍പിപി തലപ്പത്ത്. പിഎ സംഗ്മയുടെ മകൻ കോൺറാഡ് സംഗ്മഗവർണറെ കണ്ട് 34 എംഎൽഎമാരുടെ പിന്തുണ അറിയിച്ചിട്ടുണ്ട്. മിക്കവാറും മറ്റന്നാൾ സത്യപ്രതിജ്ഞ ഉണ്ടാവും.\nസംഗ്മയുടെ മകളും മുന് കേന്ദ്രമന്ത്രിയുമായ അഗത സംഗ്മയെ മുഖ്യമന്ത്രിയാക്കുന്നതിനെക്കുറിച്ചും നേരത്തേ ചർച്ച നടന്നിരുന്നു. എന്നാൽ നറുക്ക് കോൺറാഡിന് വീഴുകയായിരുന്നു.\nഅഗതയും ശശി തരൂരും പാര്‍ലമെന്റില് (ഫയല് ചിത്രം)\n37കാരിയായ അഗത മന്‍മോഹന് സിംഗ് മന്ത്രിസഭയില് കേന്ദ്ര ഗ്രാമീണ വികസന കാര്യ സഹമന്ത്രിയായിരുന്നു.\nഇതേസമയം, എന്‍പിപിയെ പിടിക്കാന് കോണ്‍ഗ്രസും ശ്രമിച്ചെങ്കിലും വിജയിച്ചില്ല. മുഖ്യമന്ത്രി സ്ഥാനം വിട്ടുകൊടുക്കാന് കോണ്‍ഗ്രസ് തയ്യാറാകാതിരുന്നതാണ് ഈ നീക്കം ഫലം കണ്ടാരുന്നതിന്നു കാരണം.\nകോണ്‍ഗ്രസിന്റെ അഴിമതിക്കെതിരേ എന്നു പറഞ്ഞാണ് എന് പി പി ഇലക്ഷനില് മത്സരിച്ചതും. അതുകൊണ്ട് അവര്‍ക്ക് കോണ്‍ഗ്രസുമായി ചേര്‍ന്നു ഭരിക്കാനും പരിമിതിയുണ്ട്.\nഅതേസമയം, കേന്ദ്രത്തില് എന്‍ഡിഎയുടെ സഖ്യ കക്ഷിയാണ് എന്‍പിപി. പക്ഷേ, അഗത മത്സരിച്ചു ജയിച്ച സൗത്ത് ടുറയില് ഉള്‍പ്പെടെ ബിജെപി റിബല് നിന്നു എന്നതും അവരുടെ ചങ്ങാത്തത്തിനും വിലങ്ങുതടിയാവുന്നുണ്ട്.\nKeywords: Meghalaya, Agata Sangma, PA Sangma, Congress, BJP, NPP\nVygaNews: മേഘാലയയില് എൻ.പി.പി - ബി ജെ പി സഖ്യം, കോൺറാഡ് സംഗ്മ മുഖ്യമന്ത്രിയാവും, ഗോവയുടെ വഴിയേ മേഘാലയയും കോണ്‍ഗ്രസിന്റെ കൈയില് നിന്നു പോയി


Muzaffarnagar relief camps: UP Home Secy says 'nobody dies of cold' | മുസാഫര്‍നഗര്:കുട്ടികള് മരിച്ചത് തണുപ്പ്കൊണ്ടല്ല? - Malayalam Oneindia\n8 min ago കൊറോണ പ്രതിരോധത്തില് കേന്ദ്രത്തിന് വന് വീഴ്ച്ച: ടൈം ലൈന് വീഡിയോ പങ്കുവെച്ച് കോണ്‍ഗ്രസ്\n30 min ago വുഹാനില് മാത്രം മരിച്ചത് 5000 പേര്, ചൈന റിപ്പോര്‍ട്ടുകള് പൂഴ്ത്തി, രഹസ്യം ചോര്‍ത്താന് സിഐഎ!!\n33 min ago വൈറസിനെ കൊല്ലാന് മോദിയുടെ രണ്ടാം അടവ്; ദീപം കത്തിച്ചാല് വൈറസുകള് ചാകുമെന്ന് ബിജെപി എംഎല്‍എ\nMovies പുതിയ ചലഞ്ചുമായി സിതാര! മനസ്സില് നിന്നും ഒരു കുറിപ്പെഴുതൂ! നമ്മുടെ ശബ്ദം അവര് കേള്‍ക്കട്ടെ!\nമുസാഫര്‍നഗര്:കുട്ടികള് മരിച്ചത് തണുപ്പ്കൊണ്ടല്ല?\nPublished: December 27 2013, 10:56 [IST]\nലഖ്‌നൗ: മുസാഫര്‍നഗര് വര്‍ഗ്ഗീയ കലാപത്തെത്തുടര്‍ന്ന് തുറന്ന ദുരിതാശ്വാസ ക്യാമ്പുകളില് 34 കുട്ടികള് മരിച്ചതായി സര്‍ക്കാരിന്റെ റിപ്പോര്‍ട്ട്. കടുത്ത ശൈത്യത്തിലാണ് കുട്ടികള് മരിച്ചത്. ഇക്കാര്യ മാധ്യമങ്ങള് നേരത്തെ തന്നെ റിപ്പോര്‍ട്ട് ചെയ്തിരുന്നു.\nഎന്നാല് കുട്ടികളുടെ മരണം തണുപ്പുകൊണ്ടല്ലെന്ന വാദവുമായ് ഉത്തര് പ്രദേശ് ആഭ്യന്തര സെക്രട്ടറി അനില് ഗുപ്ത രംഗത്തെത്തി. കുട്ടികള് തണുപ്പ് കൊണ്ടല്ല മരിച്ചത്, മറിച്ച് ന്യുമോണിയ കൊണ്ടാണ്. തണുപ്പ് കൊണ്ട് ആരും മരിക്കില്ല. അങ്ങനെയെങ്കില് സൈബീരിയയില് ഒരാള് പോലും ജീവനോടെ ഉണ്ടാകില്ലെന്നും ആണ് ആഭ്യന്തര സെക്രട്ടറിയുടെ വാദം.ഇതിനെതിരെ ശക്തമായ പ്രതിഷേധം ഇപ്പോള് തന്നെ ഉയര്‍ന്നുകഴിഞ്ഞു.\nമുസാഫര്‍നഗറിലെ ദുരിതാശ്വാസ ക്യാമ്പ് രാഹുല് ഗാന്ധി സന്ദര്‍ശിക്കുന്നു(ഫയല് ചിത്രം)\nമാധ്യമ റിപ്പോര്‍ട്ടുകളെ തുടര്‍ന്നാണ് കുട്ടികളുടെ മരണം അന്വേഷിക്കാന് സംസ്ഥാന സര്‍ക്കാര് പ്രത്യേക ഉന്നത സമിതിയെ നിയോഗിച്ചത്. സമിതിയുടെ പരിശോധനയിലാണ് ഇപ്പോള് 34 കുട്ടികള് മരിച്ചതായി കണ്ടെത്തിയിട്ടുള്ളത്. 2013 സെപ്റ്റംബര്7നും ഡിസംബര് 20 നും ഇടയിലാണ് ഇത്ര.യും കുട്ടികള് മരിച്ചത്. മരിച്ച കുട്ടികള് എല്ലാം തന്നെ 12 വയസ്സിന് താഴെ പ്രായമുള്ളവരാണ്.\nഅടിസ്ഥാന സൗകര്യങ്ങള് ഒന്നും തന്നെയില്ലാത്ത ക്യാമ്പുകളിലാണ് കലാപത്തിന്റെ ഇരകള് താമസിക്കുന്നത്. തണുപ്പിനെ പ്രതിരോധിക്കാന് ആവശ്യമായ സംവിധാനങ്ങള് ഒന്നും തന്നെ ഇവിടെ ഉണ്ടായിരുന്നില്ല. ഇതിനിടെ ക്യാമ്പ സന്ദര്‍ശിക്കാനെത്തിയ കോണ്‍ഗ്രസ് വൈസ് പ്രസിഡന്റ് രാഹുല് ഗാന്ധിയെ ആളുകള് കരിങ്കൊടി കാണിക്കുകയും തടഞ്ഞ് വക്കുകയും ചെയ്തിരുന്നു.\nഎന്തായും ഉന്നത സമിതിയുടെ കണ്ടെത്തലിന്റെ അടിസ്ഥാനത്തില് ക്യാമ്പുകളിലെ സൗകര്യങ്ങള് മെച്ചപ്പെടുത്താന് നിര്‍ദ്ദേശം നല്‍കിയിട്ടുണ്ട കലാപത്തിന്റെ ഇരകളെ തിരിച്ച് അവരുടെ ഗ്രാമങ്ങളില് എത്തിക്കാനുള്ള ശ്രമവും തുടങ്ങിയിട്ടുണ്ട്. എന്നാല് പലരും ഇപ്പോഴും തിരിച്ച് പോക്കിനെ ഭീതിയോടെയാണ് കാണുന്നത്.\nകൂടുതൽ muzaffarnagar വാർത്തകൾ\nബുർഖ ധരിച്ചെത്തുന്നവരെ പരിശോധിക്കണം; ഇല്ലെങ്കിൽ റീപോളിംഗ്, പ്രതിഷേധവുമായി ബിജെപി സ്ഥാനാർത്ഥി\nമുസാഫര്‍നഗര് കലാപം: സര്‍ക്കാര് പിന്‍വലിക്കുന്നത് 131 കേസുകള്, ഹിന്ദുക്കള്‍ക്കെതിരായ കേസുകള്!\nഇന്ത്യയെ ഞെട്ടിച്ച മുസഫര്‍നഗര് കലാപത്തിന് നാലു വയസ്; വേദന മായ്ക്കാന് ജനങ്ങള്\n8 വയസുകാരിയെ ബലാത്സംഗത്തിനുശേഷം കല്ലുകൊണ്ടടിച്ചുകൊന്നു\nസര്‍ക്കാര് ആശുപത്രിയില് പ്രവേശനം നിഷേധിച്ചു:യുവതി റോഡരികില് പ്രസവിച്ചു\nമുസാഫര്‍നഗര് കലാപം; ബിജെപി കേന്ദ്രമന്ത്രി കീഴടങ്ങി\nവ്യാജ രേഖകള് ഹാജരാക്കിയ കോളേജ് വിദ്യാര്‍ഥിനികള്‍ക്കെതിരെ കേസ്\nകാണാതായ പൂജാരിയുടെ ഭാര്യ ബലാത്സംഗത്തിനിരയായി കൊല്ലപ്പെട്ടനിലയില്\nമുസഫര് നഗര് വീണ്ടും കലാപഭൂമിയാവുന്നു\nമുസാഫര്‍നഗറില് മുസ്ലീം യുവാവിനെ ബജ്രംഗ് ദള് തല്ലിച്ചതച്ചു, 'ഐസിസ് മോഡല് വിചാരണ', വീഡിയോ\nസാമുദായിക സംഘര്‍ഷം ഭയന്ന് കമിതാക്കള് ആത്മഹത്യ ചെയ്തു\nmuzaffarnagar riot children death cold pneumonia uttar pradesh മുസഫര്‍നഗര് കലാപം കുട്ടികള് മരണം തണുപ്പ്\nMuzaffarnagar relief camps: UP Home Secy says 'nobody dies of cold'.\nStory first published: Friday, December 27, 2013, 10:56 [IST]\nസൗജന്യ ഭക്ഷ്യ കിറ്റിന്‍റെ പേരില് തട്ടിപ്പെന്ന് ചാമക്കാല; 304.99കോടി എങ്ങോട്ടു പോകുന്നുവെന്ന് അറിയണം


Su Su Sudhi Valmeekam': Jayasurya film's first song 'Ente Janalarikil' is out - Malayalam Filmibeat\nജയസൂര്യയുടെ ജമന്തിപ്പൂ ആരാണ്...അതു സ്വാതിയാണ്...കണ്ടു നോക്കൂ\n| Published: Thursday, October 29, 2015, 15:50 [IST]\nജയസൂര്യയുടെ ജനലരികിലില് ജമന്തിപ്പൂ വിരിഞ്ഞു പോലും..ഇതു വെറും ഒരു പൂവല്ല കെട്ടോ, സ്വാതിയാണ് ജയസൂര്യയുടെ ജമന്തിപ്പൂ. സു..സു..സുധി വാത്മീകം എന്ന ചിത്രത്തിലെ ആദ്യ ഗാനം കണ്ടാല് മനസിലാകും.. എന്റെ ജനലരികിലിന്ന് ജമന്തിപ്പൂ വിരിഞ്ഞു..എന്നു തുടങ്ങുന്ന ഗാനമാണ് പുറത്തിറങ്ങിയിരിക്കുന്നത്.\nഓലഞ്ഞാലിക്കുരുവീ..എന്നു തുടങ്ങുന്ന ഹിറ്റ് ഗാനത്തിനുശേഷം പി.ജയചന്ദ്രന്റെ മറ്റൊരു ഗാനവും ജനശ്രദ്ധ നേടുകയാണ്. ഗായകന് പി.ജയചന്ദ്രന്റെ മധുര ശബ്ദത്തില് നിന്നുയര്‍ന്ന ഗാനത്തിനു ഈണം ഇട്ടത് ബിജിപാലാണ്. സന്തോഷ് വര്‍മ്മയാണ് വരികള് രചിച്ചിരിക്കുന്നത്. മ്യൂസിക് 247 ആണ് പാട്ട് റിലീസ് ചെയ്തിരിക്കുന്നത്.\nസ്വാതി എന്ന പുതുമുഖ നായികയും ജയസൂര്യയുമുള്ള പ്രണയരംഗങ്ങള് കോര്‍ത്തിണക്കിയാണ് ഗാനം ഒരുക്കിയിരിക്കുന്നത്. ഒരു നാടന് പശ്ചാത്തലത്തിലാണ് ഗാനം ചിത്രീകരിച്ചിരിക്കുന്നത്. രഞ്ജിത്ത് ശങ്കര് തിരക്കഥയും സംവിധാനവും നിര്‍വഹിക്കുന്ന ചിത്രമാണ് സു..സു..സുധി വാത്മീകം. ശിവദ നായരാണ് മറ്റൊരു നായിക. പാസഞ്ചര്, പുണ്യാലന് അഗര്‍ബത്തീസ്, വര്‍ഷം തുടങ്ങിയ ചിത്രത്തിനുശേഷം രഞ്ജിത്ത് ഒരുക്കുന്ന ചിത്രമാണിത്.\nMORE SU SU SUDHI VALMEEKAM NEWS\nസു സു സുധി വാത്മീകം കോപ്പിയടിയോ, വിശദീകരണവുമായി സംവിധായകന് രഞ്ജിത്ത്\nRead more about: su su sudhi valmeekam jayasurya film song video സു സു സുധി വാത്മീകം ജയസൂര്യ സിനിമ പാട്ട് വീഡിയോ\nThe first song of Jayasurya starrer 'Su.. Su.. Sudhi Vathmeekam' has been released by music label Muzik247\nStory first published: Thursday, October 29, 2015, 15:50 [IST]


നരച്ചമുടിയാണ് ഞങ്ങളുടെ ഐഡന്റിറ്റി, ഈ സ്ത്രീകള് പറയുന്നു | Gray hair| Ladies of gray face book page| Gray hair beauty\nനരച്ചമുടിയാണ് ഞങ്ങളുടെ ഐഡന്റിറ്റി, ഈ സ്ത്രീകള് പറയുന്നു\nMar 15, 2020, 11:12 AM IST\nനരയും സൗന്ദര്യമാണെന്ന് ലോകം അറിയട്ടെ\nFacebook/Ladies of gray\nമുടിയില് നര കണ്ടാല് അയ്യോ എന്ത് ചെയ്യും എന്ന് കരയുന്നവരാണ് നമ്മളില് പലരും. അത് മുപ്പതുകളുടെ തുടക്കത്തില് ആണെങ്കില് പറയുകയും വേണ്ട. നടന് തല അജിത്തൊക്കെ നരച്ച തല സ്‌റ്റൈലായി കാണിച്ച് നടക്കുന്നുണ്ടെങ്കിലും നമ്മുടെ നാട്ടില് നരച്ചതല അത്ര പോര. എന്നാല് ഫോട്ടോഗ്രാഫറായ ബ്രിഗീത്ത സൗട്ടുമാന് നരച്ചതലകളുടെ സൗന്ദര്യമാണ് തന്റെ ഫ്രയ്മുകളിലാക്കുന്നത്. ഇത്തവണത്തെ വനിതാദിനത്തില് പലപ്രായത്തിലുള്ള നരച്ച മുടിയുള്ള സ്ത്രീകളെയാണ് ബ്രിഗീത്ത മോഡലുകളാക്കിയത്. അതില് സ്വന്തം അമ്മയും പെടും.\nലേഡീസ് ഓഫ് ഗ്രേ എന്നൊരു ഫേസ്ബുക്ക് പേജും ബ്രഗീത്ത ആരംഭിച്ചിട്ടുണ്ട്. നരച്ച മുടികൊണ്ടുണ്ടായ സങ്കടങ്ങളും സന്തോഷങ്ങളും സ്ത്രീകള് ഓരോ ഫോട്ടോയ്ക്കുമൊപ്പം പങ്കുവച്ചിട്ടുണ്ട്. ജെയ്‌നി വുഡ് എന്ന സ്ത്രീ തന്റെ ചിത്രത്തിനൊപ്പം കുറിച്ചത് ഇങ്ങനെയാണ്. ' എന്റെ 20 വയസ്സിലാണ് തലമുടി നരച്ചു തുടങ്ങിയത്, ഡൈയിങ്, കളറിങ്... എല്ലാം പരീക്ഷിച്ചിട്ടുണ്ട് ഇക്കാലത്ത്. കാരണം സമൂഹം കരുതുന്നത് നരക്കുക എന്നാല് വയസ്സായി എന്ന്കൂടിയാണ്.'\nഎമ്മ മിച്ചേല് എന്ന സ്ത്രീ 17 വയസ്സിലേ നരച്ച തന്റെ തലമുടിയെ പറ്റിയാണ് പറയുന്നത്. ആദ്യമൊക്കെ വലിയ മാനസിക പ്രശ്‌നങ്ങള്‍ക്ക് ഇത് വഴിവയ്ക്കും. പതിയെ ഞാന് ആ മാറ്റവുമായി പൊരുത്തപ്പെട്ടു എന്ന് എമ്മ.\nഎന്നാല് ഇരുപതുകളിലേ നരച്ച് തുടങ്ങിയ മുടിയെ നന്നായി പരിചരിച്ച കഥയാണ് എല്ല ചാള്‍സ് പറയുന്നത്. 'ഇരുപത്തഞ്ച് വയസില് തന്നെ എന്റെ മുടി തൂവെള്ള നിറമായി. അതുവരെ നല്ല ബ്രൗണ് നിറത്തില് നീണ്ട മുടിയായിരുന്നു. കളറോ ഡൈയോ ഒന്നും ചെയ്യാതെ മുടിയെ ഞാന് അങ്ങനെ തന്നെ വിട്ടു. നിറം മാറിയതല്ലാതെ മുടിയുടെ തിളക്കവും ഭംഗിയുമൊക്കെ അങ്ങനെ തന്നെ നിന്നു. എന്റെ മുടി ഇഷ്ടമാണെന്ന് പറഞ്ഞ ഒരുപാട് ആളുകള് ഉണ്ട്.' എമ്മ അഭിമാനിച്ചു.\nമറ്റ് സ്ത്രീകള്‍ക്കും ഇതൊരു പ്രചോദനമാകണമെന്ന് ആഗ്രഹിക്കുന്നതായി ബ്രിഗീത്ത. 'നരയും സൗന്ദര്യമാണെന്ന് ലോകം അറിയട്ടെ.' ഫേസ്ബുക്ക് പേജ് തുടങ്ങിയതോടെ സ്വന്തം പോട്രേറ്റുകളുമായി ധാരാളം സ്ത്രീകള് കഥകള് പറയാന് എത്തുന്നുണ്ടെന്നും ബ്രിഗീത്ത പറയുന്നു.\nContent Highlights: Ladies of Gray\nവിവാഹം? ഹല്‍ദി ഫോട്ടോഷൂട്ട് ചിത്രങ്ങള് പങ്കുവെച്ച് ഞെട്ടിച്ച് മാളവിക ജയറാം\nമാസങ്ങള്‍ക്ക് മുമ്പ് സ്‌കൂളിലെ തൂപ്പുകാരി, ഇന്ന് അതേ സ്‌കൂളിലെ അധ്യാപിക\n'ആക്റ്റിവിസ്റ്റ് ആകും മുമ്പ് അവളെന്നും കരഞ്ഞിരുന്നു, ഭക്ഷണവും സംസാരവും ഉപേക്ഷിച്ചിരുന്നു'\nസഹജീവികളുടെ തകര്‍ന്ന ശരീരങ്ങളെ എന്നും വരവേല്‍ക്കുന്ന രമേച്ചിയാണ് ഹീറോ\nചുരുണ്ട മുടിയാണോ, എണ്ണ പുരട്ടാന് മടിക്കേണ്ട, സ്റ്റൈലാക്കാന് പൂവും ചൂടാം\nഫേഷ്യലിന്റെ ഗുണങ്ങള് എല്ലാം കിട്ടണോ? ചില കാര്യങ്ങള് ഒഴിവാക്കാം


വിമര്‍ശിച്ചവര്‍ക്ക് ചുട്ട മറുപടിയുമായി അമലാ പോള്, കാര് ഉപേക്ഷച്ച് നടി വള്ളത്തില് യാത്ര ചെയ്യുന്നു\n2017-11-02 01:11:41am |\nസ്വന്തം പേരിലുള്ള ആഡംബരക്കാര് പോണ്ടിച്ചേരിയില് രജിസ്റ്റര് ചെയ്തു നികുതി വെട്ടിപ്പു നടത്തിയെന്ന ആരോപണത്തെ പരിഹസിച്ചു നടി അമലാ പോള് രംഗത്ത്. അമല പോള് തന്റെ ബെന്‍സ് കാര് രജിസ്റ്റര് ചെയ്തിരിക്കുന്നതു നടിക്ക് ഒരു പരിചയവും ഇല്ലാത്ത എഞ്ചിനിയറിങ് വിദ്യാര്‍ത്ഥിയുടെ പേരിലാണ് എന്നും ഇതു വഴി നടി വെട്ടിച്ചതു 20 ലക്ഷം രൂപയാണ് എന്നുമാണ് അമല പോളിന് നേരേ ഉയര്‍ന്ന ആരോപണം. ആരോപണത്തെ ശരിവയ്ക്കുന്ന തരത്തിലുള്ള തെളിവുകള് അന്വേഷണ ഉദ്യോഗസ്ഥര്‍ക്കു ലഭിച്ചു എന്നു പറയുന്നു. അനാവശ്യമായ ഉഹപോഹങ്ങളില് നിന്നും നഗരത്തിലെ തിരക്കുകളില് നിന്നും ഒഴിഞ്ഞു മാറാനായി താന് ബോട്ടു യാത്ര തിരഞ്ഞെടുത്തു എന്നാണു നടി പറയുന്നത്. അമലയുടെ കുറിപ്പ് ഇങ്ങനെ.\n‘‘ചിലപ്പോഴെങ്കിലും നഗരത്തിന്റെ തിരക്കുകളിൽ നിന്നും അനാവശ്യമായ ഊഹാപോഹങ്ങളിൽ നിന്നും എനിക്ക് ഓടിമാറേണ്ടതുണ്ട്. അതിനായി ഒരു ബോട്ട് യാത്രയാണ് ഞാൻ തിരഞ്ഞെടുത്തിരിക്കുന്നത്. കാരണം നിയമലംഘനം നടത്തി എന്ന് പേടിക്കേണ്ടതില്ലല്ലോ? അതോ ഇതും എന്റെ അഭ്യുദയകാംക്ഷികളോട് ചർച്ച ചെയ്ത് ശരിയാണെന്ന് ഉറപ്പ് വരുത്തേണ്ടതുണ്ടോ ? ’’ ഇങ്ങനെയാണ് താരത്തിന്റെ കുറിപ്പ്.\nചെന്നൈയിൽ നിന്നും ഓഗസ്റ്റ് നാലിനാണ് ഒരു കോടി പന്ത്രണ്ട് ലക്ഷം രൂപ വില മതിക്കുന്ന എസ് ക്ലാസ് ബെൻസ് അമല വാങ്ങുന്നത്. ഓഗസ്റ്റ് ഒമ്പതിനു കാർ പോണ്ടിച്ചേരിയില് റജിസ്റ്റര് ചെയ്തു. പോണ്ടിച്ചേരിയിലെ നികുതി ആനുകൂല്യം മുതലാക്കി ഒന്നേകാല് ലക്ഷം രൂപ മാത്രം നികുതി നല്‍കിയാണ് കാർ റജിസ്ട്രേഷന് ചെയ്തത്. അതേസമയം ഈ കാര് ഇപ്പോള് ഓടുന്നത് കൊച്ചിയിലുമാണ്.


അപരാജിതൻ 26 [Harshan] – Page 17 – kadhakal.com\nഅതുകേട്ടു മാലിനിയും രാജിയും കൂടെ ഉള്ളിലേക്കു പോയി.\nവന്നവർക്കുള്ള ചായ ട്രെയും പിടിപ്പിച്ചു പാർവതിയെ മുന്നിൽ നടത്തി എല്ലാവരുടെയും മുന്നിലേക്കു കൊണ്ട് വന്നു, അവ൪ക്കു പുറകിൽ ആയി പലഹാരങ്ങൾ ഒക്കെ ആയി മാലിനിയും രാജിയും ഒക്കെ വന്നു.\nപാറുവിനെ കൊണ്ട് എല്ലാവര്ക്കും ചായ ഒക്കെ കൊടുപ്പിച്ചു.\nആദ്യം തന്നെ ശിവക്ക് കൊണ്ട് വന്നു കൊടുത്തു, അവൾക്ക് ആകെ നാണവും നെഞ്ചിടിപ്പും ഒകെ ആയി, ഇടയ്ക്കു പാളി ഒന്ന് ശിവയെ നോക്കി, ശിവയും.\nഅല്ല നിങ്ങൾ ഇത്രയും നാണിക്കേണ്ട കാര്യം ഉണ്ടോ, സ്ഥിരം കാണുന്നവർ തന്നെ അല്ലെ ? ശിവയുടെ സഹോദരൻ ചോദിച്ചു.\nഅതിപ്പോ ഈ ഒരു ചടങ്ങിൽ ഇത്തിരി ഭയം ഒക്കെ ഉണ്ടാകും,,,, ഈശ്വര വർമ്മയും പറഞ്ഞു\nവന്നവർ എല്ലാവരും നല്ലപോലെ അവളെ നോക്കി.\nഎല്ലാവർക്കും ഇഷ്ടായി എന്ന് ആ ഇരുപ്പിലും മുഖത്തെ പുഞ്ചിരിയിലും വ്യക്തമാണ്\nശിവ നിനക്കു കുട്ടിയോട് പ്രത്യേകിച്ച് ഒന്നും സംസാരിക്കാൻ ഇല്ലലോ, ഈശ്വര വർമ്മ ചോദിച്ചു.\nഇല്ല അച്ഛാ …\nഅങ്ങനെ എങ്കിൽ ഒരു കാര്യം ചെയ്യൂ ,,, സ്ത്രീകൾ ഒന്ന് പോയി കുട്ടിയുമായി സംസാരിക്കട്ടെ\nഅതുകേട്ടു ശിവയുടെ അമ്മയും ചേച്ചിയും ചേട്ടത്തിയും അമ്മാവിമാരും എഴുനേറ്റു.\nഅവരെ പാറുവിന്റെ റൂമിലേക്കു കൊണ്ടുപോയി ഒപ്പം പാറുവിനെയും\nഅവിടെ ചെന്ന് അവളോട് അല്പ൦ നേരം ഓരോരോ കാര്യങ്ങൾ അവളുടെ ഇഷ്ടങ്ങൾ കൊട്ടാരത്തെ കുറിച്ച് ഒക്കെ സംസാരിച്ചു അവർ\nപുറത്തു പുരുഷൻമാരും അവരുടെതായ സംസാരങ്ങൾ നിശ്ചയത്തെ കുറിച്ചും ഒക്കെ ഉള്ള കാര്യങ്ങൾ ഒക്കെയും\nഅങ്ങനെ,, വരുന്ന ഞായ൪ പാലിയതു നിന്നും എല്ലാവരും കൂടെ ഇളയിടം കൊട്ടാരത്തിലേക് ചെല്ലുവാനും അതിനു ശേഷമുള്ള ഞായർ നിശ്ചയിക്കുവാനും ഒരു തീരുമാനം കാരണവന്മാരുടെ ഭാഗത്തു നിന്നും ഉണ്ടായി, ശിവ അതിനു ശേഷം രണ്ടു ദിവസം കഴിഞ്ഞു വിദേശത്തേക്ക് പോകുന്നത് കൊണ്ട് ആണ് പെട്ടെന്ന് തന്നെ നിശ്‌ചയിച്ചു പോകാം എന്ന് അവർ കരുതുന്നത്.\nപാലിയം കാർക്ക് അതെല്ലാം സ്വീകാര്യം തന്നെ ആയിരുന്നു.\nഒടുവിൽ പാറുവിന്റെ മുറിയിൽ നിന്നും കൊട്ടാരത്തിലെ സ്ത്രീകൾ പുറത്തേക്കു വന്നു\nഅപ്പോള് ഇനി യാത്ര പറയുന്നില്ല ,,, നമ്മള് പറഞ്ഞുറപ്പിച്ച പോലെ വരുന്ന ഞായറാഴ്ച നിങ്ങളെല്ലാവരും കൂടെ കൊട്ടാരത്തിലെക്കു വരിക അതിനു ശേഷം നമുക് നിശ്ചയവും നടത്താം, അതിനെ കുറിച്ചുള്ള കാര്യങ്ങള് നമുക് ഫോണ് വഴിയും സംസാരിക്കാല്ലോ … ഈശ്വരവര്‍മ്മ പറഞ്ഞു.\nViews : 800847\nഅങ്ങനെ പറയരുത് 💔 ഞാനും നിങ്ങളുടെ സൈഡ് നിന്നാൽ ഇവിടെ ഒരു ഭൃഗു 😋 ഉണ്ടാവില്ല..ം\nഇങ്ങനെ പോകുന്നതാണ് ഭൃഗു 🤓


എകെജി സെന്ററിലെ പതാക ഉയര്‍ത്തല്; ദേശീയപതാകയെ അവഹേളിച്ചു; പരാതിയുമായി നിയമവിദ്യാര്‍ഥി– News18 Malayalam\nLAW STUDENT WITH A COMPLAINT AGAINST THE HOISTING OF THE NATIONAL FLAG AT THE AKG CENTER\nഎകെജി സെന്ററിലെ പതാക ഉയര്‍ത്തല്; ദേശീയപതാകയെ അവഹേളിച്ചു; പരാതിയുമായി നിയമവിദ്യാര്‍ഥി\n. പതാക ഉയര്‍ത്തിയത് ദേശീയ പതാകയെ അവഹേളിക്കുന്ന തരത്തിലാണെന്നും ഫ്‌ലാഗ് ഓഫ് കോഡിന്റെ ലംഘനമാണെന്നും ചൂണ്ടിക്കാട്ടിയാണ് പരാതി.\nLast Updated : August 15, 2021, 22:40 IST\nതിരുവനന്തപുരം: സ്വാതന്ത്ര്യ ദിനാചരണത്തിന്റെ ഭാഗമായി സിപിഎം ആസ്ഥാനമായ എകെജി സെന്ററിലെ ദേശീയപതാക ഉയര്‍ത്തലിനെതിരെ പരാതിയുമായി നിയമവിദ്യാര്‍ഥി. പതാക ഉയര്‍ത്തിയത് ദേശീയ പതാകയെ അവഹേളിക്കുന്ന തരത്തിലാണെന്നും ഫ്‌ലാഗ് ഓഫ് കോഡിന്റെ ലംഘനമാണെന്നും ചൂണ്ടിക്കാട്ടിയാണ് പരാതി.\nഅതേസമയം സമാന ആരോപണം ഉന്നയിച്ചുകൊണ്ട് കോണ്‍ഗ്രസ് നേതാവ് കെ എസ് ശബരീനാഥന് രംഗത്തെത്തിയിരുന്നു. മറ്റൊരു പതാകയും ദേശീയപതാകയേക്കാള് ഉയരത്തിലോ ഒപ്പമോ ഉയര്‍ത്തരുതെന്ന ഇന്ത്യന് ഫ്‌ലാഗ് കോഡിലെ വ്യവസ്ഥയാണ് സിപിഎം ലംഘിച്ചിരിക്കുന്നതെന്നും ഫേസ്ബുക്ക് പോസ്റ്റില് ശബരീനാഥന് ചൂണ്ടിക്കാട്ടി. സി.പി.എമ്മനെതിരെ ഇന്ത്യന് ഫ്ളാഗ് കോഡ് ലംഘനത്തിന് കേസെടുക്കണമെന്നും അദ്ദേഹം ആവശ്യപ്പെട്ടിരുന്നു.\n'എകെജി സെന്ററില് ഇന്ന് പാര്‍ട്ടി സെക്രട്ടറി ദേശീയ പതാക ഉയര്‍ത്തി. എന്നാല് ദേശിയപതാകയെ അപമാനിക്കുന്ന രീതിയിലാണ് കാര്യങ്ങള്.National Flag Code 2.2 (viii) കൃത്യമായി പറയുന്നത് 'no other flag or bunting should be placed higher than or above or side by side with the National Flag'- ദേശീയ പതാക യോടൊപ്പം അതേ ഉയരത്തില് തൊട്ടടുത്ത് മറ്റൊരു പതാകയും സ്ഥാപിക്കരുത് എന്ന നിയമത്തിന്റെ നഗ്‌നമായ ലംഘനമാണ് AKG സെന്ററില് നടന്നത്. പാര്‍ട്ടി കൊടിക്ക് പ്രാമുഖ്യവും ദേശിയ പതാകയ്ക്ക് രണ്ടാം സ്ഥാനവുമാണ്. CPM എതിരെ ഇന്ത്യന് ഫ്‌ലാഗ് കോഡ് ലംഘനത്തിനുള്ള കേസെടുക്കണം' ശബരീനാഥന് ഫേസ്ബുക്കില് കുറിച്ചു.\nFirst published: August 15, 2021, 22:38 IST


ഭക്ഷണത്തിന്റെ പോഷകമൂല്യം അളക്കാന് മൊബൈല് ആപ്പ് - Malayalivartha.com Widgets Magazine\n12 DECEMBER 2015 01:24 PM IST\nഭക്ഷ്യവസ്തുക്കളുടെ പോഷകമൂല്യം അളക്കാന് മൊബൈല് ആപ്ലിക്കേഷന്. ഫുഡ്‌സ്വിച്ച് എന്ന ആപ്പിലൂടെ കടകളില് നിന്നു വാങ്ങുന്ന ഭക്ഷണ സാധനങ്ങളിലെ കൊഴുപ്പ്, പഞ്ചസാര, ഉപ്പ്, രുചി വര്‍ദ്ധക വസ്തുക്കള് തുടങ്ങിയവയുടെ അളവ് ആപ്പ് വഴി അറിയാന് സാധിക്കും.\nസിഡ്‌നി ആസ്ഥാനമായി പ്രവര്‍ത്തിക്കുന്ന ജോര്‍ജ് ഇന്‍സ്റ്റിറ്റിയൂട്ട് ഫോര് ഗ്ലോബല് ഹെല്‍ത്ത് ആണ് ആപ്പ് വികസിപ്പിച്ചത്. പായ്ക്കറ്റിലെ ബാര് കോഡ് സ്‌കാന് ചെയ്ത് അതിലെ ഭക്ഷണത്തിന്റെ പോഷക മൂല്യം അറിയുന്ന രീതിയിലാണ് ആപ്പ് തയ്യാറാക്കിയിരിക്കുന്നത്.\nസ്‌കാന് ചെയ്തതിന് ശേഷം വരുന്ന സ്‌ക്രീനില് മുകളില് പറഞ്ഞ നിറങ്ങളില് ഓരോന്നിന്റെയും അളവ് രേഖപ്പെടുത്തും. സാധാരണ പായ്ക്ക് ചെയ്ത ഭക്ഷണ സാധനങ്ങളില് ഉപ്പ്, കൊഴുപ്പ്, പഞ്ചസാര എന്നിവയുടെ ഉപയോഗം കൂടുതലാണെന്ന് കണ്ടെത്തിയിട്ടുണ്ട്. ആപ്പ് ഉപയോഗിച്ച് നല്ല ഭക്ഷണം കണ്ടെത്താമെന്നാണ് ഇന്‍സ്റ്റിറ്റിയൂട്ട് അവകാശപ്പെടുന്നത്. സസ്യസസ്യോതര ഭക്ഷണ സാധനങ്ങള് വേഗത്തില് തിരിച്ചറിയാന് സാധിക്കും.\nഉപഭോക്താക്കള് കണ്ടെത്തിയ ഇഷ്ടപ്പെട്ട ഭക്ഷണ സാധനങ്ങളുടെ വിവരങ്ങള് സമൂഹ മാധ്യമങ്ങളിലൂടെ പങ്കുവയ്ക്കാനും അവസരമുണ്ട്. ഇന്ത്യയിലെ 10,000 ഭക്ഷണ സാധനങ്ങളുടെ പോഷകമൂല്യം ഇന്‍സ്റ്റിറ്റിയൂട്ട് സ്വീകരിച്ചിട്ടുണ്ട്. ഐഒഎസ്, ആന്‍ഡ്രോയിഡ് എന്നിവയില് നിന്ന് സൗജന്യമായി ഡൗണ്‍ലോഡ് ചെയ്യാം. സെന്റര് ഫോര് ക്രോണിക് ഡിസീസ് കണ്‍ട്രോള് ഇന് ഇന്ത്യയുമായി ചേര്‍ന്ന് പായ്ക്ക് ചെയ്ത ഭക്ഷണ സാധനങ്ങളുടെ വിവരങ്ങള് ശേഖരിക്കാനുള്ള തയ്യാറെടുപ്പിലാണ് ഇന്‍സ്റ്റിറ്റിയൂട്ട്.\nഉത്രവധത്തിന് ദൃക്സാക്ഷികളില്ല; പൊലീസിന് പ്രതി കൊടുക്കുന്ന മൊഴി കോടതിയില് സ്വീകാര്യവുമല്ല; ഉത്രയുടെ വധത്തില് സൂരജിന് ശിക്ഷ കിട്ടാന് സാധ്യത വളരെ കുറവാണ് (38 minutes ago)


Monday 23-May-2022 04:00:33pm\nനവാഗത സംവിധായകന് പി.എസ് വിനോദ് രാജ് സംവിധാനം ചെയ്ത തമിഴ് ചിത്രം കൂഴങ്കല് 2022 ഓസ്‌കര് അവസാന പട്ടികയില് നിന്ന് പുറത്ത്. 2022 ഓസ്‌കര് പുരസ്‌കാരത്തില് ഇന്ത്യയുടെ ഔദ്യോഗിക എന്‍ട്രിയായി തിരഞ്ഞെടുക്കപ്പെട്ടിരുന്നു.\nനയന്‍താരയും വിഘ്നേഷ് ശിവനുമാണ് നിര്‍മിച്ചത്. അക്കാദമി പുരസ്‌കാരത്തിലേക്ക് തിരഞ്ഞെടുക്കപ്പെട്ട ചിത്രങ്ങളുടെ ഷോര്‍ട്ട് ലിസ്റ്റ് പങ്കുവെച്ച് കൊണ്ട് വിഘ്‌നേശ് തന്നെയാണ് ചിത്രം പട്ടികയില് നിന്നും പുറത്തായ വിവരം പങ്കുവച്ചത്. 'ഈ പട്ടികയില് കൂഴങ്കല് ഉണ്ടോ എന്ന് നോക്കാന് സാധിച്ചത് തന്നെ വലിയ നേട്ടമായാണ് കാണുന്നത്.\nഎങ്കിലും പട്ടികയില് ഇടം നേടിയിരുന്നെങ്കില് ഞങ്ങളെപ്പോലുള്ള സ്വതന്ത്ര സിനിമാ പ്രവര്‍ത്തകര്‍ക്കും നിര്‍മ്മാതാക്കള്‍ക്കും നല്‍കാന് സാധിക്കുമായിരുന്ന സന്തോഷവും അഭിമാനവും സവിശേഷമായേനെ. ഈ അവസരത്തില് ഇത്രയും നിഷ്‌കളങ്കമായ സിനിമ സംവിധാനം ചെയ്തതിന് വിനോദ് രാജയോട് നന്ദി പറയുന്നു.\nഞങ്ങളുടെ സിനിമ ഓസ്‌കര് എന്‍ട്രിയായി തിരഞ്ഞെടുത്ത ഇന്ത്യന് ജൂറി അംഗങ്ങള്‍ക്കും നന്ദി.' വിഘ്‌നേശ് ട്വിറ്ററില് കുറിച്ചു. റോട്ടര്‍ഡാം ചലച്ചിത്രമേളയില് മികച്ച ചിത്രത്തിനുള്ള ടൈഗര് പുരസ്‌കാരം ചിത്രം സ്വന്തമാക്കിയിരുന്നു. ചെല്ലപാണ്ടി, കറുത്തതാടിയാന് എന്നിവരാണ് ചിത്രത്തില് പ്രധാനകഥാപാത്രങ്ങളെ അവതരിപ്പിച്ചത്.


സുര്‍ജിത് സിങ് മോചിതനായി\nThursday 28th June 2012 11:44am\nമലയാള സിനിമയിലെ സകലകലാ വല്ലഭന് സന്തോഷ് പണ്ഡിറ്റ് ഇനി സാഹിത്യ രംഗത്തേക്ക്. മംഗളം വാരികയിലൂടെ തന്റെ സാഹിത്യ ജീവിതത്തിന് തുടക്കമിടാനാണ് പണ്ഡിറ്റ് ഒരുങ്ങുന്നത്.\nനീലിമ നല്ല കുട്ടിയാണ് എന്നാണ് സന്തോഷ് തന്റെ ആദ്യ നോവലിന് പേരിട്ടിരിക്കുന്നത്. നോവല് അടുത്തമാസം മുതല് മംഗളം വാരികയില് പ്രസിദ്ധീകരിച്ചു തുടങ്ങുമെന്നാണറിയുന്നത്.\nകുടുംബ കഥയാണ് സന്തോഷ് ഒരുക്കിയിരിക്കുന്നത്. സിനിമയിലെത്തുന്നതിന് മുമ്പ് തന്നെ സന്തോഷ് നോവല് പൂര്‍ത്തിയാക്കിയിരുന്നു. പ്രസിദ്ധീകരിക്കാനായി പലരെയും സമീപിച്ചെങ്കിലും ആരും തയ്യാറായില്ല. എന്നാലിപ്പോള് സന്തോഷ് പണ്ഡിറ്റിന്റെ നോവലിനെക്കുറിച്ചറിഞ്ഞ മംഗളം വാരിക അദ്ദേഹത്തെ അങ്ങോട്ട് സമീപിക്കുകയായിരുന്നെന്നാണ് റിപ്പോര്‍ട്ട്.\nമംഗളത്തിന് പൂര്‍ണമായി ഇടപെടല് നടത്താമെന്ന നിബന്ധനയിലാണ് പണ്ഡിറ്റിന്റെ നോവല് വാരിക വാങ്ങുന്നത്. സിനിമയെയും എഴുത്തിനെയും ഒരുപോലെ കൊണ്ടുപോകുന്ന സന്തോഷ് പണ്ഡിറ്റ് തന്റെ മൂന്നാമത്തെ ചിത്രത്തിന്റെ തിരക്കിലാണിപ്പോള്.\nരണ്ടാമത്തെ ചിത്രം സൂപ്പര് സ്റ്റാര് സന്തോഷ് പണ്ഡിറ്റ് ഉടന് തിയ്യേറ്ററുകളിലെത്തുമെന്നാണ് കരുതുന്നത്. അതിനായുള്ള ശ്രമങ്ങള് പണ്ഡിറ്റ് ആരംഭിച്ചു കഴിഞ്ഞു.\nWednesday 10th February 2016 8:17am\nമോദിയെ വിമര്‍ശിച്ചതിന്റെ പേരില് കോളേജ് മാഗസിന് വിട്ടുകൊടുക്കാതെ പ്രസ് ഉടമകള്\nThursday 6th August 2015 2:23pm


ചില്‍കോട്ടിനു പിന്നാലെ ബ്രിട്ടീഷ് മുന് ഉപപ്രധാനമന്ത്രിയുടെ കുറ്റസമ്മതം | Madhyamam\ndate_range 10 July 2016 11:12 PM GMT\nചില്‍കോട്ടിനു പിന്നാലെ ബ്രിട്ടീഷ് മുന് ഉപപ്രധാനമന്ത്രിയുടെ കുറ്റസമ്മതം\nലണ്ടന്: ആയിരങ്ങളെ ഭൂമുഖത്തുനിന്ന് നാമാവശേഷമാക്കിയ ഇറാഖ് യുദ്ധം നിയമവിരുദ്ധമായിരുന്നുവെന്ന് ബ്രിട്ടീഷ് മുന് ഉപപ്രധാനമന്ത്രിയും ലേബര് പാര്‍ട്ടി നേതാവുമായിരുന്ന ജോണ് പ്രസ്കോട്ടിന്‍െറ വെളിപ്പെടുത്തല്. 2003ലെ ഇറാഖ് അധിനിവേശത്തില് ബ്രിട്ടന്‍െറ പങ്ക് വ്യക്തമാക്കുന്ന ചില്‍കോട്ട് അന്വേഷണ റിപ്പോര്‍ട്ട് പുറത്തുവന്ന് ദിവസങ്ങള്‍ക്കകമാണ് അധിനിവേശത്തെ അനുകൂലിച്ചിരുന്ന പ്രസ്കോട്ടിന്‍െറ കുറ്റസമ്മതം.\nഇക്കാര്യത്തില് മൗനം തുടര്‍ന്നാല് ജീവിതകാലം മുഴുവന് താന് ആ ദുരന്ത തീരുമാനത്തിന്‍െറ ഭാഗമായി മാറുമായിരുന്നുവെന്ന് സണ്‍ഡേ മിററിലെഴുതിയ ലേഖനത്തില് അദ്ദേഹം മനസ്സു തുറന്നു. ‘അന്ന് ഞങ്ങളെടുത്ത തീരുമാനം ഒരു യുദ്ധത്തിന്‍െറ വക്കിലത്തെിക്കണമെന്ന് ആഗ്രഹിച്ചിരുന്നില്ല. 1,75,000ത്തോളം സിവിലിയന്മാരുടെ ജീവനെടുത്ത ഇറാഖ് യുദ്ധത്തിലേക്ക് നയിച്ച ആ തീരുമാനത്തെക്കുറിച്ച് ഓര്‍ക്കാത്ത ഒറ്റ ദിവസംപോലും എന്‍െറ ജീവിതത്തിലൂടെ കടന്നുപോയിട്ടില്ല. ചെയ്ത തെറ്റില് ഖേദമുണ്ട്. കൊല്ലപ്പെട്ട മുഴുവന് സൈനികരുടെയും കുടുംബത്തോട് മാപ്പുപറയുന്നു. 179 ബ്രിട്ടീഷ് സൈനികരാണ് യുദ്ധത്തില് കൊല്ലപ്പെട്ടത്. ഇറാഖില് സദ്ദാം ഹുസൈനെ പുറത്താക്കുക വഴി വിനാശത്തിന്‍െറ പെട്ടി തുറന്നുവിടുകയായിരുന്നു യഥാര്‍ഥത്തില് ഞങ്ങള്. സദ്ദാംഹുസൈനെ പുറത്താക്കുക എന്ന ഒറ്റ ലക്ഷ്യം മാത്രമുള്ള ഇറാഖ് യുദ്ധം നിയമവിരുദ്ധമാണെന്ന് 2004ല് യു.എന് സെക്രട്ടറി ജനറലായിരുന്ന കോഫി അന്നാന് പ്രഖ്യാപിച്ചിരുന്നു. അതീവ ദു$ഖത്തോടും രോഷത്തോടും കൂടി പറയട്ടെ, അദ്ദേഹത്തിന്‍െറ വാക്കുകള് ശരിയാണെന്ന് ഇപ്പോള് ബോധ്യമായി’. ഇറാഖ് യുദ്ധത്തില് മാപ്പുപറയാന് തയാറായ ലേബര് പാര്‍ട്ടി നേതാവ് ജെറമി കോര്‍ബിനെ ലേഖനത്തില് പ്രശംസിക്കാനും പ്രസ്കോട്ട് മറന്നില്ല.\nയുദ്ധത്തിന്‍െറ തെറ്റായ വശങ്ങളെക്കുറിച്ച് ചില്‍കോട്ട് റിപ്പോര്‍ട്ടില് വിശദമായി പരാമര്‍ശിക്കുന്നുണ്ട്. എന്നാല്, എല്ലാവരും മനസ്സിലാക്കേണ്ട ചില കാര്യങ്ങള് എനിക്ക് പറയാനുണ്ട്. ഇറാഖ് യുദ്ധം നിയമാനുസൃതമായിരുന്നുവെന്ന അറ്റോണി ജനറല് ലോര്‍ഡ് ഗോള്‍ഡ്സ്മിത്തിന്‍െറ അഭിപ്രായത്തെ സാധൂകരിക്കുന്ന ഒരു പ്രമാണവും നിലവിലില്ല. ഇറാഖ് യുദ്ധത്തിനായി ബ്രിട്ടിഷ് പാര്‍ലമെന്‍റിനെ തെറ്റിദ്ധരിപ്പിച്ച ടോണി ബ്ളെയര്‍ക്കെതിരെ അടിയന്തര പ്രമേയം കൊണ്ടുവരുമെന്ന് കണ്‍സര്‍വേറ്റിവ് പാര്‍ട്ടി എം.പി ഡേവിഡ് ഡേവിസ് പറഞ്ഞിരുന്നു. ഈ പ്രമേയം സ്വീകരിച്ചാല് ഇറാഖ് യുദ്ധത്തില് ബ്ളെയര് കുറ്റക്കാരനാണോ എന്ന വിഷയം ഹൗസ് ഓഫ് കോമണ്‍സില് ചര്‍ച്ചക്കെടുക്കാം. കോടതിയലക്ഷ്യംപോലെ തന്നെയാണിതും. ഇറാഖിലെ കൂട്ടനശീകരണത്തിന് പാര്‍ലമെന്‍റിനെ കബളിപ്പിച്ചാണ് ബ്ളെയര് അനുമതി നേടിയെടുത്തതെന്നും അദ്ദേഹം തുടരുന്നു.\n‘എന്തിനും ഞാന് താങ്കള്‍ക്കൊപ്പമുണ്ടെന്ന് അമേരിക്കന് പ്രസിഡന്‍റായിരുന്ന ജോര്‍ജ് ബുഷിനോടുള്ള ടോണി ബ്ളെയറിന്‍െറ പരാമര്‍ശം ചൂണ്ടിക്കാട്ടി അവര് തമ്മിലുള്ള അടുത്ത സൗഹൃദത്തെ കുറിച്ചും ലേഖനത്തില് സൂചിപ്പിക്കുന്നുണ്ട്.


മഹാരാഷ്ട്രയില് കൊവിഡ് മരണം 342 ; ആകെ രോഗികളുടെ എണ്ണം 8068 ആയി – Tip of India News\nമഹാരാഷ്ട്രയില് കൊവിഡ് മരണം 342 ; ആകെ രോഗികളുടെ എണ്ണം 8068 ആയി\nമഹാരാഷ്ട്ര : മഹാരാഷ്ട്രയില് 24 മണിക്കൂറിനിടെ 440 പേര്‍ക്കാണ് രോഗം സ്ഥിരീകരിച്ചത്. അതേസമയം ഇതുവരെ 1188 പേര്‍ക്ക് രോഗം ഭേദമായെന്ന് ആരോഗ്യവകുപ്പ് അറിയിച്ചു. കൊവിഡ് ബാധിച്ച് മുംബൈയില് മരിച്ച പൊലീസുകാരുടെ ബന്ധുക്കള്‍ക്ക് 50 ലക്ഷം രൂപ വീതം നല്‍കാന് സര്‍ക്കാര് തീരുമാനിച്ചു.\nരോഗ ബാധിതരുടെ എണ്ണം കൂടുതലുള്ള മുംബൈ,പൂനെ എന്നിവിടങ്ങളില് മെയ് 18 വരെ ലോക്ഡൗണ് നീട്ടുമെന്നാണ് സൂചന ലഭിക്കുന്നത്. അതേസമയം രോഗികളുടെ എണ്ണത്തില് രണ്ടാമതുള്ള ഗുജറാത്തില് ഇന്നലെ 230 പേര്‍ക്ക് കൂടി രോഗം സ്ഥിരീകരിച്ചു. ഇതോടെ ആകെ രോഗികളുടെ എണ്ണം 3301 ആയി.\n24 മണിക്കൂറിനിടെ 18 പേര് കൂടി മരിച്ചതോടെ ആകെ മരണ സംഖ്യ 151 ആയി. ഇന്നലെ 293 കേസുകള് കൂടി റിപ്പോര്‍ട്ട് ചെയ്ത ദില്ലിയില് ആകെ കൊവിഡ് കേസുകള് 2918 ആയി. എന്നാല് രോഗികളുടെ എണ്ണം ആയിരം കടക്കുന്ന ഒന്‍പതാമത്തെ സംസ്ഥാനമായി തെലങ്കാന മാറി.\nഇന്നലെ പതിനൊന്ന് പേര്‍ക്ക് കൂടി രോഗം സ്ഥിരീകരിച്ചതോടെ സംസ്ഥാനത്തെ ആകെ കൊവിഡ് കേസുകളുടെ എണ്ണം 1001 ആയി. ഇന്നലെ റിപ്പോര്‍ട്ട് ചെയത് എല്ലാ കേസുകളും ഹൈദരാബാദിലാണ്. തുടര്‍ന്ന് കടകള് തുറക്കാന് കേന്ദ്രസര്‍ക്കാര് നല്‍കിയ ഇളവുകള് നടപ്പാക്കേണ്ടെന്ന് തെലങ്കാന സര്‍ക്കാര് തീരുമാനിച്ചു.\nകൊവിഡ് : കോട്ടയം ജില്ലയിലുണ്ടായിരുന്ന ലോക്ക് ഡൗണ് ഇളവുകള് ഇന്നു മുതല് പൂര്‍ണ്ണമായും പിന്‍വലിച്ചു\nലോക്ക് ഡൗണ് സാഹചര്യം വിലയിരുത്താന് മുഖ്യമന്ത്രിമാരുമായി പ്രധാനമന്ത്രി ഇന്ന് ചര്‍ച്ച നടത്തും


തെങ്ങിനിടയിൽ ജാതി, കൊക്കോ, കുരുമുളക് എന്നിവ ഇടവിളയായി വളർത്തി നാളികേര കൃഷി വൻ ലാഭകരമാക്കിയ കൃഷിക്കാരനാണ് പൊള്ളാച്ചി താലൂക്കിലെ ഓടക്കയം സ്വദേശിയായ ഓവിആർ സോമസുന്ദരം. മദ്രാസ് ക്രിസ്ത്യൻ കോളജിൽ നിന്ന് ബോട്ടണിയിൽ ബിരുദം നേടിയ സോമസുന്ദരം ഉപരിപഠനത്തിനു പോകാതെ ഗ്രാമത്തിലെ സ്വന്തം കൃഷിയിടത്തിലേയ്ക്ക് ഇറങ്ങുകയായിരുന്നു.\nശാസ്ത്രീയമായ കൃഷിരീതികളിലൂടെ അദ്ദേഹം തന്റെ തെങ്ങുകൃഷിയിടം ഒരു ബഹുവിളതോട്ടമായി മാറ്റി. പ്രത്യേകിച്ച് ജാതി കൃഷിയിൽ. ഇന്ന് ഇന്ത്യയിലെ ഏറ്റവും മികച്ച ജാതി കർഷകരിൽ ഒരാളാണ് ഓവിആർ. സമീപത്തുള്ള കൃഷിക്കാർക്ക് ആവശ്യമുള്ള ഗുണമേന്മയുള്ള നടീൽ വസ്തുക്കൾ അദ്ദേഹം മിതമായ വിലയക്ക് തന്റെ കൃഷിയിടത്തിൽ നിന്ന് ലഭ്യമാക്കി. താൻ സ്വായത്തമാക്കിയ കൃഷി വിജ്ഞാനം മറ്റു കർഷകർക്കായി പങ്കു വയ്ക്കുന്നതിൽ ഉത്സുകനായ ഓവിആർ തമിഴ്‌നാട്ടിലും ഇന്ത്യയിലും ഇന്ത്യയ്ക്കു വെളിയിലും വിജ്ഞാന വ്യാപന യാത്രകൾ യഥേഷ്ടം നടത്താറുണ്ട്.\nഇന്ന് അദ്ദേഹത്തിന്റെ കൃഷിയിടം നാളികേര കർഷകർക്ക് ഒരു മാതൃകാ കൃഷിത്തോട്ടമാണ്. കൃഷിരീതികൾ, സസ്യസംരക്ഷണം, ജലസേചനം, വിളവെടുപ്പ്, സംസ്കരണം തുടങ്ങി എല്ലാ മേഖലകളിലും ഓവിആറിന്റെ കൃഷിയിടം പുതിയ ധാരാളം അറിവുകൾ നൽകുന്നു.ഇന്ത്യൻ കാർഷിക ഗവേഷണ കൗൺസിൽ, കേന്ദ്ര തോട്ടവിള സ്ഥാപനം, നാളികേര വികസന ബോർഡ്. ഇന്ത്യൻ സുഗന്ധവിള ഗവേഷണ കേന്ദ്രം, തമിഴ്‌നാട് കാർഷിക സർവ കലാശാല, തമിഴ്‌നാട് കൃഷി വകുപ്പ് എന്നിവ ഓവിആറിന്റെ കൃഷിയിടത്തെ മാതൃകാ കൃഷിയിടമായി അംഗീകരിച്ചിരിക്കുന്നു.\nഇന്ത്യയിൽ നിന്നുള്ള വിവിധ സർവകലാശാലകളിൽ നിന്നു മാത്രമല്ല, അമേരിക്കയിലെ കോർണൽ സർവകലാശാലയിലേയും മറ്റ് നിരവധി അന്തർദേശിയ സർവകലാശാലകളിലേയും ഗവേഷണ കേന്ദ്രങ്ങളിലേയും വിദ്യാർത്ഥികളും ഗവേഷകരും പഠനങ്ങൾക്കായി ഓടക്കയത്തുള്ള ഈ കൃഷിയിടത്തിൽ എത്തുന്നു. 2014 ജൂണിൽ ഓസ്ട്രേലിയ, ന്യൂസിലാന്റ്,ഇംഗ്ലണ്ട് എന്നീ രാജ്യങ്ങളിൽ നിന്ന് ഒൻപതു ശാസ്ത്രജ്ഞർ ഓവിആറിന്റെ കൃഷിയിടത്തിൽ ഗവേഷണത്തിനായി എത്തി. ഓസ്ട്രേലിയയിലെ ലാറ്റ്‌റോബ് സർവകലാശാലയിൽ നിന്ന് ഡോ.പീറ്റർ സെയിലിന്റെ നേതൃത്വത്തിൽ 15 വിദ്യാർത്ഥികൾ 2014 ജനുവരിയിലും ഇവിടെ എത്തിയിരുന്നു.\nതെങ്ങിനെ ബാധിക്കുന്ന നിരവധി രോഗങ്ങൾ പ്രതിരോധിക്കാൻ നാളികേര വികസന ബോർഡ്, കേന്ദ്ര തോട്ടവിള ഗവേഷണ സ്ഥാപനം, തമിഴ്‌നാട് കാർഷിക സർവകലാശാല എന്നിവയുമായി അദ്ദേഹം സഹകരിക്കുന്നു.\nനിലവിൽ തമിഴ്‌നാട് ദൂരദർശൻ കാർഷിക ഉപദേശക സമിതി അംഗം, കോയമ്പത്തൂർ ഫോറസ്റ്റ് ഇൻസ്റ്റിറ്റിയൂട്ട് ഉപദേശക സമിതി അംഗം, തമിഴ്‌നാട് ജൈവകൃഷി നയരൂപീകരണ സമിതി അംഗം എന്നീ സ്ഥാനങ്ങൾ വഹിക്കുന്ന ഓവിആർ, നാളികേര വികസന ബോർഡ് ഗവേഷണ സമിതി അംഗം, തമിഴ്‌നാട് കാർഷിക സർവകലാശാല നിർവഹാകസമിതി അംഗം, സർവകലാശാല പ്രാദേശിക ഗവേഷണ സമിതി അംഗം, ഇന്ദിരാഗാന്ധി വന്യജീവി സംരക്ഷണ കേന്ദ്രം ഓണററി വാർഡൻ, തമിഴ്‌നാട് വനം വകുപ്പ് ഉപദേശക സമിതി അംഗം, തമിഴ്‌നാട് ജൈവകൃഷി ഉന്നതാധികാര സമിതി അംഗം എന്നീ നിലകളിലും സേവനം അനുഷ്ഠിച്ചിട്ടുണ്ട്.\nകാർഷിക മേഖലയിൽ ഇതിനോടകം നിരവധി പുരസ്കാരങ്ങൾ ഓവിആറിനെ തേടി എത്തിയിട്ടുണ്ട്. 1991 ൽ സിപിസിആർഐയുടെ മികച്ച നാളികേര കർഷകൻ, 2005 ലെ തമിഴ്‌നാട് കാർഷിക സർവകലാശാലയുടെ വേലൻമയി ചെമ്മാൾ അവാർഡ്, 2011 ൽ സിപിസിആർഐയിൽ നടന്ന അന്താരാഷ്ട്ര നാളികേര ജൈവ വൈവിധ്യ കോൺഫറൺസിൽ അംഗീകാര പത്രം, 2010 ൽ പൊള്ളാച്ചി എൻജിഎം കോളജ് അലുമിനിയുടെ മികച്ച പൂർവവിദ്യാർത്ഥിക്കുള്ള പുരസ്കാരം എന്നിവ ചിലതു മാത്രം.\nകൃഷിയുമായി ബന്ധപ്പെട്ട് അമേരിക്ക, യൂറോപ്പ്, ഓസ്രട്രേലിയ, ഇന്തോനേഷ്യ, തായ്‌ലൻഡ്, ഫിലിപ്പീൻസ്, ഇസ്രായേൽ, സിംഗപ്പൂർ, പപ്പുവാ ന്യൂഗിനിയ, ശ്രീലങ്ക, വെസ്റ്റ് ഇൻഡീസ് തുടങ്ങിയ രാജ്യങ്ങളിൽ ഓവിആർ സന്ദർശനം നടത്തിയിട്ടുണ്ട്. ജാതി കർഷകരുടെ ക്ഷണപ്രകാരം 2005 ൽ വെസ്റ്റ് ഇൻഡീസിലും വിത്തു തേങ്ങയുടെ ഉത്പാദന രീതികൾ ചർച്ച ചെയ്യാൻ തമിഴ്‌നാട് കാർഷിക സർവകലാശാലയുടെ ശാസ്ത്രജ്ഞർക്കൊപ്പം ശ്രീലങ്കയും സന്ദർശിച്ചു. വനിലയുടെ സംസ്കരണ രീതികൾ മനസിലാക്കാൻ 2001 ൽ പപ്പുവന്യൂഗിനിയയും കൊക്കോടെക് മീറ്റിംങ്ങിൽ പങ്കെടുക്കാൻ ഇന്തോനേഷ്യയും സന്ദർശിക്കുകയുണ്ടായി.\nകൃഷിയിൽ അനുവർത്തിക്കുന്ന നൂതന മാതൃകകളുടെ പേരിൽ വാർത്താ മാധ്യമങ്ങളിൽ നിരന്തരം നിറഞ്ഞു നിൽക്കുന്ന പേരാണ് ഓവിആറിന്റേത്. ദൂർദർശൻ, ഇന്ത്യാവിഷൻ, അമൃത, മക്കൾടിവി തുടങ്ങിയ ചാനലുകൾ ഓവിആറിന്റെ നാളികേര കൃഷി, കൊക്കോ കൃഷി, ജാതി കൃഷി എന്നിവയെക്കുറിച്ച് പ്രത്യേക പരിപാടികൾ സംപ്രേക്ഷണം ചെയ്തിട്ടുണ്ട്. അദ്ദേഹത്തിന്റെ നാളികേരാധിഷ്ഠിത കൃഷിരീതികളെ കുറിച്ച് ആകാശവാണിയും പരിപാടികൾ പ്രക്ഷേപണം ചെയ്തിട്ടുണ്ട്. കൂടാതെ ഇന്ത്യൻ നാളികേര ജേണൽ, കർഷകൻ, മലയാള മനോരമ, ദീപിക, ദിനമലർ, ദ ഹിന്ദു, വിവിധ തമിഴ് ആനുകാലികങ്ങൾ എന്നിവയിൽ നിരവധി തവണ ഓവിആറിന്റെ കൃഷിയും കൃഷിയിടങ്ങളും ലേഖനങ്ങളും ഫീച്ചറുകളുമായി വന്നിട്ടുണ്ട്.\nകൂടാതെ തമിഴ്‌നാട് കാർഷിക സർവകലാശാല, ധാർവാദ് കാർഷിക സർവകലാശാല, അരക്കനട് ആൻഡ് സ്പൈസ് റിസേർച്ച് ഡയറക്ടറേറ്റ് , ഐസിഎആർ,ഇന്ത്യൻ ഇൻസ്റ്റിറ്റിയൂട്ട് ഓഫ് സ്പൈസ് റിസേർച്ച് തുടങ്ങിയ സ്ഥാപനങ്ങളുടെ ജേണലുകളിൽ ഓവിആറിന്റെ ലേഖനങ്ങളും പഠനങ്ങളും പ്രസിദ്ധീകരിച്ചിട്ടുണ്ട്.\nമരണാന്തര ബഹുമതിയായിട്ടാണ് ഡോ.ഹരിദാസിന് ഈ പുരസ്കാരം സമർപ്പിക്കുന്നത്. നാളികേര മേഖലയിൽ, പ്രത്യേകിച്ച് വെളിച്ചെണ്ണയുമായി ബന്ധപ്പെട്ട് നടത്തിയ ഗവേഷണത്തിന് അദ്ദേഹം നൽകിയ മഹത്തായ സംഭാവനയുടെ പേരിലാണ് ഈ പുരസ്കാരം. കോഴിക്കോട് ജനിച്ച ഡോ.ഹരിദാസിന്റെ കുടുംബവീട് ആലപ്പുഴ ജില്ലയിലെ കുട്ടനാട്ടിലാണ്. മണിപ്പാൽ കസ്തൂർബ മെഡിക്കൽ കോളജിലായിരുന്നു പഠനം. ബയോകെമിസ്ട്രി, ഫാർമക്കോളജി, മൈക്രോബയോളജി, ഫൊറൻസിക് മെഡിസിൻ എന്നിവയിൽ സ്വർണ മെഡലോടെയാണ് എംബിബിഎസ് പാസായത്. തുടർന്ന് തിരുവനന്തപുരം മെഡിക്കൽ കോളജിൽ നിന്ന് എംഡി, ശ്രീചിത്തിര തിരുനാൾ ഇൻസ്റ്റിറ്റിയൂട്ടിൽ നിന്ന് കാർഡിയോളജിയിൽ ഉപരിപഠനം. പിന്നീട് തിരുവനന്തപുരം ആലപ്പുഴ മെഡിക്കൽ കോളജുകളിൽ കാർഡിയോളജി ട്യൂട്ടറായി അധ്യാപക വൃത്തി.\n1990 ൽ അമേരിക്കയിലെ പോർട്ട്ലാന്റിലുള്ള ഒറിഗോൺ സർവകലാശാലയിൽ ഉപരിപഠനം.തിരികെ എത്തി മദ്രാസ് മെഡിക്കൽ മിഷൻ ആശുപത്രിയിൽ 98 വരെ കാർഡിയോളജി വിഭാഗം തലവൻ. 2002 ൽ ഇന്ത്യൻ കോളജ് ഓഫ് കാർഡിയോളജിയുടെ ഫെലോഷിപ്. 1998 ൽ അദ്ദേഹം കൊച്ചിയിൽ അമൃത ഇൻസ്റ്റിറ്റിയൂട്ട് ഓഫ് മെഡിക്കൽ ശയൻസ് സ്ഥാപിക്കുന്നതിനായി ക്ഷണിക്കപ്പെട്ടു. ഇന്ന് ഹൃദ് രോഗ ചികിത്സയിൽ ഇന്ത്യയിലെ തന്നെ മികച്ച ആശുപത്രിയാണ് അമൃത. അനേകം അന്താരാഷ്ട്ര പുരസ്കാരങ്ങളും അംഗീകാരങ്ങളും അദ്ദേഹത്തെ തേടിയെത്തി.\nചികിത്സാ രംഗത്തെ സേവനങ്ങൾ മാനിച്ച് ഡബ്ലിനിലെ റോയൽ കോളജിന്റെ ഫെലോഷിപ്പ് 2010 ൽ ഡോ.ഹരിദാസിനെ തേടിയെത്തി. നാളികേര വികസന ബോർഡും അമൃത ഇൻസ്റ്റിറ്റിയൂട്ടുമായി സഹകരിച്ച് നടത്തുന്ന വിവിധ ഗവേഷണങ്ങളുടെ പ്രിൻസിപ്പൽ ഇൻവെസ്റ്റിഗേറ്ററാണ് ഡോ. ഹരിദാസ്. ഭക്ഷണസാധനങ്ങൾ തയാറാക്കാൻ വെളിച്ചെണ്ണ ഉപയോഗിക്കുമ്പോൾ അതിന് എത്രത്തോളം ഹൃദ്‌രോഗ സാധ്യത ഉണ്ട് എന്നതായിരുന്നു ഗവേഷണം. സൂര്യകാന്തി എണ്ണയുമായി താരതമ്യം ചെയ്തായിരുന്നു പഠനം നടത്തിയത്. ആശുപത്രിയിൽ ചികിത്സയിലിരിക്കുന്ന ഹൃദ് രോഗികളെ തന്നെയാണ് പഠനവിധേയമാക്കിയത്. വെളിച്ചെണ്ണയും ഹൃദ്‌രോഗവുമായി ഒരു ബന്ധവുമില്ല എന്നതായിരുന്നു പഠനഫലം. പക്ഷെ 2012ൽ ഗവേഷണം പൂർത്തിയാകുന്നതിനും മുമ്പെ ഡോ.ഹരിദാസ് ദിവംഗതനായി. ലോകത്തിൽ ആദ്യമായിട്ടാണ് വെളിച്ചെണ്ണയെ കുറിച്ച് ഇത്തരത്തിൽ ഒരു ഗവേഷണം നടന്നത്.\nകർണാടകത്തിലെ മികച്ച നാളികേര കർഷകനായ വിജയകുമാറിന് സ്കൂൾ വിദ്യാഭ്യാസ കാലം മുതൽ കൃഷി ഒരു അഭിനിവേശമായിരുന്നു. 1961 ൽ മൈസൂർ സർവകലാശാലയിൽ നിന്ന് ബോട്ടണിയിൽ ബിരുദം നേടി. അതിനു മുമ്പെ തന്നെ അദ്ദേഹം നാളികേര കൃഷി ആരംഭിച്ചിരുന്നു. ടി ഇന്റു ഡി, തിപ്ത്തൂർ ടോൾ, വെസ്റ്റ് കോസ്റ്റ് ടോൾ എന്നീ ഇനങ്ങളാണ് വിജയകുമാർ കൂടുതലായി കൃഷി ചെയ്ത തെങ്ങിനങ്ങൾ. തെങ്ങിൻ തോപ്പിൽ തണ്ണിമത്തൻ കൃഷി ചെയ്യുകയായിരുന്നു അദ്ദേഹത്തിന്റെ മറ്റൊരു വിനോദം. കൂടാതെ മുന്തിരി കൃഷിയും ആരംഭിച്ചു. ഡോ.പ്രേംനാഥ്, ഡോ.ഒപി ദത്ത് എന്നീ ശാസ്ത്രജ്ഞരായിരുന്നു മുഖ്യ ഉപദേഷ്ടാക്കൾ.\nഹരിതവിപ്ലവത്തിന്റെ ഭാഗമായി ഫിലിപ്പീൻസിൽ നിന്ന് പുതിയ ഇനം നെൽവിത്തിനങ്ങൾ കൊണ്ടു വന്നപ്പോൾ രാജ്യത്ത് ആദ്യമായി ഐ.ആർ - 8 എന്ന അത്യുത്പാദന ശേഷിയുള്ള നെല്ല് കൃഷി ചെയ്ത കർഷകനാണ് വിജയകുമാർ. കൂടാതെ വഴുതിന, മെയ്സ്, ക്യാപ്സിക്കം, നിലക്കടല എന്നിവയുടെയും സങ്കര ഇനങ്ങൾ അദ്ദേഹം പരീക്ഷണാർത്ഥം കൃഷി ചെയ്ത് കർഷകർക്ക് മാതൃക കാട്ടി. 1972 ൽ അദ്ദേഹത്തെ ഒരു വർഷത്തെ കൃഷി പഠന പരീക്ഷണങ്ങൾക്കായി ഗവണ്‍മന്റ് ഓഫ് ഇന്ത്യയുടെ വിജ്ഞാനവ്യാപന വിഭാഗം അമേരിക്കയിലേയ്ക്ക് അയച്ചു. 1974-ൽ ന്യൂഡൽഹിയിൽ നടന്ന പ്രഥമ കാർഷിക മേളയിൽ അദ്ദേഹത്തെ ഫാർമർ പ്രോഫസർ എന്ന പേരിൽ ആദരിച്ചു. ബാംഗളൂർ കാർഷിക സർവകലാശാലയുടെ നെൽ കൃഷിക്കായുള്ള പാനൽ അംഗമാണ്.\nരാമനഗരത്തിൽ ഇരുപത് ഏക്കർ നാളികേര കൃഷിയുള്ള വിജയകുമാർ തോട്ടത്തിലെ നാളികേരം സംസ്കരിച്ച് ഡസിക്കേറ്റഡ് കോക്കനട് ഉത്പാദിപ്പിക്കുന്നു. കൂടാതെ ചകരിനാര്, കൊയർ പിത്ത്, ചിരട്ടക്കരി എന്നിവ ഉത്പാദിപ്പിക്കുന്ന യൂണിറ്റുകളും ഇതോടനുബന്ധിച്ച് പ്രവർത്തിക്കുന്നു. രാജ്യത്തെ 60 ശതമാനം ഡസിക്കേറ്റഡ് കോക്കനട്ടും ഉത്പാദിപ്പിക്കുന്നത് കർണാടകത്തിലാണ്. ഇതിന്റെ ഉത്പാദക അസോസിയേഷന്റെ നിർവാഹക സമിതി അംഗമാണ് വിജയകുമാർ. കർണാടക കൊയർ ഉത്പാദക അസോസിയേഷൻ ഉപദേശക സമിതി അംഗവുമാണ്.\n1997 ൽ ബാംഗളൂർ താലൂക്കിലെ കൊളുരുവിൽ അദ്ദേഹം ഭാഗ്യലക്ഷ്മി ഫാംസ് എന്ന പേരിൽ 3000 നാളികേര വൃക്ഷങ്ങളുള്ള ഒരു കൃഷിയിടം ഉണ്ടാക്കി. ഇവിടെ നിന്നുള്ള നാളികേരത്തിൽ ഭൂരിഭാഗവും കരിയ്ക്കായി വിളവെടുത്ത് ബാംഗളൂർ നഗരത്തിൽ വിൽപനയ്ക്ക് നൽകുന്നു. നാളികേരത്തിനൊപ്പം 3000 മാവ്, 1000 സപ്പോട്ട, കാപ്പി, ലിച്ചി, റംബുട്ടാൻ തുടങ്ങിയവ ഇടവിളയായും നട്ടു വളർത്തി. മരുമകൻ നാഗരാജിന്റേതാണ് ഇപ്പോൾ ഈ ഫാം. നാളികേര വികസന ബോർഡ്, ബാഗൽകോട്ട് കാർഷിക സർവകലാശാല തുടങ്ങിയ സ്ഥാപനങ്ങളുടെ പുരസ്കാരങ്ങൾക്ക് ഈ കൃഷിയിടം അർഹമായിട്ടുണ്ട്. ഒരു തെങ്ങിൽ നിന്ന് വർഷം ശരാശരി 250 നാളികേരമാണ് വിളവ്. നാളികേര വികസന ബോർഡ്, വിവിധ കാർഷിക സർവകലാശാലകൾ എന്നിവയുടെ വിവധി സമിതികളിൽ ഇദ്ദേഹം അംഗമായി സേവനമനുഷ്ഠിച്ചിട്ടുണ്ട്.\n11 cdb news\nLabels: 11 cdb news


'അവിസ്‍മരണീയമായ അനുഭവം'; മാൻ വെഴ്‍സസ് വൈല്‍ഡ് പ്രോഗ്രാമിനെ കുറിച്ച് രജനികാന്ത് | Unforgettable experience Rajinikanth thanks Man Vs Wilds Bear Grylls\n'അവിസ്‍മരണീയമായ അനുഭവം'; മാൻ വെഴ്‍സസ് വൈല്‍ഡ് പ്രോഗ്രാമിനെ കുറിച്ച് രജനികാന്ത്\nBangalore, First Published 29, Jan 2020, 6:53 PM\nമാൻ വെഴ്‍സസ് വൈല്‍ഡ് പ്രോഗ്രാമില് അതിഥിയായി എത്തിയതിനെ കുറിച്ച് രജനികാന്ത്.\nഡിസ്‍കവറി ചാനലിലെ മാൻ വെഴ്‍സസ് വൈല്‍ഡ് പ്രോഗ്രാമില് അതിഥിയായി രജനികാന്ത് പങ്കെടുത്തത് വൻ വാര്‍ത്തയായിരുന്നു. മോദിക്ക് ശേഷം മാൻ വെഴ്‍സസ് വൈല്‍ഡ് പ്രോഗ്രാമില് അതിഥിയായി പങ്കെടുക്കുന്ന ഇന്ത്യക്കാരനുമായി രജനികാന്ത്. ഷോയുടെ ചിത്രങ്ങള് ഓണ്‍ലൈനില് തരംഗമായിരുന്നു. പ്രോഗ്രാം ചെയ്യുന്ന ബിയര് ഗ്രില്‍സിന് നന്ദി പറഞ്ഞ് രംഗത്ത് എത്തിയിരിക്കുകയാണ് രജനികാന്ത്. അവിസ്‍മരണീയമായ അനുഭവം എന്നാണ് രജനികാന്ത് പ്രതികരിച്ചത്.\nവളരെ നന്ദി, ബിയര് ഗ്രില്‍സ്. അവിസ്‍മരണീയമായ ഒരു അനുഭവത്തിന്- രജനികാന്ത് പറയുന്നു. നാല് പതിറ്റാണ്ടോളമുള്ള സിനിമ ജീവിതത്തിനു ശേഷം താൻ അവസാനം ടെലിവിഷനിലേക്ക് എത്താൻ സമ്മതിച്ചിരിക്കുന്നുവെന്നാണ് രജനികാന്ത് നേരത്തെ പ്രതികരിച്ചിരുന്നത്. കര്‍ണ്ണാടകയിലെ ദേശീയ ഉദ്യാനമായ ബന്ദിപ്പൂര് കടുവാ സങ്കേതത്തിലായിരുന്നു പ്രോഗ്രാമിന്റെ ഷൂട്ടിംഗ് നടന്നത്. അതേസമയം എ ആര് മുരുഗദോസ് സംവിധാനം ചെയ്‍ത ദര്‍ബാര് ആണ് രജനികാന്ത് ഏറ്റവും ഒടുവില് അഭിനയിച്ച ചിത്രം. മികച്ച പ്രതികരണത്തോടെ സിനിമ തിയറ്ററുകളില് പ്രദര്‍ശനം തുടരുകയാണ്.